
EESTI FILM ELAB! 


Kuuldused eesti filmi enneaegsest surmast on tugevasti liialdatud. 2009. aastal linastub 
viis täispikka mängufilmi. Lisaks vähemalt paar vahvat täispikka telefilmi. Kas lõpuks 
ometi on õitseng saabunud meie õuele? 

Kriitikud mörisevad kord rahulolematult, kord mõmisevad tunnustavalt. Vaimustunud 
lakkehüppamist on napilt, aga ka kibedaid osatamisi. Publik ei jookse küll ummisjalu kinno 
nagu marmortahvli päevil, aga eesti filmi kohalolu on tajuda palju enam kui veel viis 
aastat tagasi. 

Aga teatud fundamentaalsed probleemid podisevad optimistliku pealispinna all edasi. 

Esiteks stsenaarsed ja režiialased lüngad. Kuna filmirežissööri ametit võivad endale 
lubada vaid üksikud tahtejõulised indiviidid (ning sedagi mitte woodyallenliku viljakusega, 
etaasta ja film), siis kipub professionaalne vorm ka kõige võimekamatel tegijatel logisema. 
On tuntud tõsiasi, et teha meisterlikke filme, peab kättpidi bisnises pidevalt sees olema. 

Nii juhtub, et arvustustes tõstetakse esile hiilgavat operaatoritööd ja õnnestunud heli- 
tausta, ent väga harva stsenaariumi ja režiid, mis peaks just nagu loomuldasa olema õnnes- 
tumise peapõhjus. Kusagile pole kadunud eesti filmi peamised hädad: ebaühtlane tempo, 
segased dramaturgilised käigud, oskamatus aktsentueerida ja eristada olulist ebaolulisest. 
Palju leidub kunstlikkust selle sõna halvas tähenduses, ebausutavaid karaktereid ja , balti 
stiilis” piinlikke kujundeid, ülepaisutatud teatraalsust, punnitatud ,naljategemist” ja 
allteksti kantimist dialoogi. Koomilistest žanritest istub eesti filmile absurd ja rahvapärane 
jämekoomika; inglise stiilis situatsioonihuumor, mis kasvab välja elulistest episoodidest, 
näikse eesti kino jaoks olevat veel liiga kõva pähkel. Küll lähetatakse eesti filmitegijaid 
erinevaile stsenaristikakursustele ja heidetakse stsenaariume script-doctor'ite operatsiooni- 
laudadele, ent kahjuks on imporditud ühes jutustamisoskuse paranemisega ka omajagu 
žanriklišeesid. Mehaanika üksi ei päästa meid, seltsimehed; originaalsed ideed on selleks 
toetuspunktiks, mille abil maakera üles tõsta! 


Järgneb Ik 123 

VASTAB 
HERARDO CONTRERAS 


Tänavu sai Eesti teatri aastapreemia parima kõrvalosa eest Vene Draamateatri näitleja 
Herardo Contreras. Auhinna tõi talle krahv Sabelski osa Anton Tšehhovi draamas , Iva- 
nov“. 

Kahe aasta pärast tähistab 16. aprillil kuuekümne viie aastaseks saanud Contreras 
oma Vene Teatris töötamise neljakümnendat juubelit. 


Herardo, hakkame õige pihta päris algusest, räägime sinu tegelikust kodu- 
maast, kus aga saatus ei lasknud sul sündida. 

Minu tegelik kodumaa on Hispaania. Isa oli mul ametilt lendur ja vaadetelt 
veendunud kommunist ning võitles Hispaania vabariigi eest. Ema oli hispaania 
keele õpetaja, kes küll, tõtt-öelda, ei suhtunud isa poliitilistesse tõekspidamistesse 
eriti suure vaimustusega, kuid seisis sellest hoolimata alati oma mehe kõrval. 
Minu onu, ema vend, oli aga Dolores Ibarruri kaasvõitleja ja Hispaania Kommu- 
nistliku Partei Keskkomitee liige. Onu oli isegi surma mõistetud ning hukkamisest 
päästis teda kummalisel kombel vaid see, et Keskkomitee liikmena sai ta saadiku- 
puutumatuse. Dolores Ibarruri valiti tookord esindama Baskimaad ja minu onu 
Astuuria. 

Kui vabariiklaste võim Hispaanias puruks löödi, pillas saatus meie pere mööda 
maailma laiali: isa sattus Aafrikasse, vend ja õde Prantsusmaale ümberasustatute 
laagrisse. Minu ema aga tõi Hispaaniast Nõukogude Liitu väikesi orvukesi, nn 
kodusõja lapsi. Pikkade rännakute lõpptulemusena sattusid nad isaga mõlemad 
lõpuks Možaiskisse. Seal ma siis 16. aprillil 1940 sündisingi. 


Možaiskis elasite lastekodus? 

Seda küll. Hispaaniast Nõukogude Liitu toodud lapsed elasid tollal teistest 
küllaltki eraldi. Kuni kuuenda eluaastani oskasin vaid oma emakeelt, hispaania 
keelt, ega rääkinud sõnagi vene keelt. Teine maailmasõda pillutas meie pere uuesti 
laiali: 1941. aastal läks isa rindele ja jäi sinna sõja lõpuni. Meie emaga sattusime 
evakuatsiooniga Baškiiriasse. Kokku saime kõik alles pärast sõja lõppu Solnetš- 
nogorskis. 


Milline eluolu lastekodus oli? Kas nälgima ka pidi? 

Üldsegi mitte. Meie lastekodu varustati isegi väga hästi. Ka kõige raskematel 
aegadel oli suhtumine Hispaania kodusõja lastesse eriliselt soosiv. Näiteks instituu- 
dis õppimise ajal maksti meile teistega võrreldes tavatult kõrget stipendiumi — 
500 rubla. 

Meie lastekodul oli muidugi ka lihtsalt suurepärane direktor — Semjon Afanass- 
jevitš Kalabanin. Makarenko muide kirjutab temast oma ,, Pedagoogilises poee- 
mis“, ta on Karabanovi prototüüp. Makarenko ülistab teda kui silmapaistvat orga- 
nisaatorit ja pedagoogi. Huvitav on ehk seegi fakt, et Kalabanini poeg võttis hiljem 
isalt , teatepulga üle“ — ta töötab praegu ühes Moskva lastekodus ja võitleb samuti 
oma kasvandikele inimlike elamistingimuste saavutamise eest. 


Kuidas sa vene keele selgeks said? 

Võib öelda, et see käis momentaanselt. Kuueaastasena läksin tavalisse laste- 
aeda, et ees seisev kooliminek kergemalt kulgeks. Teiste lastega suheldes jäi vene 
keel mulle väga kergesti külge. Koolis õppisin kuni viienda klassini lausa eeskujuli- 
kult, sain aukirju ja olin ikka eesrindlaste hulgas. Kuid seejärel tuli järsk murrang 
halvemuse poole. Põhjuseks see, et viienda klassini oli meil suurepärane matemaa- 
tikaõpetaja, Asja Grigorjevna, minu suur lemmik, ning ma lahendasin ülesandeid 
kerge vaevaga. Siis tema lahkus ja asemele tuli uus matemaatikaõpetaja, kellega 
meil iseloomud miskipärast ei klappinud, pinguta kuidas tahad. Ning minu õpin- 
gutel oli peagi kriips peal... 


Kuidas nii? 
Tulin kaheksandas klassis koolist ära! 


Ja kuhu edasi? 
Läksin tehasesse õpipoisiks. Sain poleerijaks, lõin ukselinke läikima. Veidi aja 
pärast kolisid mu vanemad Zaporožjesse ja mina läksin koos nendega... 


Oot, aga kuidas sind koolis laste hulgas kutsuti? Kas tõesti täisnimega Herar- 
doks? 

Loomulikult mitte! Juba varases lapsepõlves jäi mulle miskipärast külge nimi 
Ženja. Mis seos on Herardo ja Ženja vahel, seda ma ei oskagi öelda, kuid viimane 
on kahtlemata suupärasem... Nii must Ženja saigi. 


Aga perekonnanimi? 

Eks sellestki üritati midagi tuletada, nagu ikka. Nii tekkis mulle hüüdnimi 
Kontroi. Ehkki kõla poolest võiks seda arvata, puudub sellel poliitiline taust — 
sõnaga ,,kontrrevolutsionäär” ei seo hüüdnime miski, lihtsalt kergem välja öelda 
kui Contrerast. 


Selge. Ja niisiis — kolisid Zaporožjesse... 

Ja läksin jälle tehasesse, sedakorda ,,Zaporožstali“, ning sain lukksepaks. Samal 
ajal käisin veel ka õhtukoolis, mille, erinevalt Solnetšnogorski koolist, ka kenasti 
lõpetasin. Pärast seda astusin aga MHATIi koolstuudiosse Moskvas. 


Otse lukksepast näitlejaks? 

Mitte päris. Eellooks nii palju, et minu vanemaid sidus kauaaegne sõprus suure- 
pärase kinoinimeste perega — Sergei Gerassimovi ja Tamara Makarovaga. Kus ja 
kuidas see tutvus algas, mina ei teagi, kuid nad suhtlesid omavahel väga tihedalt. 

Oli aeg, kui mu vanem vend lõpetas Moskva Kirjandusinstituudi ning ta saadeti 
ajakirjanduslikule praktikale Suhhumisse. Gerassimov ja Makarova tegid mulle 

ettepaneku veeta see suvi nende juures ja mina võtsin nende kutse muidugi rõõmu- 
ga vastu. Gerassimovil oli kodus üks esimesi tolleaegseid magnetofone, suur ja 
kohmakas ,, Dnepr“. Kuidagi juhtus nii, et ühel päeval panin selle mängima ning 
kuulsin lindistust sellest, kuidas Gerassimov loeb Aleksandr Bloki luulet. Kuuldust 
innustust saades võtsin riiulilt samuti Bloki köite ja lugesin mõned luuletused 
lindile. Sergei Apollinarovitš oli mõne aja pärast omakorda juhtunud seda lindis- 
tust kuulama ning kutsus mu oma kabinetti. Seal ütles ta lause, mis määras kogu 
mu edaspidise elukäigu: ,, Noh, vanapoiss, tule meie sekka ja hakka pihta!” Ja mi- 
na hakkasingi... 


Ja sind võeti kohe MHATi vastu? Kas Gerassimovi käsi oli mängus? 
Ei olnud siin kellegi käsi mängus. Sisse sain ma ikka omal jõul. 


Olid sa varem ka teatri vastu huvi tundnud? Näiteks mõnes teatristuudios 
käinud? 

Teatri vastu ma huvi ei tundnud, hoopis luuletusi armastasin väga. Sellel ajal, 
1960-ndate algul, elas ju kogu Venemaa luulet luues ja lugedes. Bella Ahmadulina 
õppis näiteks mu vennaga ühel kursusel. Esmaspäeviti olid neil kirjandusinstituu- 

dis nn loomingulised päevad, nendest püüdsin ma tingimata osa võtta. Seal loeti 
luuletusi, vaieldi ja diskuteeriti. Keda kõike seal kohata ei võinud! Seminare juhtisid 
näiteks Viktor Šklovski ja Mihhail Svetlov! Tudengite hulgas olid Roždestvenski, 
Jevtušenko, Juna Morits. Tegelikult oligi Kirjandusinstituut tollal tillukeseks vaba- 
duse ja demokraatia saarekeseks keset ümbritsevat rõhutud ühiskonda. Eks insti- 
tuudiski taluti neid demokraatiailminguid muidugi teatud piirini. Juna Morits 
sai näiteks vabameelsete mõtteavalduste pärast eksmati. Nimelt ütles ta vanema 
põlve poeetidele: ,,Olete kõik kohad kirjanduses enesele kahmanud, kirjastate üks- 
nes üksteise teoseid. Meid, noori, ei lase te ligigi. Kuid pole midagi, küll tuleb aeg 
ja kõik need luuletused, mida täna avaldab , Pravda“, põletatakse tuleriidal. Ja 
mina oleksin väga rõõmus, kui mul õnnestuks selles riituses osaleda!“ Muidugi 
visati ta seepeale instituudist välja, kuid pärast võeti kaugõppesse, nagu paljud 
teisedki sama saatusega tudengid. 

Veelanti instituudis välja oma ajakirja, käsikirjalist, tiraažiga kakssada eksemp- 
lari. Nimeks oli sellel, Noorteajakiri“. Kaastööd tegid väljaandele Nazõm Hikmet 
ja Konstantin Paustovski. Viimane kirjutas: , Atlandi ookeani vanas logiraamatus 
on üks huvitav koht. Huvitav mitte vormi, vaid sisu poolest: Kui möödute kaarega 
Horni neemest, mis ka ei juhtuks, hoidke kurssi ikka lääne suunas. Vaid nii on 
teil lootust jõuda Vaikse ookeani õitsvatele kallastele. Ja mina mõtlesin sellele 
üleskutsele, mõtisklesin meie noorte kirjandusinimeste saatuse üle. Mööduvad 
sünged ajad ja inimesed meenutavad tänuga ausaid kirjanikke.“ Vaat selline oli 
Paustovski saatesõna , Noorteajakirjale“. 


Võib arvata, et sellise suunitlusega ajakiri ei pidanud kaua vastu? 
Nii oligi, ajakiri suleti kohe pärast esimese numbri ilmumist. 


Miks sa ei valinud siis õpingupaigaks kirjandusinstituuti, kus sulle ometi 
nii väga meeldis? 

Ei tundnud, et see oleks mu kutsumus. Mulle meeldis luuletusi lugeda, mitte 
neid kirjutada. Seepärast võtsingi kätte ja astusin teatriinstituuti. 


Kelle juures sa õppisid? 

Aleksandr Mihhailovitš Karevi ja Sofia Stanislavovna Piljavskaja juures. Tõtt- 
öelda ei kestnud minu aeg koolstuudios MHAT mitte just väga kaua. Minu saatus 
seal oli sarnane selle õnnetu ,, Noorteajakirja“ saatusega. Pärast teist kursust mind 
nimelt eksmatrikuleeriti — põhjuseks Nõukogude Liidu Kommunistliku Partei 
ajalugu. Õpetas seda meile endine rajoonikomitee sekretär. Ühel loengul esitasin 
matalle mingi ettevaatamatu küsimuse, mida tema miskipärast tõlgendas provo- 
katsioonina ja hakkas mind kogu hingest vihkama. Seda enam, et olen ju hispaan- 
lane ja tundusin talle seetõttu niigi ebausaldusväärse ning nõukogudevastasena. 


Kas sa tegelikult ka nõukogude korra vastane olid? 

Ei rohkem ega vähem kui kogu tolleaegne noorus, kes oli üles kasvanud Hru- 
štšovi-aegse ,,sula“ vaimus. Selles nõukogude korras oli üht-teist, mis mulle meel- 
dis, ja ka palju, mis ei meeldinud. Erinevalt paljudest teistest tegin ma aga suu 
julgelt lahti ja ütlesin oma arvamuse välja, mõtlemata tagajärgedele. 

Niisiis tulin mina kenasti ettevalmistunult NLKP ajaloo arvestusele ja õppejõud 
lihtsalt kukutas mu läbi. Ja niimoodi kaheksa (!) korda järjest. Muudkui õpin aga 

Draamateatris. 


kõik selgeks, astun klassi, võtan pileti, vastan ära ja tema hakkab mulle esitama 
lisaküsimusi ning kukutab mu lõpptulemusena läbi. Minu kursuse juhendaja Ka- 
rev soovitas mul mõneks ajaks paberid mõnda teise kooli viia, õppida seal seni, 
kuni MHATIi koolstuudios NLKP ajalugu õppeainena läbi saab, ja siis tagasi tulla. 
Hakkasingi siis käima mööda Moskva teatrikoole palvega mind õppima võtta. 
Igal pool oldi esialgu nõus, kuid siis pöörduti otsuse kinnitamiseks Kultuuriminis- 
teeriumi poole ning saadi teada sellest õnnetust NLKP ajaloo tegemata arvestusest. 
Seejärel tulid mu dokumendid alati kolinal tagasi, kaasas soovitus see arvestus 
esmalt MHATi stuudios ära teha. Igavene häda: nii Väikese Teatri juures kui ka 
GITlSes ja mujal sain jaatava vastuse ainsa tingimusega — esmalt tuleb see NLKP 
ajaloo arvestus ära teha. , Kuidas ma saan MHATi stuudios seda arvestust teha, 
kui mind on sealt välja visatud?!” kisasin ma... Mitte kellelegi ei läinud mu kisa 
korda. 

Ühel kenal päeval aga helistas mulle kursusevend, kes oli perekondlikel põh- 
justel Moskvast Kiievisse kolinud. Kiievi Teatriinstituudis võeti kord nelja aasta 
jooksul õppima nn vene kursus. Ženja,” ütleb koolivend, , sõida siia! Siin võidakse 
sind vastu võtta!“ Ja mina sõitsingi. Vaatas mind seal Juri Sergejevitš Lavrov, 

kuulsa Piiteri näitleja isa, ja ütles: , Noormees tuleb vastu võtta!“ Seal ma oma 
õpingud siis lõpule viisingi. Pärast teatriinstituudi lõpetamist kutsuti mind tööle 
nii Sevastoopolisse kui ka Moskva Noorsooteatrisse, kuid mina valisin hoopis 
Tallinna. Otsustavaks sai see, et siin oldi nõus võtma teatrisse nii mind kui ka 
minu abikaasat. 


Sa abiellusid Kiievis? 
Jah. Tutvusin oma tulevase naisega teatriinstituudis, kus me mõlemad õppi- 
sime. 


Ja oledki niimoodi kogu elu ühe naisega elanud? 

Jah, nii see on. Minu naine Ljudmila loobus küll mõne aja pärast teatritööst. 
Kuid, ehkki saatus viis meid tööalaselt lahku, oleme elus kindlalt kokku jäänud. 
Meil on ka tütar Mercedes, kellele panime sellise nime minu ema ja õe auks. Tema 
on filoloog, kasvanud ja õppinud siin Tallinnas. Abikaasa on tal insener ja nad 
muudkui lubavad ja lubavad meid vanavanemateks teha... 


Jõudsimegi siis lõpuks Tallinna ja siinsesse teatrisse, kus sinu näitlejakarjäär 
sai alguse ligi nelikümmend aastat tagasi. Kas sul on kõik siinsel laval mängitud 
rollid meeles? 

Mis sa nüüd! Ma mäletan vaid neid osi, mis mulle tähtsad on olnud! 

Mäletan näiteks, kuidas minu teatritee algusajal usaldati näitleja Jevgeni 
Vlassovile Boriss Ratseri ja Vladimir Konstantinovi komöödia , Kümme ööpäeva 
armastuse eest” lavastamine. Aastaplaani täitmisest jäi üks lavastus puudu ja nii 
antigi Vlassovile ülesanne... 

Aga enne peaks sellest rääkima, et teatri pealavastajaga mul siin häid suhteid 
ei tekkinud — läksime Semjon Lermaniga tülli juba ühel esimestest proovidest. 
Valmistasime tookord ette Arkadi Arkanovi ja Grigori Gorini näidendit , Bankett“. 
Mina mängisin seal mingit kelnerit, aga peaosalistel ei tahtnud rollid kuidagi välja 
tulla. Võtsin siis kätte ja pakkusin välja oma nägemuse stseeni lahendusest. No 
töötas minus veel see instituudist kaasa saadud ühise töö harjumus. Lavastaja 
Lerman aga oli väga häiritud sellest, et sekkusin tema töösse, rikkusin nii-öelda 
subordinatsiooni. Ei aidanud seegi, et peaosalised Leila Kirakosjan ja Ernest Roma- 
nov (kes muide on praegu mõlemad Peterburis tuntud näitlejad) reageerisid minu 
väljapakutud stseenilahendusele ülimalt positiivselt. 

Semjon Lerman ütles mulle: , Pärast proovi lõppu tulge minu kabinetti!“ Seal 
sain temalt suulise hoiatuse: kui ma kavatsen jätkata sekkumist lavastaja töösse, 
ei saa ma tema juures enam edasi töötada. Ma muidugi vihastasin ja vastasin, et 
maei tööta mitte Lermani juures, vaid riiklikus teatris. Noh, ja olidki meie suhted 
totaalselt sassis. 

Samal ajal pakutigi Vlassovile lavastamiseks , Banketti“ ning tema ütles, et 
teeb selle lavastuse ainult siis, kui saab peaossa Contrerase. Ei jäänudki Lermanil 
muud üle, kui Vlassovile vastu tulla ning teha minu osas järeleandmine. Proovipe- 
riood lõppes ja kunstinõukogu tuli kokku, et lavastusele hinnang anda. Lerman 
ütles: ,, Kõik on ju selles lavastuses kena, ainult peaosaline mängib väga halvasti...” 
Kultuuriministeeriumi teatriosakonna juhataja kummardus seepeale tema kõrva 
juurde ja sosistas: Ženja, ära tee enesele häbi, Contrerase mäng on selle etenduse 
parim osa! Ma tean, et te olete tülis, kuid see ei anna põhjust musta valgeks rääki- 

Aleksandr Galin, 
»Žanna”. 
Kukin — 
Herardo 
Contreras. 
Lavastaja 

Juri Jerjomin. 
Esietendus 

14. X 1986 
Vene 
Draamateatris. 


da!” Mõne aja pärast läks Lerman teatrist ära, tema asemele tuli Vitali Tšermenjov 
ja temaga olid meil igati normaalsed suhted. 


Kuidas algab sinu töö rolliga? 

Esmalt valdab mind paaniline hirm, tingitud surmkindlast veendumusest, et 
selle ülesandega ei saa ma mingil juhul hakkama. Muide, samasugune paanika 
valdas mind ka , Ivanovi” Šabelski osa kallale asudes. Järgmine samm on see, et 
saan hirmust võitu ja hakkan oma tegelaskuju üle põhjalikumalt järele mõtlema. 
Selles etapis on kõige olulisem osata loobuda lihtsatest, kerget võitu tõotavatest 
lahenduskäikudest, sellistest, mida on väga lihtne mängida ja mida ma nimetan 
pealispindseks lähenemiseks rollile. Peab võitu saama kergelt kätte tuleva edu 
peibutusest! Minu õpetaja Karev ütles: ,Sa oled juba valmis artist, pead veel vaid 
õppima aru saama, mida laval kunagi teha ei tohi!” 

Siis tuleb kolmas etapp — partneriga dialoogi astumine. Peab olema selge, 
mis põhjusel ma partnerile üht või teist ütlen: kas ma tahan teda milleski veenda? 
Tema vigu parandada? Teda solvata? Temaga midagi jagada? Oma rollist tuleb 
mõelda vaid läbi teksti ja tegevuse, muidu ei sünni mitte teater, vaid mokalaat. 
Peab leidma omad põhjendused tegelaskuju käitumisele ning panema need kokku 
sellega, mida kirjutab Tšehhov ja räägib lavastaja. 

Kes see ,Ivanovi” Šabelski õieti on? Armuleivasööja, kes elab teiste kulul, ja 
muud ei midagi. Aga kas armuleivasööjal võib olla hea iseloom? Minu arvates 
mitte mingil juhul! Ta näib küll heasüdamlik ja väärikas, kuid see olukord, milles 
ta elab, peab teda paratamatult vaimselt ning hingeliselt sandistama. Sügavalt 
istub Šabelski hinges solvumis- ja kibestumistunne. Kunagi oli ta ju rikas mees, 
kes jaotas heldel käel poole oma varast teistele laiali. Kui tal enesel häda kätte tu- 
li, ei olnud aga kedagi sama lahkelt abi pakkumas. Tegelikult ta ju armastab Sarrat, 
armastab ka Ivanovit, aga elab ometi pidevas kartuses, et need võivad teda kuidagi 
solvata. Seepärast püüab ta kardetavat alandust juba ette pareerida — õelutsedes, 
häbematusi rääkides ja teravusi loopides. Temaga on targem mitte kokku puutuda 
— saad tingimata nähvaka vastu näppe. 


Šabelskil on kõigiga keerulised ja mitmepalgelised suhted? 

Muidugi! Sellepärast, et ,Ivanovis“ on ju sisuliselt ka kõik teised tegelased ar- 
muleivasööjad. Võtame näiteks Lebedevi (Sergei Tšerkassov) — tema onarmulei- 
val omaenese naise majas, olles täiesti ära vaevatud abikaasa täitmatust ahnusest, 
rahakirest, vara kokku ahnitsemisest, mis ei ole naises säilitanud kübetki inimlik- 
kust. Või näiteks Borkin (Oleg Štšigorets). Kogu oma joviaalsuse, salakavalate 
ideede ja välise lõbususe juures on ta ometi armuleivasööja; paraku ei jätku tal 
piisavalt ajusid, et sellest ise aru saada. 


Ka Sarra (Larissa Savankova) on võõras elus armuleival, nagu ka Ivanov 
(Eduard Toman), keda mitte keegi ei mõista? 

Ma arvan küll, et nii see on. 

Minu jaoks oli töö Nikolai Krutikoviga, kes , Ivanovi“ Vene Teatris lavale tõi, 
väga meeldiv kogemus. See noor Moskva lavastaja on vene psühholoogilise teatri 
klassikalise suuna ehe esindaja. Tema lavastustes on vaataja ees elavad inimesed, 
mitte mannekeenid või mingid varjud või fantoomid. Ma ei või kohe vaadata 
neid nn lavastuslikke etendusi, kus näitlejad ei pea mängima mitte inimesi, vaid 
mingeid ideid, lavastussuundi või miraaže. See võib isegi ilus ja hingestatud välja 
paista, olla ohjeldamatu ja võimsa fantaasia väljendus, aga näitlejal pole sellises 
lavastuses küll midagi teha. Sellise teatri ehedaks näiteks on Roman Viktjuki vii- 
mased lavastused, mida vaadates ma olin pettunud ja tundsin näitlejatele kaasa. 
Minu arvates peab teater olema siiski inimestest ja inimestega. 


Millised on need armastatumad rollid, mida sa tänagi meenutad? 

Paljude aastate eest mängisin ma peaosa Grigori Mihhailovi lavastuses , Kesk- 
mise kohevusega kodukass” (autorid Grigori Gorin ja Vladimir Voinovitš). Selles 
näidendis räägitakse elust ringkondades, mis on mulle väga hästi tuttavad; jutt 
käib kirjanikest, nende ambitsioonidest ja võimuhierarhiast kirjanike liidus. Oo, 
seal juba osatakse inimest alandada ja vintsutada! Kuivõrd minimaalselt seal isik- 
sust hinnatakse ja toetatakse! Voinovitši õudust tekitav dokumentaalne satiir, mille 
mõjuvust oli mitmekordistanud Gorini meisterlik dramaturgitöö, andis minu kä- 
tesse hindamatu materjali. Selle abil sain ma vaataja panna mõtlema inimloomuse 
erinevate tahkude üle — ande, alatuse ja hirmu olemuse üle. Selles lavastuses 
polnud minu jaoks oluline niivõrd tegelaskuju naeruvääristamine, vaid pigem 
soov näidata tema purustatud hinge, tekitada vaatajas tema vastu sümpaatiat ja 
kaastunnet. 

Oleg Danilov, ,,Me läheme , Tšapajevit“ vaatama“. 
Olja — Irina Leonova ja Timošin — Herardo Contreras. 
Lavastaja Svetlana Krassman. Esietendus 26. XI 1993 Vene Draamateatris. 


Kõige jubedam koht lavastuses on see, kui üks kirjanik läheb teiselt küsima 
preemiat eriliste teenete eest. Viimane aga, olemata ise kübetki parem kui küsija, 
kuid omades positsiooni, võimu ja tugitooli, peab end niipalju paremaks ja üle- 
maks, et ei üritagi ametivenna soove mõista. 


Sinu eelmiseks juubeliks lavastas Eduard Toman Neil Simoni ,,Päikese- 
poisid“. See lugu räägib kahest eakast estraadinäitlejast, kellele tehakse ette- 
panek retro-show's osaleda. Estraadimaailm peaks sinulegi hästi tuttav olema? 

Oo, estraad, see on eriline maailm! Teatrilaval sünnib roll alati tänu toetavale 
partnerile sinu kõrval. Estraadilaval on aga duetis rivaalid, kumbki veendunud, 
etedu saadab esinemist vaid tänu tema enese talendile ja ebaedu põhjustab ainult 
partneri professionaalne küündimatus. Sellises olukorras tekkivad pingelised suh- 
ted ning selle leppimatuse ja soovimatute solvangute maailma me Tomaniga ,Päi- 
kesepoistes“ vaatajate ette tõimegi. 


Praegu käivad sul proovid uue keerulise rolliga, mängid hüpnotisööri noore 
vene draamakirjaniku Vassili Sigarjovi , Valedetektoris“, mille lavastab taas 
Eduard Toman. Sinu kangelane saab väljakutse korterisse, kus naine palub 
hüpnotiseerida oma meest saamaks teada, kuhu viimane raha peitis. Kas töö 
selle osaga on sulle huvitav? 

Arhiivifotod 


VV i 

kl A vi kad 
Neil Simon, , Päikesepoisid“. 


Willie Clark — Herardo Contreras ja Medõde — Jelena Tarassenko. 
Lavastaja Eduard Toman. Esietendus 21. IV 2000 Vene Draamateatris. 


Kui osa välise joonise järgi võtta, koomuskit teha, poleks mõtet sellega tegelema 
hakatagi. Sügavuti minnes tundub mulle hoopis, et siin on tegemist väga inimliku 
looga. Minu tegelaskuju, hüpnotisöör, otsustab esimest korda elus sõita kohale 
kojukutse peale — noh, küllap ta ei suuda enam oma instituudipalgast ära elada. 
Nüüd puutub ta esmakordselt kokku sellise eluga, millest ta seni midagi ei tead- 
nud. See maailm tundub talle jõhker, jube ja julm ning tal tekib sisemine sund se- 
da kuidagi helgemaks muuta. Nii püüabki ta panna abielupaari, keda näib veel 
ühendavat vaid vastastikune vihkamine, uuesti süüvima nende suhetesse ja olnud 
tunnetesse, panna neid käituma veidigi leplikumalt ja kannatlikumalt. Ei ole selles 
loos ju ainult nii, et mees on joodik — ta joob küll, aga kogub ka raha tütrele tele- 
viisori ostmiseks, küllap siis armastab teda. Ehk oli nende elu naisegagi teistsu- 
gune, kui tütar veel kodus kasvas, allamäge aga hakkas kõik minema alles pärast 
tema ära kolimist? Päris kindlasti on ka naises mingid tunded oma mehe vastu 
säilinud ja väline kalkus on vaid nende varjamiseks. Näidendi finaal sisendab 
lootust, et elu pöördub paremuse poole, see lõpp tuleb vaid niimoodi vaatajateni 
tuua, et nad uskuma jääksid. 


Kes on olnud su meeldivaim lavapartner? 

Väga meeldib mulle töötada koos Tamara Solodnikovaga. Mõne aasta eest 
mängisime temaga sellist hilja tärkavat armastust Ptuškini näidendis , Seniks, kuni 
ta suri“, mille lavastas Boriss Milgram. Selles loos eksib oma noore armukese 
juurde teel olev jõukas ja edukas meesterahvas uksega ja satub vananeva naise 
ning tema haige ema koju. Komöödia käigus armub ta sellesse vanapiigasse ja 
jääbki päriseks tema juurde. Millisel hetkel tekib mehes see murrang, äratundmine, 

Nadežda Ptuškina, , Seniks, kuni ta suri”. 
Tatjana — Tamara Solodnikova ja Igor — Herardo Contreras. 
Lavastaja Boriss Milgram. Vene Draamateatri esietendus 7. X 1998 Narvas. 


et ta on lõpuks jõudnud oma tõelisse koju ja tal pole vaja sealt kuskile minna? 
Seda hetke leida ja täpselt välja mängida oli väga raske. Oli ju mu tegelane väliselt 
igati heal järjel ja rahulolev; seda sorti mehi huvitavad teiste inimeste elud väga 
harva ja nad peaaegu kunagi ei süüvi võõrastesse muredesse. Selline mees satub 
äkki korterisse, kus seisavad viltuvajunud kapid ja püüdlikult, kuid siiski halvasti 
varjatud viletsus vaatab vastu igast nurgast. Sellest maailmast pääsemiseks tuleb 
mehel ainult uksest välja astuda — ja kõrvalkorteris ootab teda noor kaunitar. 
Mängida usutavaks see, et mees ei põgene, vaid, vastupidi, otsustab alatiseks jää- 
da, oli tõesti raske. Tamara on laval ideaalne kaaslane, ta oskab toetada ja vajadusel 
oma mänguga kas või varjata partnerite vajakajäämisi. Ma väga loodan, et meil 
õnnestub veel ka kahekesi koos mängida... 


Mis on sinu elus peale teatri veel oluline? 
Tütar ja perekond muidugi. 


Kas sul on ka perekondlikke ja koduseid kohustusi? 

Selliseid kindlaid kohustusi polegi, aga teha võin ma vajadusel kõike. Ma oskan 
näiteks hästi süüa teha; jätsin meelde, kuidas valmistas toitu minu ema, ja nüüd 
saan köögis kõigega hakkama. 


Kas sul on ka hobisid? 

On ikka — kalapüük. Ma ei käi kalal mitte kommertsliku eesmärgiga, et saaks 
lauale toidulisa, püütud kalad annan ma hoopis pensionäridest naabritele. Käin 
seepärast, et kalapüük on ideaalne tegevus unistamiseks ja mõtisklemiseks. 

Lev Poljakovi fotod 


Tatjana Melniku foto 


Anton Tšehhov, ,, Ivanov”. 
Sabelski — Herardo Contreras ja Sarra — Larissa Savankova. 
Lavastaja Nikolai Krutikov. Esietendus 12. III 2004 Vene Draamateatris. 


Millest sa siis mõtled ja unistad? 
Teatrist loomulikult. 


Räägid ehk ka oma esimesest kohtumisest Hispaaniaga? 

Kui piirid lahti läksid, sõitsin argliku Nõukogude turistina õele külla. Hispaania 
piiril ei tundnud ükski ametiisik mu vastu huvi ja ma ei söandanud rongist väljagi 
minna — nii tavatu tundus see, et keegi sind ei kontrolli, ei tuhla su pagasis ja ei 
esita kiuslikke konksuga küsimusi... 

Hispaanias vaimustas mind sealse elu pidulikkus ja ilu. Sattusin sinna just 
karnevali ajal, see kestis kolm päeva, igal ööl pidutseti kella kuueni hommikul, 
siis puhati pisut ja hakati jälle pihta. Trummid mürtsusid, kõik ümberringi tant- 
sisid.... 


Hispaania keel tuli kiiresti jälle meelde? 
Pärast kolme nädalat Hispaanias olekut ma juba mõtlesin ka hispaania keeles. 


Aga soovi päriseks ajaloolisele isamaale jääda ei tekkinud? 
Nagu näed, ei tekkinud — ma olen ju Eestis tagasi. 


Sa ei oskaks ilma oma teatrita elada? 
Ei oskaks. 

Herardo Contreras, Oleg Rogatšov ja Svetlana Dorošenko Vassili Sigarjovi 
»Valedetektori“ proovis. 
Lavastaja Eduard Toman. Esietendus 27. IV 2005 Vene Draamateatris. 


Milliseid lavastajaid tahaksid hea sõnaga meenutada? 

Neid, kellelt ma ka midagi uut olen õppinud. Näitleja peab õppima kogu elu, 
kõike peab oskama, mitte kapselduma mingisse ampluaasse. 

Mind on tugevalt mõjutanud kolm lavastajat. Esmalt Juri Jerjomin. Ta on lavas- 
tanud meie teatris mitmel korral ja tema viimasest tööst, Fjodor Dostojevski , Idioo- 
dist“ sai tõeline teatrisündmus. Koos Jerjominiga olen ma valmis proove tegema 
nii päeval kui öösel. Teiseks Roman Viktjuk — tema lavastajakarjääri algusaegadel. 
Ta lavastas siis meie teatris Fjodor Sologubi ,, Väikese deemoni“ ja just selle tööga 
algas tema kiire tõus tuntuse ja tunnustatuse poole. Kolmandaks oluliseks lavasta- 
jaks on minu elus olnud Nikolai Krutikov, tema lavastas möödunud aastal Vene 
Teatris Anton Tšehhovi ,, Ivanovi“. Ma loodan väga, et just tema lavastab tulevikus 
midagi minu ja Tamara Solodnikovaga. 


Küsinud JELENA SKULSKAJA 
Vene keelest tõlkinud MERLE LJUBIMOVA 

Tatjana Naideni foto 


ABCD 


IVIKA SILLAR 


Pirkko Saisio, , Tundetus”. Lavastaja 
Peeter Raudsepp. Kunstnik Reili Evart. 
Osades: Terje Pennie, Toomas Suuman, 
Peeter Rästas, Tiina Mälberg ja Helgi 
Annast. 

Esietendus 9. XII 2004 Rakvere Teatri 
väikeses saalis. 


Pirkko Saisio näidendis on viis tege- 
last: ema Tuula, isa Seppo, poeg Marko, 
tõenäoline minia Milva ja Marko vana- 
ema Toini. Kirjaniku määratlusel polegi 
see näidend, vaid missa viiele hingele. 
Miks? 

Heaoluühiskonna väärtusskaalal 
üles-alla liikudes pakub autor perekon- 
naprobleeme perekondadele, hõrguta- 
vate toiduretseptide ja mainekate veini- 
markide loetelu gurmaanidele, parajalt 
vägisõnu ning pidevalt naiseihu vajava 
isa Seppo vaevusi meessoo probleeme 
mõistvale teatrikülastajale. See läheb 
peale küll. Kohati sugeneb mulje, et te- 
gemist on filmistsenaariumiga. Palju 
mängupaiku, hüplev rütm; lühikesed 
stseenid lõpevad just nagu pimenduse 
ja mingi õhku rippuma jääva küsimuse- 
ga, mida vahel järgmistes stseenides 
edasi arendatakse ja mõnikord ka mitte. 
Kohati on dialoog pingestatud ja täpne, 
samas võib leida kirjanduslikke traagel- 
niite, teatraalset tühilobisemist ja välja- 
venitatust. Plusspoolele kuulub asjaolu, 
etsee stsenaarium/ näidend pole üksnes 
lame argielu kloon, vaid temas on ole- 
mas probleemid, enam-vähem tõene 
elukude ning mitmekihilised, ootama- 
tute käitumispööretega karakterid. 

Väärt väljakutse näitlejatele — neil on, 
mida mängida. 

Naisterollid on nagu asisemad. 
Kuna dramaturg on naissoost, küllap 
siis tajub ta naisinimese psüühika 
keerdkäike paremini. Lavastaja Peeter 
Raudsepa plusspoolele võib kanda asja- 
olu, et ta pole Rakvere Teatris uustul- 
nuk, on siin ennegi leiba teeninud, seega 
tuttav näitetrupiga ja ka trupile teada. 
Lavastuses on kogu näidendi õhustik 
tõstetud mõned sentimeetrid ülespoole, 
esitus on kirjapanduga võrreldes soo- 
jem, inimlikum ja mõistetavam. Näi- 
dend tundub maisem, maadligi rooma- 
vam. Näiteks mõni stseen on illustratiiv- 
ne demonstratsioon rahvalikule tõde- 
musele, et armastus käib kõhu kaudu. 
Või kui Seppo kerib tõsimeeli pükste 
pealt rihma ja lööb Milvat. See remark 
on õnneks jäänud realiseerimata. Näit- 
leja Toomas Suumani intelligentse näo 
ja olemise tõttu kõlavad tekstilised otse- 
ütlemised pehmendatult jne. 

Absoluutsele miinuspoolele kannak- 
sinaga stsenograafia. Võib-olla loodeti, 
et need abstraktsed mõistetamatud 
moodustised, mida me laval näeme, 
aitavad kaasa lavastuse tõstetusele tun- 
delisemas suunas. Kahjuks ei, selle töö 
teevad ära näitlejad. Kunstnik võib mui- 
dugi hüüatada, et kuidas ma loon laval 
sellise arutu mänguplatside rea, mere- 
hädaliste paadist kuni Euroopa hotelli- 
deni välja, pealegi laval, kus pole ele- 
mentaarsematki lavatehnikat, mis on 
lihtsalt üks tühi ruum. Fi tea. Eks selleks 
ollaksegi kunstnik. Teatrikunstnik. 

Seppo (Toomas Suuman) pidev jooksmine vanadekodusse oma ema (Helgi Annast) 


vaatama ei ole mitte õrn hoolitsus haige vanakese eest, vaid võimalus vestelda, sest 
naine Tuula (Terje Pennie) on tõmmanud enese ümber kaitsetara. 


Võrdluseks võin tuua Maksim Gorki 
Ema” Von Krahli Teatris (kunstnik Lii- 
na Keevallik). Seda romaani lavaliseks 
nüüd küll nimetada ei saa. Von Krahli 
lava on sama vaene ja väeti kui prae- 
gune Rakvere oma. Aga Von Krahlis on 
väga lihtsate vahenditega loodud n-ö 
Vene tsaaririigi tööstusmaastik, korter 
töölisagulis, vangla, mets, bassein ja ei 
tea mis kõik veel. Väljendusrikas, funkt- 
sionaalne lavapilt. Nupukalt välja mõel- 
dud. On kaks pikka musta toru, mis va- 
jadusel hakkavad suitsema ja mängi- 
vad, et nad on korstnad. Sellele lisaks 
kolm vööni paljast aegluubis labidaga 
töötavat meest, prožektorid lisavad 
kuumuse ja tule. Keerad torud tagur- 
pidi ja juba ongi nad haljad kased. 
Tohutu kummutimonstrum peidab ene- 
ses kord ikoone, kord on ta vanglaakna- 
ke, siis jälle demonstreerib läbi ühe oma 
klapi tuppa astuva või toast väljuva kü- 
lalise jalgu. Basseini vesi on kaks triipu 


plastmassist rõngakesi. Valged ja sini- 
sed. Kõik on võimalik ja kõike saab teha. 
Muide, vabandan, Von Krahli valgus- 
park on vist küll etem. Ei tea, pole spet- 
sialist. See selleks. 

Siiski, enamik näitlejanna Terje Pen- 
nie kostüüme Rakveres olid meeldivad. 
Tiina Mälbergi sooja salli ja mütsi 
mähitud kogu kohvikus mõjus elegant- 
selt. Pükskostüüm (see töötas mitmetes 
variantides) kohtumisel Seppoga kohe 
mitte. Kas või lihtne T-särk oleks olnud 
parem variant. Üks Seppo ülikondadest 
oli täiesti lombakas. Ikkagi Brüsseli 
ametnik. 

Naisrollid. Tiina Mälberg mängib 
Milvat noore naisena, kelles on algselt 
olemas loovuse säde. See on talle hälli 
kaasa pandud, selle vastu ta ei saa. Aga 
see säde on krutskitega. Milva vajab la- 
va. Mitte teatrilava, vaid elulava, üks 
tema põhilisi eluvajadusi on mäng. Ta 
loob elusituatsioone, juhib neid, suhtu- 

mine partnerisse on valitsejalik. Teatud 
määral lavastamismaania. Psühhoterro- 
riks seda nimetada ei saa, verejanulisi 
tagamõtteid tal ei ole. Ta mängib ennast- 
unustavalt ise ja vajab partnereid, keda 
kaasa tõmmata. Põhiolemuselt on Milva 
ratsionaalne inimene, aga temas on või- 
me ennast ja teisi üles kütta. Ta teeb seda 
jõuliselt ja kirega, nii ennast kui ümbrit- 
sevaid elusolendeid säästmata, vahen- 
deid valimata, olukorda arvestamata. 
Tundejõud on temas vägev. Tõenäoli- 
selt ka erootilisus, aga see pole vist tema 
jaoks peamine. Eesmärk on kaasa haara- 
ta ja vallutada just see inimene, siin ja 
praegu. Antud juhul Seppo. Äratada, te- 
ha temast kaaslooja, saavutada see täius 
ja teineteise mõistmine, mis võib olla 
mehe ja naise vahel ehk kord elus. On 
ta sealjuures julm? Kindlasti. Julm ja 
enesekindel, oma väärtust teadev. Oma 
biograafia lavastajana on ta konstruee- 
riv ja ratsionaalne, selles näitlejana män- 
gides aga emotsionaalne, hoolimatult 
kogu panga peale mängiv. Ta saavutab 
oma eesmärgi, saavutab vaimse naudin- 
gu ja kaasandena ka erootilise. Hetk oli 
muidugi ülisobiv. Seppo vananemine, 
kriisiseisund, eluhuvi ja elujulguse jah- 
tumine. Etenduse lõpuks on Milva sil- 
manähtavalt vananenud. Tuim, kustu- 
nud, külm ja ebameeldiv. Ta põles läbi. 
Põles ise ja põletas teisi. Ta on teisene- 
nud, võib-olla oma algstaadiumi või n-ö 
teise minasse taandunud. Mõistuslik, 
siiski veel jõuline, ettenägelikult oma 
elu planeeriv. Võib-olla elu lõpuni üksi- 
kuks jääv. Mäng ei huvita enam. Ei tõm- 
ba. Ega igaühega ei tahagi. 

Vanaema Toini (Helgi Annast) pole 
mitte lihtsalt krutskitega vanaema, vaid 
ta ise ongi üks Päris Suur Krutsk. Vana- 
emal on enda lavalise kehtestamise või- 
malused piiratud — ratastool. Seda 
enam töötavad silmad, intonatsiooni- 
võnked ja käed. Pilk on ahne, tige, vas- 
tasrääkijast läbi puuriv, seina külge 
naelutav. Oma joodikust vanamehe kõr- 

val on ta nähtavasti tugevaks jäänud ja 
hambad teravaks teritanud. Õige harva 
leebuv. Aga on ka hetki, kus kogu ole- 
mus valgub tühjusesse, kus mitte miski 
ei ole enam tähtis. Muide, näidendis 
tundub Toini tervem olevat, lavavarian- 
dis raskemalt haige. See lahendus ei ole 
halb. Helgematel momentidel kasutab 
ta oma nõdrameelsust osavalt ära. Ta ei 
maksa kätte, vaid vajab hetkeolemise 
mõnu, võimu dialoogipartneri üle, väga 
hästi teades, et olukorra peremees on te- 
ma. Olles aastate jooksul pidanud näit- 
lejannat tegijaks peenekoelistes ja hõr- 
kudes rollides, on selles osatäitmises ta- 
jutav jõud taga. Hääle jõud, vaimne 
jõud. Näitleja väga tugev usk oma lava- 
lise tegevuse õigsusesse. Ta ei pendelda 
edasi-tagasi oma väljendusvahendite 
pakkumisel, ei teki tühikuid, kaksipidi 
mõtlemist. Ta ajab oma joont — ühtlast, 
järjepidevat. Oma segases ja ebamäära- 
ses jutus on näitleja erakordselt selge ja 
täpne. Oma dementsuses eristab ta sel- 
gelt tõeliselt vaimupimedad hetked, vi- 
gurdamise ning need iroonilised replii- 
gid, mis oma lõikavuse ja läbinägevu- 
sega löövad vastase oimetuks. On hetki, 
mil ta seal oma ratastoolis on täiesti 
õnnelik ja endaga rahul. Ta on omamoo- 
di loov, omamoodi mõtlev inimene. 
Tegelikult võiks ta olla ka Milva vana- 
ema. Aga antud juhul on ta selle loova 
alge pärandanud oma pojale, kelles see 
omadus on aga unne suikunud. 

Terje Penniet on väga meeldiv Rakve- 
re Teatri laval jälle näha. Siin ta ju kunagi 
oma näitlejateed alustas. Nüüd on ta na- 
gu ringiga tagasi, kogenum ja küpsem. 
Ta mängib Tuulat, Marko ema ja Seppo 
naist. Mängib soomlannat, meeldivalt 
alalhoidlikku, arukat, mõistvat, oma pe- 
rele keskendunud vanemas keskeas 
naist. Mängib inimest, kellel külgetõm- 
bejõud, loovuse märk otsaees, originaal- 
ne ja julge mõttelend aga puudub. Ta ise 
teab seda. Mängib naist, kes me kõik oma 
enamikus just oleme. Normaalsed. Seda 


Milva (Tiina Mälberg) vajab lava. Mitte teatrilava, vaid elulava, üks tema põhilisi 

normaalsust ta just mängibki. Ta onargi- 
ne argipäeva naine. Uhke on vaadata, 
kuidas ta sammub lavale oma ratastel 
pliidiga (hea leid!), valmistab innuga vo- 
kirooga, selles stseenis on küllaga ehtsat 
auru, kärbseid ja rõõmsat meelt. Pikapea- 
le liiga suur annus normaalsust vist ta- 
pab. Midagi on ta tapnud või õigemini 
lasknud ära luituda nii iseendas kui Sep- 
pos. Agaega ta süüdlanenüüd küllei ole. 
Iga mees vastutagu ikka ise enda eest. 
Aga neil meestel ongi vist kalduvus kõik 
halb naiste kaela ajada. Selle mõistlikku- 
se, pragmaatilisuse ja omamoodi vaimse 
kuivuse on Tuula tahtmatult edasi and- 
nud pojale. Nad sobivad omavahel. 
Kohati jäi mulje, etema oma pojaga isegi 
tsipa flirdib. Ja mis siis? Väike eluvürts. 
Tuula auks võib öelda, et ta on suuteline 
iseennast maha salates puhtsüdamlikult 
oma võistlejale ütlema: ,Oled sina aga 
häbitu juhtum. Aga ka midagi imetlus- 
väärset.” 


Ja nüüd mehed. Advokaat Seppo 
(Toomas Suuman) on kaunil suvehom- 
mikul kohe etenduse algul närviliselt 
tõmblevas olekus. Iga pisiasi ajab vihale. 
Õnneks jätab näitleja intelligentne nägu 
ja olemus võimaluse, et tekst, mis tema 
suust kuuldavale tuleb, ei ole viimase 
komani tõsiselt võetav. Bravuurne — 
jah. Kibestunud — jah. Küüniline — jah. 
Lootusetu — jah. On see surmahirm? 
Nii vara? Ise kaebleb ta oma mehejõu 
taandumise üle. Kindlasti lisandub sel- 
lele oskamatus vananeda. Tundeelu pri- 
mitiivsus. Tõenäoliselt oma nooruses oli 
ta keegi teine. Osatäitmises jääb veidi 
vajaka sellest noorest advokaadist, kes 
ta oli Marko vanuses. Mingeid hetkeväl- 
gatusi, kus oleks võimalik näha teda 
Milva silmadega. Uskuda Milvat, sest 
Milva oma usus on veenev. Näha seda 
sädet, mida Milva temas otsis ja lõpuks 
kahtlemata ka leidis. Arvata võib, et 
Seppo pidev jooksmine vanadekodusse 


oma ema vaatama ei ole mitte õrn hoo- 
litsus haige vanakese eest, vaid võima- 
lus vestelda. Seinaga. Küsida. Küsida 
iseendalt. Ka karistamatult ema mõnita- 
da, sest see pakub pinget. Sest naine 
Tuula on targu üles ehitanud oma maa- 
ilma. On tõmmanud enese ümber kait- 
setara. Kalestunud, aga mitte väga. 
Looduspiltide maalimine vist Tuulat 
suurt ei aita. Inimlik kontakt selles abi- 
elus on õhkõrnaks närtsinud. Seppo 
süüdistab seitsmes surmapatus kõiki 
peale iseenda. Oma hingeummikud 
projitseerib ta ema ja naise kaela. Hädal- 
dab, viriseb, toorutseb. On närune ja 
väiklane. Kuna ma teatris püüdsin näha 
teda Milva silmadega, siis näidendit lu- 
gedes Milvat mu kõrval ei olnud ja Sep- 
po kui tegelaskuju jättis lausa ilge mulje. 

Peale mängurikire pesitseb Milvas ka 
kindlasti päästmise kompleks. Päästes 
teist, jääb ta ise võrku ja vajab hiljem 
päästjat. Selleks osutub parema puudu- 
misel Marko, aga mitte kauaks. Milva on 
kõige eest maksnud, ja kõva hinda. Ta 
andis endast ära mingi väga suure tüki. 
Kuidas seda nimetada? Jõud. Elamise 
usk. Eksisteerimise vajadus. Pärast lah- 
kuminekut Seppo veidiaega küll piinleb, 
võtab end isegi töölt lahti, aga siis, rahu- 
nenult, jätkab oma Brüsseli eurotoimeta- 
misi. Milva jääb maha kui tühi kest. Näi- 
dendist võib mingi variandina välja luge- 
da, et nende viimane kohtumine päris 
viimane siiski ei ole. Midagi võiks veel 
hapult ja kokkuleppeliselt jätkuda. Rak- 
vere Teatri lavastuses oli see viimane 
kohtumine. Ja see on õige. Neil pole 
enam teineteisele midagi öelda ning see 
stseen on suhte lõpp. Üks lendab Beiru- 
tisse, teine jätkab Brüsselis. Mida see Sep- 
po Brüsselis teeb, ega see ei selgu. Ja ega 
ei huvita ka. Aga Milva suhtes hakkas 
fantaasia tööle. Ma kujutan teda ette näi- 
teks ajalehe sõjakorrespondendina. Ta on 


ju fotograaf ja teda ei paista huvitavat 
mitte ainult kunstfoto, vaid mingid laie- 
mad, reaalse eluga seotud teemad. Ma 
näen teda väsinuna ja kõhnununa kuskil 
Afganistanis. Või Iraagis. Sõnakas suht- 
leja. Oskab käidelda mehi. Elujulge, kiire 
otsustusvõimega ja tundetu. On sõduri- 
tega võluv kambamees ning staabiohvit- 
seridega ei maga. Ja seda kõik teavad. 
Kui selline piltide rida minu pähe tekkis, 
siis kas see ei ole omamoodi hinnang 
näitlejatööle? 

Milles seisneb Seppo süü? Truudu- 
setuses? Kahe naise pidamises? Meie 
ühiskonnas kutsub see esile ainult huvi- 
tatud või vandeseltslasliku naeratuse 
ning fakt, et üks neist on tulevane minia, 
lisab olukorrale ainult pikantse kõrval- 
maigu. Seppo süü asub tema peas. 
Tema poeg on arst. Poeg teatab isale, et 
too on HI-viiruse kandja. Isale meenub 
momentaanselt võimalus, kelle käest ta 
selle nakkuse võis saada. Näidendi tege- 
vustik kihutab edasi. Mina kui kolmas 
isik, kui kolmanda, väga vajaliku kol- 
manda jõu, publiku esindaja, istun saa- 
lis. Palju sa ikka jõuad etenduse ajal 
mõelda. Seppo jätkab rahulikult oma 
voodisuhtlemisi mõlemal rindel. Minu 
aju tõrgub seda tema loomulikku tege- 
vust HI-viiruse kandjana vastu võtmast. 
See lihtsalt ei saa, ei või nii olla... tõe- 
näoliselt ma kuulsin valesti. Tõenäoli- 
selt ma ei saanud aru. Või pole see viirus 
nakkav... Küllap ta siis ei ole. Sest ei või 
ju olla, et... Võib küll. Kõike võib. Nii 
laval kui elus. Vihastasin alles siis, kui 
tuli hakata arvustust kirjutama. Eelkõi- 
ge iseenda peale, et ma ei tea sellest as- 
jast suurt midagi. Lugesin läbi Tartu 
Ülikooli välja antud brošüüri*. Asjalik 
raamat. Välja antud 2004. aastal. Ravi 
maksab aastas sada tuhat krooni. Para- 
neda ei ole võimalik, on võimalik ainult 
haiguse kulgu aeglustada. Ingliskeelse- 


* M. Harro, K. Rüütel. , HIV-nakkuse ja AIDSi olemus ning ennetamine”. 


Tartu Ülikooli Kirjastus, 2004. 

tele koolilastele näitlikustatakse seda 
haigust formuleeringu abil ABCD. D- 
täht tähendab surma. Death. Praegu 
ennustatakse, et 2020. aastaks on selles- 
se haigusse surnud 70 miljonit inimest. 
Meil Eestis on sellesse haigusse viimasel 
ajal nakatunud just verinoored tüdru- 
kud. Plikakesed. Kui ei ravi, saabub 
surm umbes kahe aasta pärast. Kordan, 
ravi maksab aastas sada tuhat krooni. 
Muide, Soomes saadetakse igale 15-aas- 
taseks saanule kodusel aadressil AIDSi 
probleeme käsitlev ajakiri. Kas ma olen 
naiivne, kui arvan, et see tõstab teismeli- 
se enesetunnet? Ma olen tõsiselt võetav. 
Riik arvestab minuga, loodab minu pea- 
le. Ehk selline hoolitsus mõjutab mõne 
nooruki käitumist? Õpetab ennast ja tei- 
si hoidma. Pärast minu ostu jäi Tallinnas 
raamatuletile üksainuke eksemplar. 
Aga riiulid lausa nõtkusid imekaunite 
raamatute virnade all, mis kõik õpeta- 
sid, kuidas olla ilus. 


Milles seisneb siis Brüsselis töötava 
soome advokaadi Seppo süü? Selles, et 
ta täie teadmisega liikus võimaluse poo- 
le, etta nakatab HI-viirusesse oma naise, 
oma minia, minia kaudu oma poja ja 
nende kaudu ka oma arvatava lapselap- 
se. Tuleb siit ilmast lahkuda, võtan ka 
teised kaasa. Kas nii lihtne see ongi? 

Näidendi lõpupoole teatab poeg 
möödaminnes isale, etta valetas, mingit 
HlI-viirust ei ole ega ole olnud ning et ta 
tahtis Seppot ainult veidi hirmutada. 
Mõistes, et isa võttis asja ikkagi tõe pä- 
he, uskudes teda kui arsti, haarab Mar- 
ko osatäitja kahe käega korraks peast 
kinni. Sellega see intsident lõpebki. 
Näitleja võiks küsida, mida ta siis oleks 
pidanud tegema, kas kaks korda peast 
kinni haarama? Kas või. Kas või kolm. 
Mingitel müstilistel dramaturgilise põ- 
nevuse kaalutlustel on loodud situat- 
sioon, kus Seppost on saanud potent- 
siaalne mõrvar. Oletatavalt 54-aastane 

Kui sa oled pannud diagnoosi, siis pead valitsema olukorda. 


Marko — Peeter Rästas ja Seppo — Toomas Suuman. 


mees käitub kui aafrika teismeline. Ta 
on niivõrd süüdimatu, et talle nagu ei 
saagi esitada mingeid arveid. Kokku- 
võtlikult öeldes on selle teema käsitlus 
nii dramaturgi, lavastaja kui ka näitleja 
poolt pealispindne võltskunstiline vaht. 
Marko puhul (Peeter Rästas) mängib 
edukalt kaasa näitleja tüpaaž. Marko on 
asine, rahulik, töine ja mõistlik. Lapi- 
daarse psüühikaga. (Mängutehnika ko- 
ha pealt võiks ehk ette heita, et dialoo- 
gides lavapartneritega on näitleja liiga 
viisakas. Jätab partnerile kas liiga laia 
liikumisvabaduse või siis laseb teisel 
lihtsalt suurema osa tööst ära rügada. 
Ei taba rütmi. Venitab teksti. Plusspoo- 
lel on teksti kuuldavus. Kohati jääb küll 
mulje, et kuiteksti pole, näitleja ei tööta.) 
Näidendit lugemata võiks ju arvata, et 
tegemist on lihtsalt Jago tüüpi inimese- 
ga, osava intrigaaniga, kes ema kanna- 
tuste eest, kõigi , komandeeringulinna- 
de” Larissade, Sallyde ja Lizzide eest, 

tasub isale kätte. Aga seda näitleja ei 
mängi. Ja ega ei kukukski välja, Marko 
on liiga heasüdamliku moega ja tema 
lihtsameelsuse juures poleks see usutav. 
Järelikult unustas isale öelda. Lihtsalt 
unustas. Ei pööranud tähelepanu. Ei 
hinnanud olukorda. Ei näinud problee- 
mi. Ei saanud aru oma kaasvastutaja 
rollist. Riskin sellega, et autorist võib 
jääda mulje kui paadunud feministist ja 
moralistist. Mulle võib täie õigusega 
öelda, et mida sa tõmbled, see kõik on 
luul. Fiktsioon. Inimesed paberil. Kahe- 
mõõtmelised. Aga minu jaoks on nad 
kolmemõõtmelised ja mina võtan neid 
tõsiselt. Täie rauaga. Hea küll, Seppo on 
süüdimatu lambapea. Aga Marko on 
arst. Mitte postiljon, vaid arst. Kui sa 
oled pannud diagnoosi, siis pead valit- 
sema olukorda. Selle ebaselge, peaaegu 
naljaga pooleks lahendatud situatsiooni 
tõttu logiseb kogu teema käsitlus. Kõik 
algab dramaturgist. Võib-olla Soomes 

praegu. Antud juhul Seppo (Tooma Suuman). Äratada, teha temast kaaslooja, 
saavutada see täius ja teineteise mõistmine, mis võib olla mehe ja naise vahel ehk 


kord elus. 


võib neid probleeme sellise pooleldi me- 
lodramaatilise ludistamisega lahenda- 
da. Meil Eestis selle teema juures sosis- 
tada ei või. Peab karjuma. 

On veel üks asjaolu, mis jääb eba- 
määraseks. Nii näidendi remarkides kui 
ka lavategevuses haarab Marko kordu- 
valt inhalatsiooniaparaadi järele. Ema 
annab talle selle ilmse harjumuslikku- 
sega. On ka stseen, kus näitleja annab 
mõista, ettal on tõeliselt halb olla. Näi- 
dendi tekstis ei ole selle kohta kriipsugi. 
Onta astmaatik? Juhul kui ta on raskelt 
haige inimene, on olukord hoopis teine. 
Aga see kõik mitte kuidagi ei täpsustu. 

Rakvere Teater on remondis, aga sel- 
lele vaatamata Teater toimib. Vanasse 
paksude seintega kõrvalhoonesse on loo- 
dud lavaruum, ja pisike saal oli rahvast 
täis. Selles tinglikus teatriruumis oli kui- 
dagi valge, puhas ja rõõmus. Mingi aura, 
et Sina kui teatrikülastaja oled oodatud. 
Ega igas teatris seda tunnet ei teki. 


Rakvere linna Pikal tänaval on üks 
vana luitunud maja ja roostetanud kaev, 
mille järele ma vahel tunnen igatsust. 
Sellele vaatamata satun sellesse linna 
harva. Meelde tuleb üks ammune vaba- 
õhuetendus Linnamäel, Shakespeare'i 
Macbeth”. Otse minu ees pingil istub 
vanem naine, prillidega, kuidagi pen- 
sionärist õpetaja moega. Ta ütleb oma 
tuttavale, kes istub minu kõrval: , Kas 
tead, mul on nüüd koht, kuhu tulla. Ma 
kohe korjan raha, et teatripiletit osta.” 
Ma loodan, et sellel mulle teada oleval 
naispensionäril on Pirkko Saisio näiden- 
di järgi tehtud lavastus juba ära nähtud. 

Ja üldse. Naistel polnud selles eten- 
duses häda midagi. Nemad saavad hak- 
kama. Autori välja kuulutatud missat 
ei tule pidada mitte viiele hingele, vaid 
kahele. Palvetada tuleb meeste eest. 

Rakvere Teatri fotod 


KIBESTUMISTE ANTOLOOGIA 
LOBUSTAVAS KUUES 


MARIS BALBAT 


Shelagh Stephenson, , Vee mälu“. Lavas- 
taja Madis Kalmet. Kunstnik Kristiina 
Münd (külalisena). Muusikaline kujundus: 
Feliks Kütt. Tõlkija Triin Sinissaar. Osa- 
des: Piret Rauk, Lii Tedre, Piret Lauri- 
maa, Ireen Kennik, Jaan Rekkor, Ago 
Anderson. 

Esietendus ,Endla” teatri Küünis 27. XI 
2004. 


Noorepoolse inglanna Shelagh Step- 
hensoni (sünd. 1967) näidendi ,, Vee mä- 
lu“ tegelased kannatavad küll kõik ki- 
bestumise all, aga kummatigi sai see 
1996. aastal Londonis lavale tulnud näi- 
dend 2000. aastal Lawrence Olivier” 
auhinna just parima komöödiana. Näi- 
dend kõneleb iseenesest tõsistest asja- 
dest — mälust ja sellest, kuidas inime- 
sed oma mälestustega enesekeskselt 
manipuleerivad, aga samuti mälu ette- 
aimamatutest käikudest — ega näigi lu- 
gemisel olevat teab mis koomilises võt- 
mes kirjutatud. Karakterid ja situatsioo- 
nid annavad aga võimaluse lavastada 
seda tegelikult ju üpriski ebameeldivate 
suhetega perekonnalugu nii, et seda 
võib päris lõõgastunult vastu võtta. Sel- 
liselt, suuresti asjade koomilist külge 1õ- 
hutades, on Madis Kalmet loo , Endla” 
Küünis ka lavale toonud, ilma et oleks 
kaduma läinud too tõsisem allhoovus. 
Kavalehel on näidendi žanriks märgi- 
tud tragikomöödia, mille täpsuses võiks 
ju pisut kahelda — nimelt selle žanri- 

määratluse esimese osa kandvuses —, 
aga samas, puhtalt komöödiaga ka tege- 
mist pole. 

Näidendi autoril on õnnestunud tea- 
dusemaailmast endale napsata põnev 
ning kunstimaailmas kujundina hästi 
toimiv mõiste vee mälu. Nimelt avastas 
prantsuse immunoloog Jacgues Benve- 
niste, et kui veele lisatud raviva toimega 
lahus veest eemaldada, jääb raviv toime 
veele alles. Ütlematagi selge, kui suure 
tagamaaga kujundiga on tegemist, kui 
seda rakendada inimeste elu kujutami- 
seks-mõtestamiseks. 

Stephensoni näidendis räägitakse 
mälust palju, juba põhisituatsioon loob 
selleks head eeldused. Kolm üksteisest 
aastaid eemal elanud õde saavad kokku 
ema matustel. Kõik kunagised solvumi- 
sed, vanad nääklemised, omaaegsed et- 
teheited lahvatavad välja, mälu toimib, 
miski pole unustatud. Lapsepõlvekibes- 
tumised ja süüdistused enesekeskse elu- 
januse ema aadressil ujuvad pinnale, ei 
mingit andestamist ka surnule. Matuse- 
listest õdede tarbitud alkoholi ja narkoo- 
tikumide toel tulevad päevavalgele va- 
nad kapis hoitud luukered. Etteheited 
üksteisele ei jäta ruumi kaastundele, 
hoolivusele ega empaatiale. Ühe tütre 
kujutluspiltides lavale ilmuv sensuaal- 
ne iseendasse armunud ema (kes ei tun- 
ne ennast ära kirstus lamavas Alzheime- 
ri tõppe surnud raugas) paiskab oma- 
korda välja süüdistused lastele, kes te- 
mastei hoolinud, kes teda tema arvates 

Seni enesekesksena meenutatud emast heiastub õdedele see teine ema, kes ju samuti 


oli olemas: see, kes öösiti nende pärast ärkvel oli, kes neid piknikule viis, neile jäätise- 
kokteili ostis... Vi — Lii Tedre, Teresa — Piret Laurimaa, Catherine — Ireen Kennik, 
Mary — Piret Rauk ja Frank — Ago Anderson. 


häbenesid. Õhk on etteheidetest tiine. 
Sellesse mängu kistakse ka matusteks 
kohale sõitnud mehed — üheõeabikaa- 
sa ja teise abielus olev armuke; kolman- 
da õe boyfriend eelistab loobuda nii ma- 
tustest kui kallimast. Emale kõige lähe- 
mal elanud õde tunneb kibestumist selle 
üle, et just tema üksi on pidanud haige 
ema eest hoolitsema, 39-aastane arstina 
töötav vallaline õde selle üle, et ta armu- 
ke pole nende koos oldud viie aasta 
jooksul suutnud oma naist maha jätta, 
noorim, 33-aastane meestejanune õde 
selle üle, et mehed ta alati maha jätavad 
ja et õed teda kunagi tõsiselt ei võta. 
Mällu sadestunud solvumised kuhju- 
vad ja tõusevad pinnale. Kuid mälu toi- 
me on ettenähtamatu. Kui ema on lõ- 
puks kirstus ja kirst meestel suure pun- 
nitamise ja koperdamisega välja tassi- 
tud; kui õdedel lahkumine lapsepõlve- 
kodust käes ja nad hetkeks vimma unus- 
tanult maha istuvad, ilmutab see vee mä- 
luna toimiv inimmälu end äkki ootama- 
tult. Seni enesekesksena meenutatud 


emast heiastub õdedele see teine ema, 
kes ju samuti olemas oli: see, kes öösiti 
nende pärast ärkvel oli, kes neid pikni- 
kule viis, neile jäätisekokteili ostis... 
(Tagantjärele meenub siin episood Ing- 
mar Bergmani mälestustest, kel oma 
emaga ta enda sõnul olid rasked ja kee- 
rukad suhted, kuid kes iseenesele oota- 
matult surnud ema voodi juures äkki 
ohjeldamatult nutma purskus.) , Vee 
mälu“ vimmakas, kiusakate meelespi- 
damistega lugu lõpeb ootamatult leppi- 
mise ja andestamise akordiga. 

Nii nagu loo kestel mõnikord varem- 
gi, meenub siingi Albee ,Kes kardab 
Virginia Woolfi?“, mille vimm ja kibes- 
tumine samuti finaalis äkilisse leppimis- 
se suubub (eks olnud ,, Virginia Woolf“ 
ju samuti omal ajal Madis Kalmeti la- 
vastaja-repertuaaris). 

Madis Kalmetil on korda läinud nii 
selle loo tegelassuhete õnnetu vimma- 
kus kui ka — siiski ehk vähemal määral 
— nende vimmasuhete mõttetusele ja 
tobedusele vihjav teine plaan küllaltki 


kaasahaaravalt lavale tuua. Koomiline 


toimib võõritusefektina: see, mille üle 
naerdakse, pole enam päris tõsiselt võe- 
tav. Heas komöödialikus tempos ja hu- 
vitavalt joonistuvad siin välja tegelaste 
minevikust võrsunud suheteveidrused 
ja kompleksid. Mis ehk pisut häirib, on 
asjaolu, et suhete neurasteenilisuse ku- 
jutamisel vajutatakse kohe algul pedaal 
põhja, nõnda et dramaturgilist kasvu- 
ruumi neile õieti ei jää. Pikapeale hak- 
kab see algushetkedest peale üles kru- 
vitud neurasteenilisus väheke väsitama 
(Albee oma ,, Virginia Woolfis” on osa- 
nud seda suhete kasvudramaturgia va- 

Mary (Piret Rauk) 
tunneb 
kibestumist selle 
üle, et Mike 

(Jaan Rekkor) 
pole nende koos 
oldud viie aasta 
jooksul suutnud 
oma naist maha 
jätta. 


jalikkust arvestada). Teine vaatus on 
selle poolest küll nüansi- ja vaheldus- 
rikkam. 

Suurelt osalt ilmestavad lavastust 
elusad ja isikupärased karakterid. La- 
vastuse kaheldamatuks suureks õnnes- 
tumiseks on Piret Laurimaa vanima õe 
Teresa roll. Teresa on too asjalik-mate- 
rialistlik õde, kes, jalad maas, kõik ma- 
tusteks vajaliku õdede eest korda ajab 
ja kindlal käel oma äpust meest tollele 
vastikus toidulisandi-äris ohjes peab. 
Kuid muidugi mängib ta end väiklaselt 
selle eest välja märtrina, olles ise kogu 
elu salamahti kadestanud arstist õe 


| AL 
Asjalik-materialistlik Teresa (Piret Laurimaa) ja 
meestejanune Catherine (Ireen Kennik). 


vaimset võimekust ja edukust. On lausa 
imetletav, kui hästi ja orgaaniliselt Piret 
Laurimaa end oma tegelaskuju nahas 
tunneb, temast midagi täiesti omanäo- 
list ja teistega äravahetamatut vormib. 
Selle veidra naisetüübi loob ta juba väli- 
muse ja kehakeelega: kleenukesena, vei- 
di jäiga kehahoiakuga, puusad nagu pi- 
sut ette hoitud, tirku kampsun valesti 
kinni nööbitud ja mingi vanatüdruku- 
likkus kogu välimuses, nii tahaks ta olla 
enda meelest ühteaegu range ja hooliv, 
tegelikult aga määrib teistele suure rõõ- 
muga süütunnet kaela. Omaette naudi- 
tav on Laurimaa-Teresa pikk purjujää- 
mise soolo, kus ta kõigile tõtt hakkab 
kuulutama. Ammu pole ühelt näitlejalt 
nii surmnaljakat ja samas nii tõeliselt 
meisterlikku etteastet näinud! Korra- 
pealt astub Piret Laurimaa sellega meie 
suure koomikaandega naisnäitlejate 
esiritta. 

Ireen Kennik noorima õe Catherine'i 
osas saab laval küll hakkama kujuga, 
mida me oleme harjunud tähistama sõ- 


naga , koloriitne“, kuid eeskätt mängib 
ta end just vaataja visuaalsesse mällu: 
oma pikkade liikuvate käte-jalgadega, 
oma tormakate žestide ja liikumisega on 
ta kui omamoodi bravuurikas beibe- 
ämbliknaine. Kuid mis on bravuurikuse 
taga? Huvitaks rohkem näha bravuuri- 
kust kui katet, mis varjab hirmu olla 
kõrvalejäetu või taunitu. Muidugi on 
selline peidetud komplekside väljamän- 
gimine parasjagu keerukas ülesanne 
mitte nii väga suurte kogemustega näit- 
lejannale. 

Lii Tedrel ema Vi osas on muidugi 
välja panna rohked näitlejakogemused, 
ja need on ka märgatavad: ta oskab välja 
mängida nii selle eluihara naise mängle- 
va naudingujanu kui ka aastatega kogu- 
nenud elutarkuse. Kohati on ta ehk lii- 
gagi voolujooneline ja tantsisklev, selle 
asemel et teravamalt välja tuua selle 
ainult iseenesele mõtleva naise kalkust. 
Hea oli ta kindlasti oma rolli finaalis, 
kus naiselik küpsus solvumistest-kibes- 
tumistest võitu suutis saada. 

Tegelikult on näidendi keskseks te- 
gelaseks arstist õde Mary, keda mängib 
Piret Rauk. Teistest rohkem tegeleb just 
tema mälu minevikuga: ta vaidleb ema- 
ga, pillub süüdistusi ja õigustab ennast, 
samas ajab oma noorpõlvesaladuse jälgi 
(14-aastaselt sünnitas ta poja, kes temalt 
ära võeti). Näidendit lugedes näib Mary 
kuju irooniline, terav, üleolev, pisut me- 
helik, samas oma kompleksidega maad- 
lev: ühesõnaga komplitseeritud, huvi- 
tav karakter. Piret Raugi kehastuses tal 
väga iseloomulikku, omalaadset karak- 
terit välja ei kujune. Pigem on see lihtsalt 
üks teksades ja kampsunis kena tüdruk 
(ennemini tüdruk kui 39-aastane palju- 
kogenud naine, kes ta peaks olema näi- 
dendi järgi), kelle suhtes meil kindlat 
hoiakut välja ei kujune. Kas lavastaja 
tahtest või näitleja enda andelaadist tin- 
gitult on ta kuju ilma jäetud ka koomilis- 
tena mõjuvatest joontest, millega ta an- 
samblist mõnevõrra välja kukub. Kuid 
eelnev olgu öeldud vaid soovist latti 
kõrgemale tõstetult näha. 

Suurepärast peent ja eksimatut koo- 
mikataju esindavad oma rollides aga 
»Endla“ , vanad kalad“, Jaan Rekkor 
Mary armukese Mike'i rollis ja Ago 
Anderson Teresa tuhvlialuse, kuid ra- 
hulolematu abikaasana. Jaan Rekkori 
filmilikku, väliselt tõsimeelse ja vaos- 
hoituna mõjuvat, samas kindlalt ühe 
vaikse jäärapäise mehe rolli rööbastel 
püsivat mängu on rõõm jälgida. Nii na- 
gu ka Ago Andersoni rahmeldavat, oma 
naisega hädas olevat, oma elukutses 
lausõnnetut äpuvõitu Franki — koomi- 
kanoodistik näitlejal puhtalt käes. 

Mehed ei soleeri, aga on oma kuju- 
des kindlad kui naelad. 

Lavastuse kunstnik Kristiina Münd 
on õige täpselt jälginud näidendi autori 
osutusi — pisut vanaaegsena mõjuv 
mööbel, siin kapp, seal peegel, lõhestav 
valgustriip seinal jne —, kuid lisanud 
neile siiski ka omapoolseid n-ö maast 
lahti rebivaid kujundeid: ema kleidid, 

rippumas pikkades virnades kõrgel lä- 
bikumava seina taga; vanu minevikulisi 
esemeid laealuses nišis, finaalis vesi ni- 
risemas ülalt lava kohalt alla. Kujundus 
toimib. 

Näidendi tõlge (Triin Sinissaar) on 
hea: väga eestikeelne, puhas, hästi rää- 
gitav. 

Endlas“ näitlejana ja lavastajana 
kirjas olev Madis Kalmet tähistas ,, Vee 
mälu“ 27. jaanuari etendusega oma 50. 
sünnipäeva. Omal moel järgib , Vee mä- 
lu“ Kalmeti seniste meeldejäänumate 
lavastuste (, Luik“, ,,Petra von Kanti ki- 
bedad pisarad“, , Ilvese tund“, ,,Võla- 
usaldajad“, ,, Kes kardab Virginia Wool- 
fi?“) suundumusi: huvi keerukate ja 
ebatavalistegi inimsuhete vastu, mängu 
väljapääsmatustundega, saatuslikkuse 
või transtsendentaalsusetaju. Ainult et 
seekord on masendavat õhustikku lee- 
vendamas vabastav huumor. 

» Endla“ teatris, kus Madis Kalmetil 
läheb seitsmes aasta, on ta praegu seal- 
sete lavastajate hulgas küllap üks või- 
mekamaid ja põnevamaid. 


KIRJUTADA TEATRIST... 


LEA TORMIS 


Lubasin kirjutada kahest esmapilgul 
täiesti erinevast teatriraamatust. Neid 
üle lugedes märkasin siiski üht ühisni- 
metajat. Sellest lähtungi. Muid aspekte 
vaadelgu teised kirjutajad. 

Võimalik ühisnimetaja on teatri- 
lugu. Ikka ja jälle: säilimatu, jäädvus- 
tamatu kunsti jäädvustamissund. Selle 
võimalused ja võimatused. Ehk ei olegi 
see vaatenurk liiga kitsas? 

Eesti teatriprotsessi hõlmavad need 
raamatud suurelt osalt isegi sama aja- 
vahemiku piirides. Ühel on see umbes 
1966 —1997 (2001), teisel 1977 —1997. 
Temaatilised piirangud on erinevad. 
Üks (Jaak Allik) keskendub režii- ja krii- 
tikaküsimustele, teine (Pille-Riin Purje) 
silmapaistva näitleja loomeloole. Tingli- 
kult võiks üht valikut isegi teise taust- 
süsteemiks pidada. Alliku lahatud näh- 
tused mõjutavad näitleja mänguruumi, 
olgu tegemist kui tahes suveräänse 
loovisiksusega. 


Jaak Allik. Menu hind on valu. ,Sirbi 
Raamat“ 5/ 2004, 166 Ik. 

Pealkiri kõlab dramaatiliselt. Aga ta- 
gasihoidlikult pehmekaanelises, piltide- 
ta raamatus on autorile omase asjalikku- 
se ja operatiivsusega teoks tehtud üks 
minu ammune (aga ikka veel pooleli) ka- 
vatsus. Mis teeb muidugi kadedaks. Ni- 
melt: valik varem ilmunud teatriartik- 
leist on järjestatud kronoloogiliselt. See 
peegeldab omal kombel ka teatriaja liiku- 
mist. Seda enam, et peaaegu iga lugu on 
sisse juhatatud autori praeguse lühikom- 
mentaariga, mis täpsustab konteksti. 
Omaaegne sõnakasutus on säilitatud (ei 


Jaak Allik 


Menu 
hind 
on 
valu 

hakanud küll kontrollima). Ametniku- 
kantseliit ja nõukogulik rituaalne retoori- 
ka sealhulgas. See nõuab vist enesekriiti- 
list halastamatust. Kuidas muidu ühe 
keeruka ajajärgu iseloomu näidata? (Ise- 
gi kui see tänast loetavust vähendada 
võiks.) Mõni tige vastukaja raamatu , pu- 
napoliitikast läbiimbumise” kohta käib 
siis mängu juurde. Allik kui ,institut- 
sioon omaette” (Anneli Saro) võib seda 
endale lubada. Ikkagi üks tollase teatri 
mänguruumi avardajaid. 

Jälgin kerge hämmelduse, isegi ohu- 
tundega nii praegu esiletikkuvat ,nõu- 
ka”-nostalgiat kui ka primitiivseid, 
must-valgeid (pahupidi-nõukalikke, ik- 
ka veel!) hinnanguid siis toiminud ini- 
mestele ja kunstinähtustele. Andes en- 

dale aru, kui raske on seletada tookord- 
set ajastuabsurdi, võimu toimemehha- 
nisme, inimeste toonaseid valikuid noo- 
rematele, kes ainult uut aega kogenud. 
Siin võib abi olla kommenteeritud aja- 
dokumentide (seda need artiklid ju on) 
publitseerimisest. Sama ajajärgu teatri- 
loolisest ülevaatest, mis teoksil, üksi ei 
piisa. Jaak Allik on kunagi dramatiseeri- 
nud (Kalju Komissarovi hea lavastus 
Ugalas” 1985!) Tšõngõz Ajtmatovi ro- 
maani ,Ja sajandist on pikem päev”. 
Sealt pärineb üks perestroika-ajal käibel 
olnud võtmekujundeid: üldmõisteks 
saanud tegelane mankurt — olend, kel- 
lelt on vägivaldse menetlusega võetud 
mälu, etta oleks manipuleeritav. 

Teatrimälu fikseerimine pole mui- 
dugi raamatu ilmumise peamine põh- 
jendus. Nende probleemide olemus- 
likkus, mille üle Allik siis (üksi või dia- 
loogis) arutles, on tänagi päevakorral. 
Juba Anneli Saro huvitav vastukaja näi- 
tab seda (, Teateid kriitikaallikalt”, 
»Sirp” 19. IX 2004). Ma ei usu, et ajas 
muutuvad paradigmad või keelekasu- 
tus saaks välistada teatri (ka elu) igi- 
korduvate põhiküsimuste äratundmist 
— isegisiinsetest veel hoopis vanemate 
aegade tekstides! Eeldusel, et tekst on 
hea ja lugejat mineviku-oleviku-tule- 
viku seosed huvitavad. 

Tänasest veerand sajandit noorem 
Allik on teraselt märkinud, et , mida 
väiksem teatrikogemus, seda kindlasõ- 
nalisemad hinnangud” (lk 55). Alliku 
sõnastused ja hinnangud on tihti olnud 
õige kategoorilised ja enesekindlad. 
Raamat näitab siiski, et kogemuse suu- 
renedes liigkategooriline jäikus vähe- 
neb, mööndakse vaieldavusigi. Alliku- 
ga saab ja tuleb mõnikord vaielda küll. 
Mõne konkreetse lavastuse puhul ole- 
me olnud ka vastupidistel seisukohta- 
del. Diskuteerisime mäletamisi ka 1979. 
aasta režiikonverentsi raames. Seda 
noore režii kui ,tulise jäätise” fenome- 
nist lähtuvat Alliku juttu (Ik 28) võiks 

praegu huviga lugeda uued põlvkon- 
nadki. Need, kellele näiteks Raid, Trass, 
Karusoo, Normet, Tooming, Peterson, 
Hermakülast rääkimata, on ehk juba 
klassikud või , vanakesed”. 

Muide, põlvkondlikkus kui eraldi 
mõiste tõusis esile just kuuekümnenda- 
tel. Igatahes minusugusel (Allikust vä- 
hemalt pool põlvkonda vanemal) pol- 
nud varem küll pähe tulnud mõelda, 
millist põlvkonda ma esindan (kas või 
teatrikriitikas)! Aga Allik määratles/ 
määratleb end raamatus väga selgelt, 
rõhutatultki , kuuekümnendikuna” ja 
selle põlvkonna väärtuste kaitsjana 
(näit. 1k 159, , Meie põlvkonna Merle”). 
Tehes koguni arvutusi (Ik 152), kuidas 
isegi kaheksa-aastane eavahe võivat 
mõjutada kunstniku loomingulise plat- 
vormi väljakujunemist ja erinevust. Ju 
on selles omajagu tõtt, eriti kui juhtuvad 
väga murrangulised aastad olema. Si- 
duvaid jõujooni otsides peaksin määra- 
vamaks siiski pigem isiksuse tüüpi, an- 
delaadi. 

Kes poliitikuks loodud, see enamasti 
poliitikuks ka saab. Teater võib õnne tä- 
nada, kui poliitikul ühtlasi kunstivaistu 
ja kultuurilist missioonitunnet on. Ning 
— mis kriitiku (ja teatrifunktsionääri) 
puhul eriti tähtis: tahet ning aja jooksul 
kasvavat võimet mõista seda imelikku, 
ebaratsionaalset ja loogilisele analüüsile 
halvasti alluvat teatrikeskkonda, kuhu 
ta on sattunud. Isegi armastama hakata? 
Kust muidu see va 1 u-märksõna. 

Raamatule nime andnud artikli kirju- 
tamisajaks oli autor teatrimaailma ka 
seestpoolt kogenud, arusaamad selle võr- 
ra avardunud. Noorest Lembit Peterso- 
nist kirjutatu (1979) näitab, peale põlv- 
kondlikkusega argumenteerimise, ka sii- 
rast tahet mõista endast erinevat andekat 
kunstnikuisiksust. Ennustada talle või- 
malikke arengusuundi (tänaseks on vist 
mõnele siis lahtiseks jäänud küsimusele 
vastus leitud?). Vaatamata sellele, et auto- 
rile endale olid/on ilmselt lähedasemad 


need lavastajad, kel ,,on selge sotsiaalne 
programm” (Ik 39). Kunsti sotsiaalsuse, 
nagu ka kontseptuaalsuse mõiste on 
nüüdseks teisenenud. Kuid mitte päeva- 
korralt maha võetud, tahaks loota. 

Lavastajaportreed on kindlasti üks 
huvitavam osa Alliku raamatust. Kohati 
üllatavalt tabavad ja läbinägelikud. 

Kui nüüd ootamatu toreda kingitu- 
sena ilmus Vahur Linnuste artiklikogu 
välismaisest teatriuuendusest , Uued 
tuuled teatris”, meenusid meie teatri- 
uuenduse ajast Alliku põhjalikud vene- 
keelsed portreeartiklid Toomingast ja 
Komissarovist. Need pole eesti keeles 
ilmunudki ja olevat ka seekord (kah- 
juks!) pikkuse tõttu välja jäänud. 

Üldartikleid on sama aega läbi tei- 
nuil arvatavasti huvitavam lugeda kui 
esmatutvujail. Kuigi, mine tea. Ajakaas- 
lane oskab vist paremini märgata ja eris- 
tada mõttekäikude elegantsuse või lapi- 
daarsuse astet — ikka vastavaltautori sel- 
le hetke ametile, põhiadressaatidele, loo 
ilmumiskohale ja -ajale. Meenutada või- 
malikke alltekste, näha ka vältimatuid 
reveransse. Ja tunnistada, kui ebaharilik 
oli 1980. aasta kontekstis juhtivametni- 
kult kuulda väidet, et on , kunsti üheks 
tunnusjooneks loetud ikka võimalust 
mitmetähenduslikkuseks” (Ik 57). 

Aga meie teatriprotsessi kulgemise 
kroonikat ja mõtteid, mis praegugi oluli- 
sed, peaks raamatust küll iga süveneda 
viitsiv eelarvamusteta huviline leidma. 
Ja avastama, et õpetliku paatose ja ana- 
lüütilise selguse kõrval leidub siin pea- 
aegu romantilisigi tundetoone! 

Üksikute hinnangute ja järeldustega 
võiks vaielda tagantjärelegi. Mis aga 
puudutab Alliku arusaamist teatrikuns- 
ti/ teatrikriitika eneseväärikusest ja mis- 
sioonitundest — sellega nõustun. Mui- 
dugi on see (vanamoeline) idealism. Kui 
teatrist kirjutamist tõsiselt võtta, siis idea- 
lismita ei saagi. Olgu see või küüniline 
(mina eelistaksin skeptilist) — ikkagi, vä- 
hemalt ideaalide meenutamist on vaja. 

Mõned idealistlikud kavatsused näi- 
vad aeg-ajalt taaselustuvat. Kõikvõima- 
like teatrikriitika kogumike — ajaloolis- 
te, ühe-lavastuse-kesksete, autorikogu- 
mike — regulaarse väljaandmise ettepa- 
nekud leian oma vanadest paberitest 
(1960-ndad), Jaak Alliku artiklist (1978) 
kõnealuses raamatus ja Anneli Saro ret- 
sensioonist (2004) sellele. Kui miski nii 
kaua päevakorral püsib, äkki tehakse 
lõpuks teoks? Ja mitte pelgalt üksikute 
harvade juhuilmingutena nagu seni. 
Teater on protsess, kus uue etapi mõist- 
miseks peab eelnevaid tundma, et kirju- 
tades mitte huupi lahmida. Kogumikud 
teeksid kättesaadavaks selleks vajaliku 
materjali. 


Pille-Riin Purje. Jüri Krjukov. Rolli- 
portreed ja mälestuskillud. 
Eesti Teatriliit, 2004, 631 Ik. 

Kui idealistlikku teatrile pühendu- 
mist otsida, siis Pille-Riin Purje elutöö 
mõõtu välja andev kaunis ja mahukas 
monograafia on selle ehe näide. Autor 
rõhutab oma ainekäsitluse subjektiiv- 
sust. Samas oleks ta nagu vahendaja või 

meedium ühe näitleja ainsa ja igavese 
elu jäädvustamisel. Näitlejakogemusele 
väljundi andmisel. 

n... Väikese tüdruku ja suure kunst- 
niku mütologiseeritud suhtekirjeldus”, 
määratleb oma algmuljet Mihkel Mutt 
( Armastusavaldus haua taha”, , Sirp” 
5. XI 2004). Mööndes siiski, et raamatu 
narratiiv muutub peagi asjalikumaks. 
Olengi täheldanud, et mõnel meesluge- 
jal võib sellise emotsionaalselt siira, ava- 
tuma kirjutuslaadi puhul tõrge tekkida. 
Ja autori peenekoeline eneseiroonia jääb 
märkamata. Krjukovi saatus võiks bio- 
graafile pakkuda ka kiusatuse melodra- 
maatilisusse kalduda. Õnneks on raa- 
matu põhilaad karge ja sentimentaalsu- 
sest hoiduv. 

Kui eriliselt tugev teismeea elamus 
võib edaspidi anda nii tundlikult tähele- 
paneliku lavakunstivahendaja, kui on 
Pille-Riin Purje, siis peaks sarnast noo- 
ruskogemust küll igale teatrikriitikule 
soovima! Eriti teatriloo huvides. 

Rollide ja lavastuste kirjelda mi- 
ne on meil sagedane vaidlusobjekt. 
Olevat subjektiivne, võtvat palju ruumi. 
Aga päris kirjeldusvaba analüüsi on ras- 
ke ette kujutada. Et laval nähtut analüü- 
sida ja tõlgendada, tuleb kõigepealt sel- 
gitada, mida nägid ja mida nähtu sinu 
ja publiku jaoks tähendas. Kirjeldus on 
õigustatud, kui sellest saab argumentee- 
ringu instrument, kriitiku tööriist. Aja- 
loolasele on kaasaegse ,, meediumi” va- 
hendatud lavastuskirjeldus asendama- 
tu. Parimgi video ei ütle, mida teatri- 
nähtus omasajas tähendas. Krjukovi- 
raamatus on suurepäraseid kirjeldusi. 

Ka võrdlust võib arvata eriala- 
seks , instrumendiks”. Näiteks eri aega- 
de ,Hamleti”-tõlgenduste, Kitzbergi 
» Libahundi” lavastuste võrdlemine ees- 
ti teatripildis. Või sama rolli mitme eri- 
neva tõlgenduse võrdlus. Parimal juhul 
peegeldavad need ka aegade ja retsept- 


siooni muutumist. Pille-Riin Purjel li- 
sandub sellesse ritta veel sama lavastuse 
või sama rolli korduvate esituste, nende 
muutunise jälgimine ja võrdlemine. 
Vaatamiskordade arvus ei saa ükski va- 
na teatrihunt end temaga võrrelda, see 
on vapustav! Väidetakse, et Krjukov 
olevat elanudki teatris ja teatrile — sama 
teeb ta biograaf. 

Kuidas on kriitilise väitega raamatu 
rikka ainese killustatusest, kuna läbiv 
telg polevat selge? Ja kuna jutustus pole 
järjestatud kronoloogiliselt, pole võima- 
lik oluliste ajaloosündmuste jada sellega 
kõrvuti kerida. Nõustun ja ei nõustu ka. 
Sest autori argumente temaatilise üles- 
ehituse põhjenduseks ei saa samuti kõr- 
vale heita. Ma ei räägiks ka sotsiaalse 
närvi puudumisest raamatus. Jah, ajas- 
tulised muutused pole tekstis võimen- 
datud ega rõhutatud. Need esinevad pi- 
gem üksikute detailidena, märkidena. 
Kaasaja paralleelide märkamisena, mõ- 
nede tähelepanekutena publiku reagee- 
ringutest jms (kas või lavastuste , Viiul- 
daja katusel” ja , Minek” kirjeldustes). 

Tunne, et mitte ainult kõnekaid, vaid 
vähem olulisigi üksikasju saab liiga pal- 
ju (vt Mihkel Muti arvustust), tekkis aju- 
ti küll. Autor poleks nagu raatsinud mil- 
lestki loobuda. Teatriloo seisukohalt ei 
raatsiks minagi! Aga raamatule kui sel- 
lisele oleks vahest kasuks tulnud mater- 
jali suurem liigendatus olulisima 
selgema eristuse ja vähem oluliste rolli- 
de taandamise abil. N-ö läbiv tegevus 
on küll tajutav, aga jääb ,,veealuseks” 
ja hakituks. Mõnest kordusest saanuks 
loobuda, materjali tihendada ja selge- 
malt struktureerida. 

See ei seganud raamatut esimese 
hooga kohe läbi lugemast — ilma kriiti- 
lise pilguta. Sest oma mälulint hakkas 
paralleelselt jooksma. Ja ka toona näge- 
mata jäänud rollid said möödaniku üld- 
pildis kuju ja koha. Kui kirjutades* mõnd 


* jaanuaris 2005 

peatükki tahtsin uuesti üle lehitseda, 
unustasin end taas lugema! 

Võiks arvata, et see on pelgalt eriala- 
ne huvi. Kas , normaalne” lugeja, tava- 
lugeja suudaksnii paksu köidet läbi nä- 
rida? Äsja kuulsin, et tiraaž olevat aasta 
algul läbi müüdud ja tuleb juurde telli- 
da. Mõned Krjukovi populaarsed tele- 
rollid on korduvalt ka noorema vaataja 
silma ees olnud. Aga ainult artisti kuul- 
suse ja võluga ei saa paksu monograafia 
menu küll seletada. Sest raamatul on 
väärtusi, mis pole sugugi ainult eri- 
alainimestele huvitavad. Tahaks, kas 
või trotsiks, arvata, et lausprimitiivsus 
ja pealiskaudsus ei ole lugejate seas veel 
tagasipöördumatult võimust võtnud. 

TV ülevõimu tõttu on reaalne oht, et 
suuredki näitlejad jäävad uute põlvkon- 
dade mällu ainult üksikute telerollide- 
ga. Kel neid pole, unustatakse totaal- 
selt? Legende ei jää? Purje raamatus jääb 
õnneks alles Krjukovi rolliparemik — 
Tevje, Ivanov, Arbenin jt. Ja tuleb huvi- 
tavalt esile kogu Krjukoviga seotud 
Hamleti-temaatika; ta mängimata Ham- 
let ja need teised. Ja särav Mustafa-bei 
“Estonia” operetilavastusest on kirjel- 
duses rohkemgi elus kui säilinud telefil- 
mis. Sama efekt — tänu võrdlevale kir- 
jeldusele — kehtib ka kultuslikuks kuu- 
lutatud , Pisuhänna”-filmi puhul. Ka alg- 
set, telelavastuse varianti tahaks nüüd 
näha. Saalepi rolli veenev kirjeldus sun- 
nib nõudma ,, Tabamata ime” telelavas- 
tuse taasnäitamist. Ja miks ei võiks fil- 
mist ,,Saja aasta pärast mais”, Krjukovi 
mängitud Kingissepast, saada — targa 
kommentaari saatel — päris õpetlik aja- 
lootund? Raamat äratas need rollid ja 
tänased mõtted. 

(Miks ETV oma hindamatut kultuu- 
riarhiivi nii vähe ja nii ühekülgselt näi- 
tab? Sama meenus praeguse Jaan Krossi 
juubelinädala puhul, kui näiteks hiilga- 
va näitlejatööga ,Pöördtoolitund” 
unustati.) 


Krjukovi monograafia üks lisaväär- 
tus on mingis harivas või valgustavas 
alges. Näitlejaloomingust jutustamine 
koos kultuurilooliste viidete ja mõtte- 
arendustega suunab lugejat, pealetükki- 
matult ja nagu möödaminnes, ka süve- 
nevale teatrivaatamisele. Nüansside ja 
tähenduste märkamisele. Tunnistan, et 
mõned autori ootamatud mõtteekskur- 
sioonid, assotsiatiivsed seosed ja väike- 
sed kujundlikud leiud pakkusid mulle 
tõelist lõbu. 

Oma ,objektiga” seotud ainese 
koondamise, valdamise ja kasutamise 
osas seab autor lati üsna kõrgele. Tele- 
ja raadiorollid, isegi raadiolugemised, 
filmitõlgete sisselugemised — kõik on 
arvel ja kunstilisele analüüsile alluta- 
tud. Ka puhtvisuaalne külg on rikas, tä- 
hendusliku varjundi lisavad isegi Krju- 
kovi lavakooliaegsed joonistused. 

Raamatu üks püsiväärtusi on aga 
korduvalt tehtud, tarkadele küsitlustele 
rajatud ja hoolikalt jäädvustatud in - 
tervjuud. Näitleja enda igapäeva ja 
vaimuelu kõrval joonistub välja veel 
hulk põnevaid teatriportreid. Krjuko- 
vist jutustavad kolleegid-näitlejad ava- 
nevad ise väga huvitavalt. Tekivad ka 
temaga töötanud lavastajate portree- 
skitsid. Sest intervjuudes käis jutt teatri- 
töö olulisimatest asjadest ja küsijal oli 
vastajate usaldus. 

Kui mõelda Pille-Riin Purje kaua- 
aegsele tööle Raadioteatris, tahaks loota, 
et püsisarjaks kujunenud portreesaatest 
»Hiirelõks” kasvab kunagi välja näitle- 
japortreede kogumik. 

Pidulik sõna ,missioonitunne” tä- 
hendabki vist, et inimene on oma põhi- 
huvi ja andelaadi ära tundnud ning ta- 
hab ja oskab seda üldsuse huvides ra- 
kendada. 

See peaks kehtima mõlema vaadel- 
dud raamatu autori kohta. 

Harri Rospu foto 


RAHA JAGAMINE EELDAB 


HUUMORIMEELT 


5. veebruaril möödus kaheksakümmend aas- 
tat Eesti Kultuurkapitali seaduse vastuvõt- 
misest Riigikogus. Sihtkapitalid alustasid 
tööd aprillis ja mais ning Kultuurkapitali 
nõukogu tuli esimest korda kokku 3. juunil 
1925. Juubelijutu asemel vestlevad TMK 
palvel ajakirja otseselt puudutavate kolme 
sihtkapitali esindajad: näitekunsti sihtkapi- 
tali esimees Kalju Orro (K. O.), helikunsti 
sihtkapitali esimees Marje Lohuaru (M. L.) 

ja audiovisuaalse kunsti sihtkapitali liige 
Riina Sildos (R. S.) ning taotlejate vaate- 
punkti esindavad kõigi kolme valdkonna 
praktikud: lavastaja Aare Toikka (A. T.), 
helilooja ja , Eesti muusika päevade” kunstili- 
ne juht Timo Steiner (T. S.) ning filmirežis- 
söör Jaak Kilmi (9. K.). Käesolev vestlusring 
ei provotseeri vastasseisu, küll aga püüab 
ühise arutelu käigus valgustada raha jaga- 
mise köögipoolel esinevaid põhiprobleeme. 


Aeg-ajalt võib kuulda arvamust, et 
Kultuurkapital ei toeta avangardse- 
maid projekte? 

K. O.: Kui seda räägitakse draamapro- 
jektide kohta, siis tegelikkuses neid pro- 
jekte lihtsalt ei ole. Siin ei ole millestki 
isegi pikemalt rääkida. Üldse on suu- 
rem osa avaldusi näitekunsti sihtkapita- 
lis tantsu avaldused. See ei tähenda 
muidugi seda, et raha jääb üle. Palju on 
välisreise, õppetoetusi jm. Sellest, mida 
küsitakse, saab toetada umbes kolman- 
dikku. 

T. S.: Kas te olete enda jaoks umbkaudu 
ka mingid protsendid paika pannud, et 
kui palju õppijatele, kui palju lavastus- 
tele, kui palju välisreisideks jne? 

K. O.: Ei ole, sest kohe kui panna mingid 
jäigad raamid, ei täida Kultuurkapital 
enam oma otstarvet. Just selle poolest 


peakski Kultuurkapital riigi rahastami- 
sest erinema, et ta on mobiilsem, sest 
Kultuuriministeerium eraldab raha üks 
kord aastas ja sisuliselt maksab ta ju pal- 
ka ning ta ei saa öelda, et järgmine kord 
enam ei maksa. 

A. T.: Kultuurkapital on ka VAT Teatri 
tegevust toetanud päris hästi, kuid oli 
üks väga pikk periood, kus VAT Teater 
ei saanud oma lastelavastustele sentigi. 
Ma ei saanud tükk aega aru, miks seda 
ei toetatud, kuid siis taipasin, et laste- 
lavastusse üleüldse suhtuti kui kasum- 
likku projekti. Et teed valmis ja lased 
aga viissada inimest saali. Aga tegeli- 
kult see ju nii ei ole. Kui Suzanne Osten 
ja Finn Poulsen tegid 1960-ndatel Root- 
sis laste- ja noorteteatrite revolutsiooni, 
siis meil on selline asi vaikselt alles tek- 
kimas. 


Vestlusringis vasakult: 

Jaak Kilmi, Riina Sildos, Timo Steiner, 
Kalju Orro, Marje Lohuaru, Aare Toikka ja 
Madis Kolk. 

K. O.: Poulsen ja Osten tegid teatrit laste 
jaoks, aga see kasumlikkuse rõhuta- 
mine tekkis sellepärast, et teatritele eral- 
datud raha sõltus publikuarvust ja näi- 
teks jõulude ajal saadi sellega saalid täis. 
Nii et osa teatritest ei teinud seda mitte 
lasteja oks, vaid publikuarvu pärast. 
A. T.: Üldiselt on ikkagi ka nii, et kui 
sulle tilgub tegijana kuskilt mingi medal 
rinda, siis toetab ka Kultuurkapital ker- 
gemini, aga kui sa oled tundmatu, siis 
võib sul olla ükskõik kui hea projekt, 
aga ega see Kultuurkapital siis nii väga 
paindlik ei ole. 

K. O.: See, et esimesteks tegemisteks on 
kõige raskem raha saada, on igal pool 
maailmas täpselt samamoodi, ükskõik 
misalal, ükskõik kus kohas. Kuna kõike 
ei jõua näha ja kõigega kursis olla, siis 
esimeste tööde puhul peaks olema kee- 
gi, kes soovitab ja kelle soovitust võiks 
ka aktsepteerida. 

Samas oleme me ise välja pakkunud 
näiteks 100 000 krooni sellele, kes teeb 
lastelavastuse. See ei ole küll väga suur 
summa lavastuse tegemiseks, kuid siis- 
ki mingi algkapital, ja kui see on juba 
olemas, siis on ka lihtsam saada sinna 
juurde veel teisi rahastajaid. Kui kuulu- 
tasime selle konkursi välja, helistasid 
mõned lasteaiakasvatajad ja kooliõpeta- 
jad, aga praktiliselt ei olnud kedagi, kes 
oleks tahtnud lastelavastust teha. 

Samasugune olukord oli siis, kui me 
pakkusime 100 000 krooni telelavastuse 
jaoks, kusjuures mitte mingisuguseid 
piiranguid me ei seadnud. See oleks või- 
nud olla ka viieminutine monolugu, sest 
samamoodi võib ju öelda, et 100 000 
krooni on ka telelavastuse tegemiseks 
liiga vähe. Tehti , Liivakellade paranda- 
ja“, mis seisis vist aasta otsa riiulil, sest 
ükski telekanal lihtsalt ei olnud huvita- 
tud selle näitamisest. Kuidas saab siis 
Kultuurkapital olla huvitatud? 

Kui oleks rohkem projekte, siis võiks 
anda ühele selle 100 000, teisele näiteks 
50 000 jne, ja kui lavastus välja tuleb, siis 

saaks kohe kuulutada välja uue konkur- 
si. Sellised initsiatiivid võiksid kohe töö- 
le hakata, aga mingi tulemus peab taga- 
si tulema. 


Arenenud liberaalse kapitalismi 
oludes saavat ka see ettevõtja, kes mõne 
firma pankrotti ajanud, pangast kerge- 
mini laenu kui see, kes pole midagi 
teinud. Kuidas on Kultuurkapitalis? 
K. 0O.: Sihtkapitalides on ju loomeinime- 
sed, kes mõistavad väga hästi, et kõik 
asjad ei saa õnnestuda, nii et selle pärast 
küll järgmine kord andmata ei jää. Kui 
äpardused hakkavad aga korduma, siis 
võib küll nii juhtuda, vähemalt sama 
sihtkapitali koosseisu puhul. 

A. T.: Veel üks nurin, mida olen kuul- 
nud ja mida ka ise avaldanud, on see, 
et näidates Kultuurkapitalile ära kõik 
tulud, kulud ja lisarahastajad, võib juh- 
tuda nii, et Kultuurkapital annab taotle- 
tud summast võib-olla ühe kolmandiku, 
aga siis on taotlejal eelarve lõhki, pead 
hakkama auke lappima, projekti ära jät- 
ta ka ei saa. 

K. 0.: See on keeruline probleem, aga 
kui sa seal laua taga istud, siis saad aru, 
et kui lihtsalt ei ole nii palju raha, siis, 
andes ühel juhul täissumma, jääks ka- 
hest huvitavast projektist üks üldse ära, 
aga andes kummalegi osa, tulevad tege- 
likult siiski mõlemad välja. 

A. T.: Sest Nõukogude Liidus elanud 
inimesena tead, et kui kuidagi ei saa, siis 
kuidagi ikka saab. 

T. S.: Kui näitekunsti sihtkapital on ise 
teinud 100 000 ulatuses algatusi laste-, 
tantsu- ja telelavastustele, siis kas teised 
sihtkapitalid on ka enda prioriteete selli- 
selt määratlenud? 

M. L.: Mina leian samuti, et Kultuurka- 
pital ei peaks tegutsema ainult vastavalt 
taotlustele, vaid võib teha ka oma alga- 
tusi. Eriti kui ta näeb midagi, mis vajaks 
järele aitamist või toetamist. Eelmisel 
aastal võimaldasime näiteks noortele 
kuus õppestipendiumi välismaal (kolm- 


kümmend tuhat krooni) ja sel aastal alus- 
tasime interpreedi aastastipendiumiga. 

Kui mõelda Kultuurkapitali osale ül- 
dises muusikapoliitikas, mille rahasta- 
misallikad on siiski üsnagi kindlaksku- 
junenud — on Kultuuriministeerium, 
Rahvuskultuuri Fond, Kultuurkapital ja 
veel mõned toetajad —, siis sooviksin 
ma nende vahel kindlasti paremat koos- 
tööd. Ma ei näe Eestis ka sihtkapitali 
liikmete vahel erilisi vastuolusid, sest 
koosseis roteerub iga kahe aasta järel, 
kord oleme taotlejad, siis jagajad, pal- 
judel on siiski võimalus olla kord nii 
ühel kui ka teisel poolel. Seda enam eel- 
dan, et koostöö peaks olema parem. 

T. S.: Kustta siis lekib? 

M. L.: Ma ei ütleks, et ta lekib, aga nagu 
eelkõnelejagi rääkis, ei rahasta Kultuur- 
kapital ühte üritust sajaprotsendiliselt, 
nii et on selge, et raha peab taotlema 
mitmelt poolt. 

Kultuurkapitali üks funktsioon on 
kindlasti ka see, et teha teed uutele tegija- 
tele. Mitte ainult senist head kvaliteeti 
täiendada, vaid tõesti hoida silmad lahti 
ja teha algatusi, et tuua järjest uusi tegi- 
jaid juurde. Kõige olulisem on see, etloo- 
meinimene tunneks, etta tõesti saab teha, 
sest Kultuurkapital toetab teda selles. 
R. S.: Audiovisuaalse kunsti sihtkapita- 
lis oleme teinud ka sotsiaalse iseloomu- 
ga algatusi, eraldades eakamatele ja 
väärikamatele kinematografistidele sti- 
pendiume. Uues koosseisus üritasime 
analüüsida, mis on viimaste aastate jook- 
sul filmis toimunud ja mis vajab toetust. 
Eesti filmikorraldus erineb teatrist suu- 
resti selle poolest, et meil ei eksisteeri 
ühtegi n-ö riiklikku asutust, riigibilansis 
ei ole kinosid ega filmitootmisfirmasid. 
Samas on Kultuuriministeeriumi kaudu 
loodud filmikunsti toetamiseks ja aren- 
damiseks Eesti Filmi Sihtasutus, mis 
oma olemuselt peaks olema tunduvalt 
mobiilsem kui Kultuuriministeeriumi 
komisjonid või Kultuurkapital. Samas 
eraldatakse seal eri filmiliikide projekti- 


dele raha kaks korda aastas, Kultuurka- 
pitalis aga neli korda aastas, reageerides 
muutustele isegi kiiremini. 

Uutele sihttoetustele mõeldes arves- 
tasime seda, et filmiharidus on tõelistel 
savijalgadel. Kuna üliõpilasi võetakse 
vastu üle kahe aasta ja kursused komp- 
lekteeritakse erialade kaupa, mitte filmi- 
grupi koosseisuna, siis leidsime, et kind- 
lasti peaks toetama koolitust nii Eestis 
kui ka väljaspool Eestit. Selleks tahame 
luua sihtstipendiumi fondi üliõpilastele, 
kes sooviksid omandada välismaal n-ö 
täiendharidust, stet3+2 süsteemis saaks 
ta selle 2 aastat näiteks Londoni filmi- 
koolis. Selle fondi suurus on umbes pool 
miljonit krooni aastas ja see antakse väl- 
ja üks kord aastas. 

M. L.: Helikunst teeb seda veebruaris, 
et märtsis-aprillis saaksid tudengid juba 
teada. 

K. 0.: Olles Kultuurkapitalis juba teist 
vahetust, saad seda enam aru, kuidas 
probleemid muutuvad, mõned lahene- 
vad, mõned lisanduvad, aga on ka selli- 
seid probleeme, mida Kultuurkapital 
kuidagi enda peale võtta ei saa ja mis 
tuleks riiklikul tasandil kokku leppida. 
Kuna jutt läks hariduse peale, siis näi- 
teks teatriõppesse on juurde tulnud la- 
vastajaõpe ja magistriõpe. EMA Kõrge- 
mas Lavakunstikoolis oli eelmisel aastal 
üle kümne nukuteatrimagistrandi, Tal- 
linna Ülikoolis on tantsuüliõpilasi igal 
aastal tosinkond, Viljandi Kultuuriaka- 
deemias õpetatakse nii tantsijaid kui 
näitlejaid, nüüd koolitatakse nii Lava- 
kunstikoolis kui Kultuuriakadeemias 
ka lavastajaid. See on suurepärane, aga 
kõigi nende lõputöö tähendab lavastust 
teatris, mis on professionaalsete näitle- 
jate ja kunstnikega suhteliselt kallis. 
Kuna teatrid ei ole sellisest riskist enam 
huvitatud, on hakatud raha küsima Kul- 
tuurkapitalist, kuid isegi siis, kui kogu 
see raha kõigi lõputööde peale ära jaga- 
da, ei jätkuks seda ikkagi. Samas on 
nõudmised ka kõrgkoolidele, kui palju 

peab neil olema magistrante, kui palju 
doktorante jne. 

M. L.: Kas te siis toetate või ei toeta? 
K. 0.: Ei toeta, sest tekiks küsimus, miks 
me ühte toetame ja teist mitte. Me ei toe- 
ta diplomilavastusi. Õpinguid välis- 
maal oleme suures osas toetanud. 

R. S.: Kuna Kultuurkapital on looja- 
keskne ja peaks eelkõige toetama kol- 
manda sektori tegutsemist, siis ühe sü- 
veneva ohutendentsina näen praegu se- 
da, et üha rohkem laekub projekte taot- 
lejatelt, kes on otsapidi riiklikult rahas- 
tatavad või ongi riigiasutused. Ma saan 
aru küll, et kultuuriasutused on tihti- 
peale alarahastatud, aga Kultuurkapital 
minu meelest ei peaks olema n-ö jätku- 
rahastaja riikliku finantseerimisega asu- 
tustele. 

J. K.: Milliseid riiklikke asutusi sa silmas 
pead, Eesti Televisiooni või? 

R. S.: See on natuke teine teema. 

J. K-: Aga miks peaks ignoreerima min- 
git riikliku asutuse osalusel valmivat 
teost või projekti? Järelikult põhimõtte- 
liselt jälle see koostöö küsimus. 

R. S.: Olukord eesti mängufilmis, mis on 
tegelikult ju filmikultuuri alustala, on 
suhteliselt katastroofiline, sest filme too- 
detakse nii vähe. Audiovisuaalse kunsti 
sihtkapitalis on tootmisraha tegelikult 
umbes 66% kogu jagatavast summast. 
Küllalt suur osa läheb koolitustele, festi- 
validel osalemistele, ka stsenaariumide 
arendustoetusteks. Kultuurkapital ei ole 
iseseisev projektirahastaja, vaid ta on 
siiamaani olnud nagu üks jätku osa: kui 
tahetakse filmi toota, siis alustatakse 
EFSist, seejärel liigutakse võib-olla Kul- 
tuuriministeeriumi ja Kultuurkapitali 
poole. Nii et Kultuurkapital on olnud 
varasematel aastatel, mängufilmide pu- 
hul kohe kindlasti, suures osas lihtsalt 
ahela viimane ots, mis tegelikult midagi 
ei otsusta ega suuna. Aga hea meel on 
tõdeda, et tänu suurematele laekumis- 
tele on tekkimas olukord, kus Kultuur- 
kapital saab olla ise peamine rahastaja, 

mis tegelikult annab natuke suurema 
võimaluse just alternatiivsete projektide 
tekkimiseks. 

Näiteks toetasime ühte Von Krahli 
Teatri projekti, kus lavastatakse teatris 
filmi ja mis sellise kahe kunstiliigi süm- 
bioosina on filmikunsti seisukohalt al- 
ternatiivne projekt. Samuti on näiteks 
dokfilme juba võimalik toota puhtalt 
Kultuurkapitali toel, nüüd oleme valmis 
isegi väiksema eelarvega mängufilmide 
toetamiseks. 

J. K.: Kui mina olin kaks aastat tagasi 
audiovisuaalse kunsti sihtkapitalis, siis 
igasugune Eesti Televisiooniga seotud 
projekt sai kohe korvi. See oli nagu sõ- 
nadeta selge, et Eesti Televisioon, üks 
suur jurakas, las toodab ise või kui ei 
ole võimeline, siis ärgu tootku, ei ole 
meie asi aidata avalik-õiguslikku televi- 
siooni. Ja kui Festi Televisioon hakkas 
nüüd tegema neid oma ajaloost rääki- 
vaid filme, siis Kultuurkapital ja ka siht- 
asutus ütlesid samuti ei, sest see oleks 
just nagu riiklik institutsioon. 

R. S.: Kuna ta saab riigi eelarvest raha, 
siis teadvuses on ta kinnistunud riikliku 
asutusena, kuigi avalik-õiguslik tähen- 
dab oma olemuselt tegelikult sama, mis 
Kultuurkapital isegi, lihtsalt rahasta- 
misallikas on tal teine. Aga nii on ajaloo- 
liselt välja kujunenud, et kõik ETV pro- 
jektid tekitavad Kultuurkapitali liikme- 
tes tõrke, kuigi objektiivset põhjust sel- 
leks tõesti ei ole. 

Mujal maailmas tuleb filmide rahas- 
tamisel osa raha muidugi televisioonilt, 
sest kuna filmilevi toimub kinos, siis 
VHS/DVD-1 ja pärast ka televisioonis, 
on ta loogiliselt ka üks rahastaja. Meil 
onavalik-õiguslik televisioon alarahas- 
tatud, seetõttu see mudel ka ei toimi. 
Levinud on ka seisukoht, et see, mis tu- 
leb valgelt ekraanilt, on audiovisuaal- 
kunst, ja see, mis tuleb helesiniselt ek- 
raanilt, nagu ei olekski osa audiovi- 
suaalkultuurist. Tegelikult on see mui- 
dugi absurd. 


J. K.: Ja samamoodi on minu arvates ka 
teleteater täitsa toetatav asi, sest ka selle 
puhul on tegemist otsapidi audiovi- 
suaalse teosega, aga see selgub tegeli- 
kult juba taotluse projektist, kuidas seda 
kavatsetakse lavastada. 

M. L.: Ma olen absoluutselt nõus, et Kul- 
tuurkapital peaks olema loojakeskne. 
Ka helikunstis on riiklikud asutused 
alatasa diskussiooni objektiks olnud, 
kuid mingil määral oleme neid toeta- 
nud. Kui me toetame näiteks mõnele 
üritusele välisartisti kutsumist, siis me 
loomulikult soovime, et see üritus saaks 
sellest kvaliteetsem. Aga kui palju seda 
teha, see on väga tundlik piiri tõmba- 
mise küsimus. 

Teiseks, riiklikud asutused, mis tege- 
levad oma põhikirja välise tööga. Me 
toetame, kui ta täiendab sellega eesti 
praegust kultuuripilti ja on vastaval 
tasemel, jällegi peab see olema piirides. 
K. 0.: Ka näitekunstis ei toetata teatri 
põhitegevust, näiteks lavastuse loomist, 
küll aga mõne õnnestunud lavastuse 
väljaviimist, tutvustamist välismaal. 
Teatritel ju gastrollideks ja festivalidel 
osalemiseks raha eelarves pole. Osaliselt 
toetatakse ka külalislavastaja või küla- 
liskunstniku kutsumist. 

A. T.: Sellega seoses olen tihti kuulnud 
arvamust, et kas peab nii palju rahasta- 
ma välislavastajaid. Vaieldamatult ri- 
kastavad nad meie teatripilti ja see on 
kasulik nii näitlejatele kui ka teatrile 
ning eelkõige publikule, aga ma olen 
kuulnud arvamust, et see on pisut tasa- 
kaalust väljas. 

K. 0.: Välislavastajate kohta on päris 
raske vastata. Sa, Aare, ise tegelikult 
vastasid: nad toovad siia midagi niisu- 
gust, mida meil ei ole. Nad toovad mi- 
dagi kaasa, millest võib kasu olla, aga 
meil ei ole garantiid, et selle kvaliteet 
onigal juhul parem kui meie enda oma. 
Asja teine pool on veel see, et me räägime 
praegu ainult nendest lavastajatest, kes 
käivad siin ja teenivad rohkem kui meie 


lavastajad. Me unustame aga selle, et 
meie oma lavastajad käivad lavastamas 
mujal ja teenivad seal palju rohkem kui 
siin. Keda kutsutakse, keda ei kutsuta. 
Jällegi taandub kõik professionaalsu- 
sele. Kuigi probleem on muidugi olemas. 
M.L.: Eesti Kultuurkapital peab eelkõi- 
ge pidama silmas ikkagi Eesti kultuuri- 
inimesi, me kutsume ka välisinterpreedi 
või välisspetsialisti siia selleks, et meie 
inimesed saaksid sellest rohkem, aga 
balanss on igal juhul ääretult oluline. 
Me ei tohi olla külaliste vastuvõtu kon- 
tor, vaid toimuma peab tõeline vahetus 
ja koostöö. 


Kas on ka mingit alust määratle- 
maks seda, kas välislavastaja või -in- 
terpreet loob ja rikastab siin just ni- 
melt eesti kultuuri või tegeleb millegi 
muuga? 

K. 0.: Üks kriteerium on kommertslik- 
kus. Nii mõnigi välislavastaja on väga 
uhkelt alustanud, aga tuleb siis teine ja 
kolmas kord ja juba teab, mis müüb, siis 
pole Kultuurkapitalil enam mõtet teda 
toetada ja ei ole ka toetanud. 

M. L.: Helikunsti sihtkapital toetab ka 
nii üliõpilaste välja saatmist kui ka 
meistrite ja õpetajate siia toomist, et 
kasusaajate ring oleks suurem. 

K. 0.: See on kasulikum, kuigi võib 
esmapilgul tunduda kallim. Selle näi- 
teks on kas või igasuvine lavavõitluse 
õpetamine Pärnus. See on suhteliselt 
kallis tuua õpetajaid Ameerikast ja 
Euroopast, aga sellest saavad siin väga 
paljud inimesed osa. 

T. S.: Väike provintsioht on sellistel 
puhkudel muidugi juures. 

K. 0.: Aga kui me vaatame nende aval- 
dusi, kes on raha saanud selleks, et tut- 
vuda teatrieluga mujal maailmas, siis 90 
protsendil on eesmärgiks olnud Lon- 
don. Muidugi osatakse kõige rohkem 
inglise keelt ja inglise teater on tõesti hu- 
vitav teater. Seal käivad lavastajad, seal 
käivad näitlejad, seal käivad dramatur- 

gid ja kriitikud. Loomulikult ei saa öel- 
da, et ärge minge Londonisse, kuid see 
on ikkagi suhteliselt ühekülgne enese- 
täiendamine. Meil on alati hea meel, kui 
keegi tahab sõita kas või Prantsusmaale, 
Saksamaale või Itaaliasse, rääkimata 
Portugalist, Lätist või Venemaast. 
A.T.: Kas näitekunsti sihtkapital peaks 
toetamariiklikes teatrites töötavaid teat- 
ritegijaid või ikkagi eelkõige kolmandat 
sektorit? 

K. O.: Ega teatri palgal olija oma põhitöö 
eestraha juurde ei saa, toetatakse ikka neid 
projekte, mida tehakse oma vabast ajast. 
A.T.:Ma peansilmas teatavat skisofreeni- 
listolukorda, et kui inimene on teatris pal- 
gal, aga tahab pühenduda mingile teema- 
le ja kombata seda sügavuti, kas ta peaks 
ennast siis riigisüsteemist lahti rebima ja 
kas Kultuurkapital seda võimaldaks? 
K. 0.: Ainuke kriteerium on professio- 
naalsus. Kui ta võib endale lubada seda, 
et ta läheb riiklikust süsteemist ära ja 
hakkab millegi muuga tegelema, tehes 
seda pealegi hästi, siis miks ta ei peaks 
saama Kultuurkapitalist selle jaoks ra- 
ha. Nii on ju saadud küll. Mitte aga siis, 
kui ta hakkab tegelema kommertsiga, 
sest kas või näiteks muusikaliprojekte 
pole Kultuurkapital toetanud, ei näitle- 
jaid nendes lavastustes ega ka muud. 


Kas on küsitud? 

K. O.: On, ja väga suuri summasid, pea- 
aegu alati. 

M. L.: Tahaksin siinkohal täiendada, et 
me räägime väga palju oma sihtkapitali- 
de seisukohalt, aga kogu maailmas on 
siiski väga tugevad interdistsiplinaar- 
sed suundumused, nii et ma näen Kul- 
tuurkapitalis praegu selles osas arengu- 
ruumi. Eriti just valdkondadevaheline 
sihtkapital on minu arvates veidike eba- 
määrane mõiste. Ka meievahelises koos- 
töös liiguvad taotlused tihtipeale ühest 
sihtkapitalist teise ja me ei oska võtta 
seisukohta. Aga ka mujal maailmas toi- 
mub praegu koostöö areng igas vald- 

konnas, sest valdkonnad on nii segune- 
nud, ei saa kõnelda ainult puhtast muu- 
sikast, teatrist rääkimata. 

R. S.: Valdkondadevahelisse sihtkapitali 
laekuvad taotlused, kuhu tavaliselt on 
märgitud, missugustele sihtkapitalidele 
see algselt on esitatud. Selles mõttes on 
valdkondadevaheline lihtsalt nimetus, 
mis tähendab seda, et see puudutab eri- 
nevaid valdkondi, aga võib ka olla seo- 
tud näiteks kirikus ikoonide taastamise- 
ga. Aga kunsti sünergiat, mida on prae- 
gu palju tekkinud, ja isegi fotograafiat 
on millegipärast raske selle kaudu käsit- 
leda. Vaadatakse, kas taotletav moodus- 
tab iseseisva teose või mitte, kuid siis 
mingil hetkel lõpeb nagu mõistus otsa, 
rääkimata igasugustest erinevatest 
näitustest ja rohketest videoteostest. 

J. K.: Kui mina olin komisjonis, siis teki- 
tasid multimeedia projektid suurt sega- 
dust, sama lugu oli tantsufilmidega, 
mille projekte laekus meile palju, kuigi 
tants kuulub tegelikult näitekunsti siht- 
kapitali alla. 

T. S.: Multimeedia projekte tuleb palju 
ette ka muusikaüritusi korraldades, sest 
väga paljud festivalid algavad ja lõpe- 
vad etendustega, kus muusika on vaid 
üks komponent, lisaks videokunstnike- 
le ja teistele. Kuhu see peaks minema? 
Samuti filmi- ja teatrimuusika puhul. 
Mina istun hetkel selles Kultuuriminis- 
teeriumi helikunsti ekspertkomisjonis, 
mis jagab eesti heliloojatele piskut toe- 
tust, ja viimasel ajal on seal olnud päris 
palju teatrit ja filmi puudutavat. Me ole- 
me selle vähese raha juures lihtsalt sun- 
nitud kõik ära ütlema, aga kust nad 
võiksid küsida? 

M. L.: Mina näen seda võimalust just 
valdkondadevahelises sihtkapitalis, sest 
struktuuri mõttes on ju koht olemas, kui 
see tõesti paremini toimima hakkaks. 
Mulle on jäänud aga mulje, et ei otsita 
lahendusi, vaid taotlused liiguvad ringi- 
ratast erinevate sihtkapitalide vahel. Et 
see ei ole meie asi“. 


R. S.: Me üritame need, jah, kuskile nii- 
moodi ,ära kaotada“. Aga valdkonda- 
devahelises on esindatud eksperdid eri- 
nevatest sihtkapitalidest, see aga ei töö- 
ta, sest seda tüüpi projektid vajaksid 
siiski oma ala eksperte, kui nad juba sin- 
na satuvad. Ma arvan, et sihtkapitalide- 
vaheline ülesanne oleks see nägemus 
piiritleda ja välja kujundada, et mis teha 
nende n-ö valdkondadevaheliste pro- 
jektidega. 

J. K.: Aga palju seal valdkondadevahe- 
lises praegu raha on? Kui mina olin Kul- 
tuurkapitalis, siis oli see küll üsna mar- 
ginaalseks taandatud. 

R. S.: Nüüd seda tõsteti. 2005. aastal on 
nõukogul stipendiumideks jagada veidi 
üle 13 miljoni krooni. 

T. 5.: Agaegainfo valdkondadevahelise 
sihtkapitali tegevuse kohta nüüd väga 
hästi reaalse taotlejani pole jõudnud küll. 
R. S.: Seal on ikka juba päris palju taot- 
lusi, umbes 20 iga kord. Selle kaudu ra- 
hastatakse ka suuri üldkultuurilise taus- 
taga eriprojekte, näiteks laulupidu, ,, Ava- 
tud Eesti raamatu” sarja, Eesti Spordi- 
teabe Sihtasutust (,Eesti Spordilehe” 
väljaandmist). Ühesõnaga, kui on tege- 
mist väga suure kultuuriprojektiga, nii 
et konkreetne sihtkapital ei jõua seda ra- 
hastada, siis on võimalus lükata need 
projektid valdkondadevahelisse, kus 
neil on oma fondid olemas, et sihtkapi- 
talil oleks rohkem hingamisruumi. 


Nõukogude ajal olid paljude kul- 
tuurinähtuste jaoks tarifitseerimisko- 
misjonid, kas Kultuurkapital on mõ- 
neti sarnases funktsioonis. Eriti nende 
valdkondadevaheliste piirijuhtumite 
puhul? 

K. O.: Eks ikka, kas me seda nüüd just 
tarifitseerimiseks nimetame, aga otsus- 
tama projekti professionaalsuse üle peab 
küll. Sest on ju veel olemas rahvakul- 
tuuri sihtkapital, kuhu saavad pöördu- 
da nii teatri-, muusika- kui ka filmitege- 
mise harrastajad, amatöörid. See on juba 


meie sihtkapitalide põhikirjas, et meie 
toetame professionaalset kunsti, profes- 
sionaalsus on aga kokkuleppeline, just 
selles konkreetses ajahetkes, ja kriteeriu- 
mid võivad paratamatult muutuda. 


Kommertsliku massikultuuriga on 
asi selge, aga popkultuuri vallas võib 
olla just nimelt selliseid elitaarseid 
nähtusi, mille tegijatel ei pruugi olla 
selle ala kõrgharidust. Kas selliseid 
juhtumeid on palju? 

M. L.: Mõned ikka on ja helikunsti siht- 
kapital on neid üldjuhul toetanud, kuna 
meil on selles koosseisus ka vastava ala 
spetsialistid ja me saame olla projektis 
kindlad. Pilt on eesti muusikas ikkagi 
väga mitmekesine ja sugugi mitte läbi- 
valt akadeemiline. Sellised tegijad tee- 
vad küllaltki väikese rahaga siiski väga 
olulisi asju. 

R. S.: Ebaprofessionaalsus ei ole neil 
puhkudel isegi õige termin, amatöörlus 
ka mitte. Pigem alternatiivsus. Kui nad 
tulevad suhteliselt puhta CVga ja samas 
on see projekt niivõrd värske ja idee 
tõesti ülivõluv, siis me oleme ka läinud 
riskile. Muidugi on ka nende eelarved 
väga väikesed, aga mingi asi võib just 
saada alguse sellest väikesest grupist ja 
liikuda niimoodi alternatiivselt popkul- 
tuuri välja. Kui seda mitte toetada, siis 
nn popkultuuri heas mõttes ei tekigi. 
Ent seda võiks olla rohkem. 


Aga mida mõistetakse selle harras- 
tuskultuuri all, mida sihtkapitalid 
põhikirja järgi ei toeta? 

R. S.: Kui harrastuskultuurist rääkida, 
siis meil on näiteks erinevaid filmiama- 
tööride liite, mis saavad tegevustoetust, 
et oma üritusi korraldada, aga otseselt 
nende projekte me ei toeta, sest kusagil 
tuleb koduvideo vastu ja kuhu siis piir 
tõmmata. 

K. 0.: Kui tehakse harrastajatega näite- 
mängu ja mõni professionaal kas män- 
gib kaasa või lavastab, siis on ta saanud 

alati toetust. Aga piiri tõmbamine harras- 
tusliku ja professionaalse teatri vahele, 
rääkimata siis nüüdistantsust, on väga 
raske. Ei saa ju vaadata ainult selle järgi, 
mis kooli on inimene lõpetanud. Kõik 
oleneb sellest, mis taustale me mingi näh- 
tuse asetame ja mis kontekstis seda vaa- 
tame. Kui me võrdleksime meie kaasaeg- 
se tantsu arenguid sellega, mis laias maa- 
ilmas selles vallas tehakse, siis meil on 
alles ärkamisaeg, mitte küll enam Koidu- 
la, aga umbes Kunderi , Kroonu onu“. 
Oma draamateatri puhul võime vä- 
hemasti ütelda, et see on üldmõistena 
professionaalne teater, kuigi eraldi võt- 
tes, üksikuid lavastusi pidi, võib mõni 
teatriskäik, ka riiklikku teatrisse, jätta 
vastupidise mulje. Kuid tantsu lihtsalt 
peab praegu toetama, entusiasmi, ener- 
giat on seal nii palju, ja on lootust, et ka 
see ala saab jalad alla. Ja kui siis mingi 
kultuurilõik, seda mitte ainult tantsu 
puhul, vaid ükskõik millises valdkon- 
nas, on juba professionaalselt tööle ha- 
kanud ja institutsionaliseerumas, siis 
peaks riik Kultuuriministeeriumi näol 
selle toetamise üle võtma ning Kultuur- 
kapital saaks hakata toetama jälle uusi 
algatusi. Situatsioon ei ole siiski niisu- 
gune, et meil ei saaks sündida näiteks 
veel ühte uut teatrit, või et see peab sün- 
dima tingimata ainult ülevalt allapoole: 
Kultuuriministeerium annab raha ja ma- 
ja ja ütleb, et tehke. Ka selline variant 
võib läbi kukkuda. Garantiid pole kuna- 
gi. Praegu ei ole meil veel omaette nüü- 
distantsuteatrit, aga võiks ehk juba olla, 
sest aktiivseid tegijaid on küllaltki palju. 
Siin võiks küll soovitada algatusrühma 
ja Kultuuriministeeriumi vahelisi läbi- 
rääkimisi, sest näitekunsti sihtkapitali 
võimalused toetada tantsuprojekte ja 
tantsualaste taotluste uskumatu hulk on 
praegu täiesti ebaproportsionaalsed. 


Kui palju mõtlete stipendiume 


määrates sotsiaalsele küljele, looja 
materiaalsele olukorrale? 

K. 0.: Kui nüüd rääkida sellest, keda 
kõiki toetama peaks, ja ka nendest aval- 
dustest, mida me oleme saanud ja jät- 
nud rahuldamata, siis vahetevahel on 
küll nii, et loed neid ja pisar tuleb silma. 
Näiteks, inimene on eluaeg balletis ol- 
nud ja nüüd on tal tervisehäired. Ravi- 
mid maksavad ju palju. Me oleme min- 
gil määral andnud sotsiaalabiraha Teat- 
riliidule, kes teab lähemalt, kuidas ke- 
dagi konkreetselt aidata. Kuid ikkagi on 
see sotsiaalne toetus väga väike. Lisaks 
on meil kakskümmend viis elutöötoe- 
tust, kaks tuhat krooni kuus. Aga vastu- 
seks küsimusele: stipendiumide puhul ei 
ole me sotsiaalset külge arvestanud, välja 
arvatud üksikud ravitoetused, ehkki 
neid, kes seda vajaksid, ei ole üldse vähe. 
R. S.: Samamoodi on ka meil. Äärmiselt 
tänuväärne on aga , Ela ja sära” stipen- 
dium ja vähemalt filmis oleks minu 
meelest küll vaja seda tüüpi stipendiu- 
me juurde tekitada, sest mängufilmi 
tootmine on vähemalt kolme aasta pik- 
kune protsess ja eesti filmi eelarved ei 
ole kaugeltki sellised, et lavastajad, kes 
teevad vähemalt paar aastat tööd pika 
mängufilmiga, saaksid millestki elada. 
Nad elavad põhimõtteliselt dokumen- 
taalfilmidest, mis nad vahepeal teevad. 
Aga nende eelarved on ka nii väikesed, 
et nad on praktiliselt nagu näljas. See 
on tõsine probleem, sest me tegelikult 
ei anna seda tüüpi stipendiume rohkem 
välja, mis aitaksid normaalselt töötada 
ja filmi ette valmistada. 

J. K.:, Ela ja sära“ on selline privilegee- 
ritud seisus ja iseenesest tore sellele, kes 
seda saab, aga efektiivsem oleks ehk see, 
kui tõsta ühekordsete loominguliste 
stipendiumide suurust, mida oleks siis 
rohkem. 

K. 0.: Näitekunsti sihtkapital annab 
igas jaotuses, st neli korda aastas välja 
kolm tänutoetust teatriveteranidele ä 
7000 krooni ja kolm loomingulist stipen- 
diumiäd 15 000 krooni, kolm noorte loo- 
mingulist stipendiumi ä 6000 krooni; 


kord aastas kolm aastast loomingulist 
stipendiumi noortele ä 2000 krooni kuus, 
kolm aastast loomingulist stipendiumi 
ä 3000 krooni kuus ja ühe loomingulise 
stipendiumi kolmeks aastaks ä 6000 
krooni kuus. Lisaks kaks pedagoogisti- 
pendiumi A 20000 ja kümme õppesti- 
pendiumi teatrieriala tudengitele. 

T. S.: Ma tean, et taotlejatel tekib paha- 
tihti eetiline küsimus, et kas ta ise ikka 
saab seda taotlust kirjutada. Mingi pro- 
jekti tegemisel on hoopis teine asi, siis 
seda ei teki. 

M. L.: Absoluutselt kindel, et igaüks ei 
tule ise avaldust tegema. Kui me tegime 
interpreedi loomestipendiumi, siis või- 
maldasime nii institutsioonidel kui ka 
inimesel endal taotluse esitada. 

A. T.: Üks küsimus, mis teatri puhul 
aeg-ajalt kindlasti tekib, puudutab teh- 
nika taotlusi. 

K. O.: Peaaegu kõigil sihtkapitalidel on 
asjade seas, mida nad ei toeta, esimese- 
na välja toodud vara soetamine. Kui 
Kultuurkapital aastaid tagasi taasloodi, 
siis pandi suisa raha kõrvale, koguti, et 
saaks selleks suuremaid summasid an- 
da. Aga siin on kaks probleemi. Esiteks, 
kuna me just rääkisime, et ei peaks toe- 
tama niivõrd institutsioone, vaid just ni- 
melt ühendusi, mis tekivad konkreetse 
projekti tegemiseks, siis... Hakates 
praegu näpuga järge ajama, kus on ko- 
gu see vara, kõik need arvutid, valgus- 
puldid ja prožektorid, mis on pealegi 
väga kallid? Mitte midagi ei ole enam 
alles, kellegi käest küsida ka ei ole, sest 
seda ASi või OÜd pole ka enam. Prae- 
gugi tahab rühm üliõpilasi teha väga tä- 
nuväärset tööd, osta kalli digitehnika, 
et hakata sellega lindistama, üles kirju- 
tama ja arhiveerima näitlejate mälestusi. 
Ja küsivad selleks raha. Nad õpivad, siis 
lähevad laiali, aga mis saab sellest tehni- 
kast? Teine probleem on selles, et kui 
sina saad need prožektorid endale siia 
saali, aga tuleb mõni teine grupp, kes 
tahab ka samas ruumis teatrit teha, siis 


sina küsid nende käest üüri ja tehnika 
kasutamise tasu, aga raha nende pro- 
žektorite üürimiseks küsivad nad jällegi 
Kultuurkapitalist. Kelle omad need pro- 
žektorid siis on? Kui Kultuurkapitali 
omad, siis miks peab Kultuurkapital 
maksma nende eest omakorda ka üüri- 
summasid? Või kasvõi kõik need arvu- 
tid, mis võimaldati kunagi lavastajatele 
ja näitlejatele, kes pidid hakkama dra- 
matiseerima, mälestusi kirjutama, raa- 
matuid välja andma jne. Neid teoseid 
ei ole. Nüüd on näitekunsti sihtkapital 
toetanud raamatuid siis, kui käsikiri on 
olemas. Millega inimene materjali lin- 
distab või kust ta tehnika laenab, see on 
tema asi. Ma ei usu, et tehnika soetamist 
hakataks varsti uuesti toetama, sest kõik 
sihtkapitalid on iseseisvalt samasse 
punkti välja jõudnud. Ehitustegevus on 
juba teine asi, seda toetab Kultuurkapi- 
tal tervikuna, mitte alakapitalide kaudu. 


Palju on räägitud ka võimalikust 
korruptiivsusest? 
K. 0.: Sihtkapitali liikmel on endal kõi- 
ge raskem raha saada. Isegi siis, kui ta 
polegi avaldust kirjutanud, aga on loo- 
meinimesena kas ise või on keegi tema 
lähedastest mingi suurema projektiga 
seotud, läheb ta otsustamise ajaks ruu- 
mist välja ja ei hääleta kaasa. Ja õige tihti 
on juhtunud nii, et just sellepärast ei saa- 
gi. Otsustajaid on seitse, ühe isiku ukse 
taga viibides kuus, kõik oma arvamuse- 
ga. See pole nii lihtne, nagu mõnikord 
kujutletakse, et küllap nad saavad sealt 
endale kõik, mis vaja... 


Aga taotlevad? 
K. O.: Kui näiteks kusagil toimub mingi 
festival, kongress või konverents, kuhu 
meilt on personaalseltinimesi kutsutud. 
Kõik teised kutsutud saavad sõiduraha, 
kas tema, üks seitsmest, peaks kaks aas- 
tat oma erialasest suhtlusest loobuma? 
Probleeme on mitmesuguste festivalide 
korraldamisega. Näiteks Margus Kas- 

terpalu teeb Tartu draamafestivali. Kas 
see üle-eestiline festival peaks siis ilma 
rahata jääma seetõttu, et Kasterpalul on 
näitekunsti sihtkapitali lauas üks hääl 
seitsmest? Tegelikult on see festival am- 
mu üks selle sihtkapitali prioriteetidest. 
Kas seal istub Kasterpalu või keegi tei- 
ne, ei mängiks iseenesest rolli, aga olu- 
korra teeb see keeruliseks küll. Sama toi- 
mus siis, kui Andres Laasik oli seotud 
= Talveöö unenäoga“. Ta ei saa sellepä- 
rast rohkem ega vähem, aga festivali ra- 
hastamisprotsess on komplitseeritum 
igal juhul. Eesti kultuuriilm on väga väi- 
ke. Mare Tommingas on täiesti loomuli- 
kult seotud balletifestivali ettevalmista- 
misega Tartus. Gerda Kordemets on 
seotud teleteatriga, aga praegu istub ka 
Kultuurkapitalis. Kas Roman Baskini 
 Orkestriproov“” poleks pidanud saama 
projektitoetust põhjusel, et sihtkapitali 
liikmed Kalju Orro ja Kaie Mihkelson 
on kaks selle lavastuse kuuekümnest te- 
gelasest? Kahe aastaga seltskond lauas 
vahetub ja juba aasta lõpul istuvad seal 
teised erialainimesed, kes on jälle para- 
tamatult millegagi kaudselt seotud. 


Milliseid probleeme tuleb veel ette 
sihtkapitalide igapäevatöös? 
R. S.:Üks probleem, vähemalt audiovi- 
suaalse kunsti sihtkapitalis, mis võib tu- 
leneda sellest, et meie kolmas sektor ei 
ole nii väga koondunud, on ikkagi kom- 
munikatsiooniprobleem. Et igasuguse 
initsiatiivi korral oleks dialoog Kultuur- 
kapitaliga parem, kas või näiteks Eesti 
Televisiooni küsimuses. 
J. K.: Tegelikult ei ole ju otsest partnerit, 
kellega läbirääkimisi pidada. Ma mäle- 
tan, et kui ma aitasin Avatud Eesti Fon- 
dil ja Eesti Filmi Sihtasutusel käivitada 
ühte dokumentaalprojekti ja tahtsin, et 
Kultuurkapital oleks ka üks rahastav 
partner, siis selgus, et mul pole mitte 
kellegagi nõu pidada, sest et on üks ano- 
nüümrne seitsmeliikmeline komisjon. 
R. S.: Eks alati ole sihtkapital tahtnud 

olla oma otsustes iseseisev ja iseseisvalt 
taotluste pakki läbi töötada. Ütlen ausalt, 
etegaeriti ei soovita, kui kuskil tehakse 
mingeid eelnevaid kokkuleppeid või 
surutakse peale mingeid projekte. 

J. K:: Jah, aga kui on mingisugune pro- 
jekt, kus on rohkem rahastajaid ja alga- 
tajaid, ning tahetakse, et Kultuurkapital 
oleks üks partner, siis kuidagi peaks ju 
keegi seda komisjoni esindama, või 
kutsutakse siis erakorraliselt kõik seitse 
liiget kokku? 

K. 0O.: Väiksemaid asju aetakse ka mei- 
litsi, aga arutatakse ja kokku lepitakse 
igal juhul. 

R. S.: Töö käib tegelikult pidevalt. Iga 
nädal vahetatakse meile, on vaja piken- 
dada tähtaegu, muuta otsuseid, arutada 
ettepanekuid, selles mõttes on töö ise- 
loom väga muutunud, vähemalt sellega 
võrreldes, mis ta oli kaks aastat tagasi. 
M. L.: See on selles mõttes hea, et see 
seob sihtkapitali nõukoguga nagu pare- 
mini kokku. Üks asi, mida ma tahaksin 
aga puudutada, on taotluste üldine kva- 
liteet. See onasi, mis valmistab tihtipea- 
le peavalu. Võib olla väga hea idee, aga 
inimene ei oska seda projekti kirja pan- 
na ja seetõttu ei saa talle raha anda. 

T. S.: Aga kui palju praktikas juhtub, et 
sellisest taotlusest tingituna helistatakse 
inimesele ja küsitakse üle? 

M.L.: Üldiselt on ikka nii, et kui taotlus 
on juba esitatud, tuleb ka otsus teha. 
Muidugi oleme ka selliseid kirju välja 
saatnud, et palun järgmine kord täpsus- 
tada ja uuesti esitada. 

K. O.: Võin öelda, et mina helistan küll 
palju. Kui ma saan selle paki kätte, siis 
täpsustamiseks tuleb ikka kümneid tele- 
fonikõnesid pidada. 

R. S.:Meie käitume samamoodi. Esiteks 
on olemas projektijuht, kes helistab ja 
meilib. Me üritame kahe istungi vahe- 
peal saada kätte kogu informatsiooni, 
tehes tööd, mida me tegelikult ei peaks 
tegema. Tihtipeale heidetakse ette, et 
miks raha ei antud, kuid väga palju sõl- 


tub ikkagi sellest, et otsuseid peab te- 
gema ainult selle informatsiooni põhjal, 
missulon, isegi kui sa tead neid tegijaid, 
kes on selle projekti taga, aga projekt ise 
ei ole veel selleks hetkeks nii valmis. 
Saadad vastuse ära, formuleering on 
üks lause ja inimene, kes selle saab, ei 
saa siis aru, et kasta peaks sellega edasi 
töötama või mitte. 

R. S.: See on seesama kommunikatsioo- 
niprobleem. Aga ega tegelikult ei saagi 
midagi teha. Ma arvan, et me peaksime 
ikkagi jätkama samas vaimus ja mitte 
saatma välja poole lehekülje pikkusi 
ekspertiise, sest kahe taotluse vahel on 
ainult kolm kuud ja ei ole mingi prob- 
leem see taotlus veel üks kord läbi mõel- 
da. Meil on alati volitatud isik, kes an- 
nab edasi sõnumi selle kohta, mida eks- 
pertkomisjoni liikmed arvasid ja mida 
peaks paremini tegema. Kolme kuu 
jooksul jõuab selle projekti ikkagi ümber 
vormistada ja uuesti esitada. Järjekind- 
lus viib eesmärgile. 

K. 0.: Üks uus pettuseskeem, mida va- 
rem ei kohanud, aga mis nüüd on tekki- 
nud: oma projektidele lisatakse fiktiiv- 
selt lavastajana või näitlejana tuntud 
autoriteetseid nimesid. Me eraldame ra- 
ha, ja siis selgub, et need inimesed ise ei 
tea sellest tööst midagi, äärmisel juhul 
on võib-olla kuskil koridori otsas korra 
mainitud, et kuule, ma hakkan niisu- 
gust asja tegema. Ja siis nad saadavad 
stipendiumist loobumise kirju või helis- 
tavad ja küsivad, mis jama see on... 

Ja mõnel on prominentse soovitaja 
nimi peale kirjutatud, aga kui helistad 
sellele, siis selgub, et ongi ainult nimi, 
soovitaja ei ole midagi soovitanud. Soo- 
vitajaid me eriti ei arvesta, kui ei ole just 
eraldi sisulist kirja juures. Muidu on see 
puhas formaalsus. Kui kõik komisjoni 
liikmed on kogu paki läbi lugenud, tu- 
leb leida üks päev, mõnikord kaks, kus 
kõik seitse komisjoni liiget saavad kok- 
ku tulla. Oma põhitöö juurest ära joosta. 
Pakk võetakse ette ja on küll proovitud 


kõikvõimalikke süsteeme, aga kõige 
kindlamaks on ikka osutunud see, et 
taotlused tõstetakse kolme hunnikusse: 
üks on siis see , jah“, kus kõik on kohe 
nõus, teise virna moodustavad ,,ei“-ot- 
sused, kus kõik on vastu, ja keskele jääb 
tavaliselt kõige suurem hunnik, taotlu- 
sed, mille üle vaieldakse ja mille juures 
on vaja lahendada mingisuguseid küsi- 
musi. Mõne võib kiiresti ära lahendada, 
näiteks, et kas saab anda kogu küsitud 
summat või mitte. Ei ole kusagil kirja 
pandud, aga on välja kujunenud tava, 
et näiteks Londonisse sõiduks antakse 
üldjuhul 10 000 krooni. Mitte 46 000, na- 
gu mõni küsib. Reisil peab ikka omafi- 
nantseering ka olema. Või kui keegi kir- 
jutab, et lennupilet maksab 15 000. Siis 
võetakse lihtsalt telefon, helistatakse 
lennujaama ja küsitakse üle, kui palju 
maksab ning millised on soodustused. 
Ja huumorimeelt on raha jagamisel tar- 
vis, seda ma kinnitan. 


Küsinud MADIS KOLK 

»EESTI MUUSIKA PÄEVAD 2005": 
SHOW, SÜGAVIKUD JA NATUKENE 


NALJA 


EVI ARUJÄRV 


Festival ,Eesti muusika päevad 
2005” püüdis end seekord usinamalt 
kui kunagi varem tõlkida nüüdisaja me- 
takeelde number üks — meedia, müügi- 
kampaaniate ja reklaamklippide keelde. 
Üritas end rahvale näidata. Enesenäita- 
mise idee oli sees 1962. aastal loodud 
Jaan Koha lühiballeti , Kaubamaja” uus- 
lavastuses, mis toodi rahva ette endisest 
Kaubamajast välja kasvanud Viru Kes- 
kuses. Sama võib öelda ,Küberstuu- 
dio” heli-performance'i kohta külma sini- 
valge kosmosevalgusega Harju tänava 
Stereo Lounge'is, kus DJ Peeter Vähi 
plaadikriiksutamine ühines baarisumi- 
na ja lõõgastava kassivideoga ning Vene 
ajast pärit vanainimestes tekitas elevust 
unisex-kemps. Näitamise ideed esinda- 
sid ka eesti muusikat mängivad proffi- 
dest , tänavamuusikud”, kes ääristasid 
teed ühest kontserdipaigast teise — rae- 
platsilt Õpetajate Majast Uuele tänavale, 
Kinomgajja. Eesti muusikat mängides 
tutvustati käimasolevat festivali ka Eesti 
Muusika Infokeskuse korraldatud laste- 
kontsertidel Tallinna üldhariduskooli- 
des. Kõige tipuks , visualiseeris” eesti 
muusikat Heliloojate Liidu ja ETV koos- 
töös sündinud saatesari (idee autor ja 
üks teostajaid helilooja Timo Steiner), 
mis festivali alguspäevadel — küll hili- 
sel õhtutunnil — vaatajate ette jõudis. 
Saadete mänguliselt kollaažilik ehitus, 
lihtsate märksõnade najal esitatud tee- 

mad ja visuaalsed trikid teisendasid 
süvamuusika” raskepärase imago ker- 
gemaks ja rõõmsamaks, kuid räägiti 
siiski ka olulistest asjadest. 

Tegelikult klappis näitamise ideega 
kokku ka rahvusvahelises meediaruu- 
mis , nähtav” ja ,nimega” Arvo Pärtfes- 
tivali peaheliloojana. 

Enesenäitamine on kahe otsaga asi. 
Ühest küljest — muusika allikas ja ees- 
märk ongi lihast ja luust inimene. Tei- 
sest küljest on kaubanduslik (nagu ka 
sotsiaalne, poliitiline, majanduslik vms) 
ülemkeel” kunstitegemisele alati natu- 
kene ohtlik: kunstilooming võib muutu- 
da mõne teise eluvaldkonna teeninda- 
jaks. Piltidest, sõnadest ja märkidest 
küllastunud avalikus ruumis on enesest 
sõnumi saatmine, avalikus ruumis 
» kohalolek” siiski vältimatu. EMP kor- 
raldajad tegid sellega seoses mitu julget 
sammu. 


Šotlased ja , Kaubamaja” 

Eesti muusika päevad“ avas (7. ap- 
rillil , Estonia” kontserdisaalis) Chris- 
topher Adey dirigeeritud Šoti noorte 
koondorkester ,,Camerata Scotland”, 
kavas Beethoveni avamäng ,,Promet- 
heus”, Arnold Schönbergi Kammer- 
sümfoonia op. 38, Haydni sümfoonia 
 Timpanipõrinaga” ja Rent Eespere 
Kontsert klarnetile ja kammerorkestrile 
(klarnetile ja käsikellade ansamblile kir- 


jutatud teose , In Dies” orkestrivariant), 
solistiks Toomas Vavilov. 

Eespere muusika muudavad voola- 
vaks pehmed harmooniad ja huvitavaks 
materjali varieerimise oskus. Isikupära- 
ne on tema puhul mis tahes žanris läbi 
lööv pisut oratoriaalne, leebelt, kuid tä- 
hendusrikkalt osutav retoorika. Kas just 
Šoti noorteorkester, Haydn ja Beetho- 
ven ,Eesti muusika päevi” alustama 
oleks pidanud, on omaette küsimus. 

EMP tegelik algus oligi , Ava(tud) 
kontsert” Viru Keskuses, kus etendus 
Jaan Koha ballett , Kaubamaja” (1962). 
Lavastaja Eva Klemets arvas Koha ,, Kau- 
bamajast”, et ,meid huvitab tänases 
kaubamajas leida Jaan Koha kirjeldatud 
naiivselt kauneid ja sama hirmsaid vas- 
teid.[- - -] Üks erinevus siiski on — ime- 


maailm, mida 1963. aastal sobis peegel- 
dama vaid ülev ballett, peegeldub 2005. 
aastal läbi , tavalise inimese”.” 

Tegelikult muidugi oli Koha , Kau- 
bamaja” oma ajas vaid üks pretensioo- 
nitu, pisut groteskne olmepilt, millest 
kostev nõukogude sümfonism mõjub 
tänasele noorele lavastajale ilmselt üsna 
raskekaaluliselt. ,, Olme” oli nõukogude 
kultuuris pisut labane, madalama kate- 
gooria asi. Selle üle võis veidi nalja heita, 
aga rohkemat ta eriti ei väärinud. Ja te- 
gelikult ,olmet” — kaubandust ja tee- 
nindust — tänasega võrreldes eriti ei 
olnudki... 

Tänapäeval ümbritseb kaubanduslik 
ja reklaamikeel meid kõikjal, sellest on 
lausa üldine , metakeel” saanud. Iga 
uus kultuuriministergi arvab, et kultuu- 


Idee lavastada Jaan Koha ballett , Kaubamaja” Viru Keskuses oli intrigeeriv, kuid 
selle teostus takerdus noorte tegijate ilmselt liiga vähese (elu)kogemuse taha. 

ritööstust, seega massilist kultuurikau- 
bandust, on vaja. 

Lavastaja ja koreograafide tahtel 
(Triin Lilleorg, Kärt Tõnisson) kehasta- 
sid tänapäeva ,tavalist inimest” (Eesti 
Muusikaakadeemia lavakunstikooli 
üliõpilaste esituses) seljakottidega, liibu- 
vates särgikestes ja teksapükstes hilis- 
teismelised, paar groteskset vanurit 
(nõiamooriga sarnanev saaliteenindaja, 
antiikne” proua) ning kärus nuttev lap- 
suke. Natukene atribuutikat oli ka: kau- 
bakärud, apelsinid, juhitavad mängu- 
autod ja sulekesed. Seinal jooksid video- 
kaadrid kuuekümnendatest. 

Pähe tuleb hulk asju, mida oleks või- 
nud Koha balletist teha, kasutades rek- 
laami- ja kaubanduse , keelt” ning noor- 
tekultuuri visuaalseid märke ja liikumi- 
si! Lavastamine on asi, mis lavatükist 
hoolimata nõuab aktiivset suhet, maail- 
ma lahtivõtmise ja maailma loomise 
tungi. Näib, et ka elamise kogemust. 


Pärt ja Tamberg 

Festivali peahelilooja Arvo Pärdi 
autorikontserdil (8. aprillil , Estonia” 
kontserdisaalis) kõlasid kõrvuti varased 
ja päris uued teosed. Alguseks olid dra- 
maatilises kollaažitehnikas barokk- 
muusika stilisatsiooni kasutav tšello- 
kontsert ,,Pro et contra” (1966) ja usu- 
tunnistuslik , Credo” (1968/91), milles 
kurja kujundite seest ujub välja Bachi 
Prelüüd C-duur. Uut muusikat esinda- 
sid Madridi pommirünnaku ohvrite 
mälestusele pühendatud, gregooriuse 
koraalil põhinev , Da pacem Domine” / 
Issand, anna rahu” (2004) segakoorile 
ja orkestrile ning Anish Kapoori instal- 
latsioonist , Marsyas” (saatür kreeka 
mütoloogiast, kelle Apollo nülgis elu- 
sast peast) inspireeritud klaverikontsert 
»Lamentate” — leinamuusika elavatele, 
kes kannatavad. 

Lamentate” kujundikontrastid 
meenutasid päris palju Pärdi kuueküm- 
nendate aastate kollaaže. Üldse tundub, 

etfintinnabuli-perioodi kompositsiooni- 
tehnika süsteemsusest ja tasakaalust 
hoolimata on Pärdi muusikas ikkagi 
sees ka varasem dualism — inimpsüü- 
hika äärepunktid, paradiis ja põrgu. 
Pinget loov vastuolu ongi kunstiloo- 
mingu üdi, mitte müstifitseeritud korra- 
pära, imeline süsteem. 

Eino Tamberg on helilooja, kelle 
sümfoonilise ja lavamuusikata jääks 
eesti muusikasse suur auk. Tema autori- 
kontserdil (13. aprillil , Estonia“ Talve- 
aias) kõlasid varasemate vokaaltsüklite 
kõrval (Viis laulu 5. Petöfi sõnadele, 
Kolm lihtsat laulu Viivi Luige luulele) 
uued teosed: , Dialoogid“ tšellole ja kla- 
verile op. 123 (2005), Klaverikvartett 
flöödile, klarnetile, tšellole ja klaverile 
op. 107 (2000), , Armastuse antoloogia” 
sopranile, instrumentaalansamblile ja 
naiskoorile op. 118 (2003). Tambergi 
praegune muusika on üpris erinev tema 
varasemast romantilis-ekspressionistli- 
kust väljenduslaadist — lakooniline, 
graafiline, üldistav, intellektuaalne. 

Paradoks, aga mingis mõttes esinda- 
vad väga erinevad heliloojad Arvo Pärt 
ja Eino Tamberg eesti muusikas üsna lä- 
hedast muusikakontseptsiooni: mõle- 
mad on muusikas mingit muusikast 
suuremat või ülemat tunnetust vahen- 
danud. Olles vormimeistrid ja suhtudes 
ülima tähelepanuga komponeerimise 
»käsitöösse”, on mõlemad heliloojad 
muusika käsitööaspekti teatud mõttes 
otsekui hüljanud või ületanud. Ja raske 
on kujutleda, missugune oleks noorem 
eesti muusika ilma Pärdi muusika kaud- 
sete ja Tambergi kui kompositsiooni- 
õpetaja otseste mõjudeta. Festivalimuu- 
sikaski oli tihtipeale kuulda varjatud 
järjepidevust: meditatiivse ajakuluga ja 
meloodilist ning harmoonilist mõõdet 
integreerivas helikeeles — Pärdi liini, 
kontrastse materjaliga, impulsiivse 
arendusega muusikas — Eino Tamber- 
gi. Tore, et see järjepidevus on vabalt va- 
rieeruv, mitte dogmaatiline. 


Festivali 
peahelilooja 
Arvo Pärt 
levitas iga oma 
ilmumisega 
helguse, 
geniaalsuse ja 
rõõmu vaimu. 
Kõrval olevale 
fotole 
jäädvustatud 
hetkel 
võimendab seda 
dirigent Eri Klas. ta 


Maagiline meloodia 

Pärast 1990. aastatel toimunud ,,es- 
torütmide” hülgamist eesti muusikas 
maad võtnud meloodilise ja kõlavärvi- 
muusika buum jätkub tänagi. Pikkadest 
meloodiajoontest või ka motiiviahela- 
test põimitud tundlik ja meditatiivne 
kõlamuster on tänini eesti muusika 
trend number üks. Erinevused seisne- 
vad jahedamas või ekspressiivsemas re- 
toorikas ja meloodilise materjali pärit- 
olus ning semantilistes assotsiatsiooni- 
des. Natuke on sellest juba saanud üks 


sügavamõtteline stamp, mille energeeti- 
ka alati ei kanna. 


Lõppkontserdil (14. aprillil Metodis- 
ti kirikus) oli väga ilusaks näiteks sellest 
Tõnu Kõrvitsa ,,...neis aedades” altsak- 
sofonile ja keelpilliorkestrile — väga 
plastilise meloodiakoega ja lõpetatud 
vormiga teos. Keel- ja löökpilliliinide 
vaba kahekõne ja , normaalse” orkestri- 
faktuuri pisukesed deformatsioonid te- 
gid huvitavaks Kristjan Kõrveri uudis- 
teose ,,co” löökpillidele ja keelpillior- 
kestrile. Üliõpilaskontserdilt (12. aprillil 

Muusikaakadeemias) jäi meelde Elo 
Masingu tiheda arengukaarega oboe- 
pala , Suletud uks”. 

Täiuslikult sügavtihe, harmoonilist 
vertikaali ja meloodiaid integreeriv lii- 
kumine valitses Erkki-Sven Tüüri Can- 
terbury Anselmi tekstile kirjutatud teo- 
ses ,Meditatio” (2003) kammerkoorile 
ja saksofonidele (Eesti Filharmoonia 
Kammerkoori ja , Rascher Ouarteti“ 
kontserdil ,, Estonia“ kontserdisaalis 10. 
aprillil). Selles teoses oli intensiivsust, 
milles ei leidunud jälgegi kalkuleeritu- 
sest või mehaanikast. 


Helilooja ja 
festivali 
kunstiline juht 
Timo Steiner 
ning helilooja ja 
Eesti Muusika- 
akadeemia 
elektronmuusika 
stuudio juhataja 
Margo Kõlar 
varjavad oma 
võluvate teoste 
ilusate 
esiettekannete 
tekitatud rõõmu 
kavalate nägude 
taha. 

Hoopis teist laadi, habarast ilu kan- 
dis (,Mammutkontserdil“ 11. aprillil 
Muusikaakadeemias) Toivo Tulevi Tho- 
mas Morley madrigalist inspireeritud 
Leave, Alas, This Tormenting” löökpilli- 
triole, sopranile ja fonogrammile — tund- 
liku simultaanse faktuuriga teos, mille 
horisontaalsetes kulgemistes on kõla- 
värv ja meloodika lahutamatud. Detaili- 
des sageli üliekspressiivne Tulev esin- 
dab üldiselt siiski tasakaalu ja terviklik- 
kust püüdlevat muusikakontseptsiooni. 

Aga meloodilises arenduses võib 
ümaruste asemel endiselt ka lausa ava- 


tud draama peituda. Heino Elleri muu- 
sikapreemia laureaatide kontserdil 
Teatri- ja Muusikamuuseumis 8. aprillil 
kõlas Galina Grigorjeva , Recitativo 
accompagnato“ soolotšellole (2003), kus 
meloodilisest algest kasvab pingeline, 
lausa sümfoniseeritud (intonatsioonilis- 
te seostega ja tšello kõlavärve maksi- 
maalselt ära kasutav) arendus. Konflikt- 
ne, dramaatiline alge valitses ka Grigor- 
jeva uudisteoses ,, In guattro guarti” nel- 
jale saksofonile (10. aprillil , Estonia” 
kontserdisaalis USA ,,Rascher Ouarteti” 
esituses), milles konkureerisid vabalt 


hõljuv meloodika ja rütmiseeritud ku- 
jundid. 

Helena Tulve muusika on kesken- 
dunud heli algomadustele — kõlamise- 
le, tämbrile, intervallikale —, aga hori- 
sontaal kui selline, pingeline kulgemine 
on temagi muusikas oluline. Detailile 
keskendumine võib tuua muusikasse 
maagiat, aga ka analüütilist rangust. 
Tulve varasem teos , Ithaka” naishääle- 
le, viiulile ja klaverile (2000, Tõnu Õnne- 
palu tekst) 10. aprillil , NYYD Ensemb- 
le'i“ kontserdil Kanuti gildi saalis tule- 
tas oma pikemat sorti meloodiakaarte 


Heliloojad oma 
imagoloogilisi 
firmamärke 
esitamas: 

Tõnu Kõrvitsa 
kuulus südamlik- 
melanhoolne 
naeratus ja 
Kristjan Kõrveri 
surmtõsine 
huulejoon, mille 
vahelt võib iga 
hetk välgatada 
mõni , kild”. 

ja seisva atmosfääriga meelde aegu viis 
aastat tagasi, mil eesti muusika üldpil- 
dis olid meloodiline mõtlemine ja seo- 
tud muusikakõne tõepoolest veel tuge- 
vamal positsioonil kui praegu. Tulve 
uus teos ,,Lendajad” flöödiduole (2005, 
8. aprillil Muusikamuuseumis) oli eksp- 
ressiivne ja ekstaatilise kulminatsiooni- 
ga, kuid detailidesse süüviv kirjutamis- 
viis pidurdas pisut loomulikku hoogu. 

Rütmi ja harmoonia asemel on hori- 
sontaal eesti nüüdismuusikas vaielda- 
matult tähtsaim, kuid harva tähendab 
see puhtaid meloodiamustreid ja hoopis 
sagedamini teemade, tämbrikihtide või 
ka lausa stiilimaailmade vaba paralleel- 
sust, simultaanset kõlaruumi, millesse 
on integreeritud ka rütmi ja tämbrivär- 
vide iseseisev väljendusjõud. 

Üsna uudne näide sellisest simul- 
taansusest oli ,Mammutkontserdil” (11. 
aprillil Eesti Muusikaakadeemias) esita- 
tud Märt-Matis Lille , Kurb rõõm” kol- 
mele häälele, kahele näitlejale ja elektroo- 
nikale — trubaduuride armastusluulel 
põhinev lavaline meditatsioon. Alguses 
oli lihtsalt huvitav, kuidas taustal kõlav 
prantsus-, itaalia- ja saksakeelne origi- 
naalluule, selgelt loetud eestikeelne tõl- 
ketekst ja kammerlik ,,muusikaliin” ruu- 
milise mitmehäälsuse moodustasid. 
Minu jaoks avanes see teos stseenis, kus 
mees kirjutab teise etteütlemise järgi ar- 
mastuskirja. Selles oli poeetilise ja argise 
intonatsiooni ambivalentsust, mis teeb 
armastuse (ja ka muusika) elusaks. 

Luuleteksti mängulist ja teatraalset 
»helindamist” oli kuulda ka Mari-Liis 
Valkoneni teoses , The Detective” ka- 
hele sopranile, metsosopranile ja löök- 
pillidele, mille aluseks oli Sylvia Plathi 
mõrvamüsteeriumist kõnelev humorist- 
liku puändiga proosaluuletus. Jaapani 
külalisüliõpilase Hideyuki Nishimura 
teos , Higan-zakura” (varakevadel õit- 
sev põõsaskirss) altflöödile, harfile ja 
kolmele löökpillile tõi festivalimuusi- 
kasse võõra kultuuri hõngu , keelemuu- 

sika” ja eksootilise kõlaga , pärismuusi- 
ka” kontrastidega. Teose järskudel teat- 
raalsetel üleminekutel ühelt muusika- 
plokilt teisele ei olnud midagi tegemist 
postmodernse kollaažilikkusega, vaid 
pigem jaapani teatritraditsiooniga. 


Kõik, mis võimalik 

Meloodika, intoneerimine, veel üldi- 
semalt horisontaalmõõde on nüüdis- 
muusikas tähtis, kuid nüüd võib juba 
öelda, et ka vahepeal ära põlatud rütm 
ontagasi. Postmodernism on siis midagi 
ka head teinud: liigne pelgus, põlgus või 
aukartus eri muusikamaailmadest või 
ajalooperioodidest pärit materjali ees on 
kadunud. Kõik, mis inimest kuuldavas 
maailmas ümbritseb, on potentsiaalne 
võimalus, savi helilooja käes. Uut eesti 
muusikat tehaksegi sageli põhimõttel 
kõik, mis võimalik” — mitmekesisest 
materjalist, otsekui ,teadvuse voolu” 
meetodil, arendades muusikalist mõtet 
näiliselt juhuslikest impulssidest. Mõ- 
ned vanad intuitiivsed ootused tööta- 
vad siiski, kuulaja otsib vaistlikult aren- 
dusloogikat, selle veenvust, põnevust ja 
lõpuks ka mingit tervikutunnet. 

Seda kõike oli uues muusikas roh- 
kesti leida. Rõõmustav oli kuulda, kui 
sundimatult ja loogiliselt harrastas mõni 
noorem autor kompositsioonilist vaba- 
lendu. Üliõpilaste heliloominguvõistlu- 
se võitnud Raun Juurikase klaveriteo- 
ses ,, Terrain Control” moodustasid me- 
loodia-, harmoonia- ja rütmikujundid 
ilmeka loo, milles olid täidetud hea 
kompositsiooni põhitingimused: kõ- 
lasündmuste järjestamise põnevus, 
wahhaa”-efekt, aga ka tervikut loovad 
seosed. 

Sama laadi, kontrastsel materjalil ja 
kõlaüllatusel põhinev, kuid märksa 
mängulisem muusikakontseptsioon va- 
litses Mari-Liis Valkoneni klaveriteoses 
»talsu iela”, mis algas huvitava harmoo- 
nilise koloriidiga, kuid tegi siis järsu 
pöörangu rütmikujundite poole. 


Juba pikemat 
aega Saksamaal 
elava 

Mari Vihmandi 
muusika ei ole 
enam nii 
lilleaialikult 
poeetiline nagu 
konservatooriumi 
päevil, vaid 
haarab endasse 
jõu, intensiivsuse 
ja 
ekstaatilisusega. 


Ka juba tuntud autoritelt ja ,,klassi- 
kutelt” oli festivalimuusikas rohkesti 
teoseid, milles rütmil ja löökpillidel täh- 
tis või isegi juhtiv roll. Võimukas löök- 
pillipartii kõlas Arvo Pärdi ,, Lamenta- 
test”, tähendusrikkaid vinjette lõid 
löökpillid Eino Tambergi uusimates 
teostes. , Mammutkontserdilt“ jäi värs- 
ke ja mängulise rütmikaga meelde Jaan 
Räätsa Pala kahele trompetile. Tämbrili- 
se arenduse julgus ja impulsiivsus tegid 
põnevaks ka Age Hirve teose ,San- 
guine” sopransaksofonile ja klaverile, 
mis üritas helidesse panna elusorganis- 
mi tundlikkust ja reageerimisvõimet. 

Samal kontserdil esitatud Mari Vih- 
mandi kaheklaveriteos , Labürint” ülla- 


tas jõulise kõlapildi ja dünaamilise aren- 
dusega, mille tegi põnevaks klaveri ka- 
sutamine rütmi- ja värvipillina. Uuest 
küljest — väga veenva ja fantaasirikka 
kõla- ning rütmikujunditest ehitajana — 
näitas end seni hea vormitunnetusega, 
kuid konservatiivsemas ,,materjalis” 
muusikat kirjutanud Aare Kruusimäe 
oma löökpilliduole kirjutatud teoses 
»Laava laul”. , Ansambli U:” kontser- 
dil (9. aprillil Õpetajate Majas) kõlas 
Mari Vihmandi teine uudisteos ,O ede- 
lestes Grün” / ,0o, õilis roheline” (peal- 
kirjas vihje Hildegard von Bingeni luu- 
letusele) flöödile, klarnetile, tšellole, 
löökpillidele ja klaverile (2004) — ja taas 
oli tähelepanuväärne teose muusikakõ- 

ne reljeefsus ja intensiivsus. Varasemale 
muusikale omane rafineeritum, ülev- 
poeetiline aura on Vihmandi muusikast 
taandunud. Tema uus muusika on kõla- 


liselt , maisem” ja karmim, kuid selles 
peituv ekstaatiline laeng tundub nüüd 
isegi võimsam kui vanasti. 


Mängides 

Inimhinge sügavusi ja mäetippe 
uuriva, intonatsiooniliselt seotud ja dra- 
maatilis-konfliktse muusika kõrval oli 
muusikapäevade kavas ka mängulise- 
mat muusikat. Suurejoonelise võimen- 

27. mail 75- 
aastaseks saav 
Eino Tamberg tuli 
festivalil välja 
muusikapäevade 
kõige 
meelelisema 
teosega. Tema 
Armastuse 
antoloogia” 
Doris Kareva, 
Pierre de 
Ronsard'i, 
Hando Runneli ja 
teiste luuletajate 
tekstidele on 
siiramaid 
tundemuusikaid, 
mis eesti 
kultuuris loodud. 


duse, elektroonilise tausta, jääst inim- 
figuuri ja videopildiga nalja kujutas en- 
dast kava üldnimetusega , Boil!” (9. ap- 
rillil Kinomajas), mis , keetis” kokku 
kolm uudisteost: Malle Maltise ,Jää- 
lilled” (oboele või inglissarvele, kahele 
viiulile, tšellole ja kontrabassile), Ülo 
Kriguli , Ajakeevitaja” (elektrikitarrile) 
ja Tatjana Kozlova ,Converting into 
steam” (kolmele saksofonile ja viiekeel- 
sele kontrabassile). Saali voolas jääd, 
tuld, metalli ja külma ning kuuma vett. 
Loo lõpus ilmus väsinud loojate aegluu- 
bis kommentaar. Kõik see kokku mu- 


Pool 

» Küberstuudiot” 
ehk (vasakult) 
Ardo Ran Varres 
midisaksofonil, 
Monika 
Mattiesen flöödil 
ja Jaak Sooäär 
elektrikitarril 
tegemas 
intellektuaalset 
möllu 
kiiskavvalges 
baaris nimega 
,Stereo”. 


rendas kergemeelselt müüte Loojast ja 
Komrpositsioonilisest Terviklikkusest. 
Oli ka kodusemat ja pehmemat, na- 
turaalhelides vormistatud nalja. Lõpp- 
kontserdil kõlanud Timo Steineri teo- 
sest , Aga pilved tulevad vahele, ei näe 
täpselt...” viiulile ja keelpilliorkestrile 
oli kuulda, kuidas heliloojale rütm 
meeldib, aga kuidas ta ennast sellest 
siiski aheldada ei lase. Teose materjali- 
küllus, plokkstruktuur ja viited erineva- 
tele stiilimaailmadele tõid muusikasse 
kontraste ja üllatusi, aga just üllatusmo- 
ment oli selles muusikas siduva jõuga. 


Samal kontserdil mängitud Margo 
Kõlari , Loojangus” klaverile ja keel- 
pilliorkestrile köitis otsekohe tähelepa- 
nu huvitav lähtematerjal — naiivne, 
minimaalne”, läbi kogu teose tasapisi 
varieeruv teemajupp. Kõlari kõlakujun- 
did ja teemad mõjuvad sageli otse ilmu- 
tuslikuna oma värskuse ja mingi erilise 
poeetilise huumoriga. Seekord siiski ei 
olnud huvitava teemajupi pikk staatili- 
ne arendus just eriti kandev või veenev. 

Kordusemuusika postminimalistlik- 
ke arenguteid peegeldas üliõpilaste esi- 
tatud Pille Kanguri klaveriteos , Kolm 

Harri Rospu fotod 


impressiooni”, milles oli kuulda ,stiili 
stiilis” — minimalistlike struktuuride ja 
klassikalisest traditsioonist pärit mo- 
toorsete rütmimustrite ühildumist. 

Festivalimuusikas oli ka kergemeel- 
set ja otsest naljategemist. Seda võis 
kuulda 8. aprillil Muusikamuuseumis 
Tõnis Kaumanni Kolmes etüüdis (2003), 
mis Beethoveni tuntud ,,saatusemotiivi- 
ga” ilmselgelt kommenteeris kõikide 
muusikaüliõpilaste õudseimates unenä- 
gudes vist veel tänagi kummitavat hir- 
mu saabuva klaverieksami ees. Lustli- 
kult kõlas Mirjam Tally lühike klaveri- 
pala , Koputus”, mille põhilise muusi- 
kalise sisu annab edasi juba loo pealkiri. 
Võib arvata, et Timo Steineri , Kena on 
sind kuulata” vioolale ja klaverile (2004) 
eiandnud pisukeste muusikaliste defor- 
matsioonidega märku mitte niivõrd 
inimliku kommunikatsiooni rõõmu- 
dest, vaid pigem hoopis naljakatest 
probleemidest. 

Mõni pala oli naljakas mitte heliloo- 
ja, vaid pigem saatuse tahtel või ma- 
terjali kiuslikkuse tõttu: Age Hirve ,, De- 
tail” (10. aprillil EFKK kontserdil), mis 
võttis uurida heli tekkimist selle algfaa- 
sis, inimhingamisest, kulmineerudes 
helidega, mis meenutasid lõunatunnil 
tukastava vanaema norskamist. 

Lisaks kõigele sellele meelt lahuta- 
vale oli , Eesti muusika päevade“ kavas 
peale Arvo Pärdi muusika ka muusika 
Arvo Pärdist: , NYYD Ensemble'i” hu- 
moorikas esituses kõlas Venemaa ühe 
praeguse juhthelilooja Vladimir Tarno- 
polski pala ,0, Pärt — Op Art” (1992) 
klarnetile, viiulile, vioolale, tšellole ja 
klaverile ning inglase Laurence Crane'i 
» Arvo Pärt” tsüklist , Estonia” (2001) 
altflöödile, klarnetile, viiulile ja tšellole. 
Nendest kostev süütu huumor ei muut- 
nud tõsiasja: Muusikaakadeemia ja 
kontserdisaalide igas fuajeenurgas või 
koridoris, kus festivali valitud ja seatud 
peahelilooja liikus, läks õhkkond nagu 
nõiaväel kuidagi helgeks ja valgeks, ini- 

mesi kogunes ja naeratusi puhkes. Mille 
kohta peab ausalt ütlema, et kõik tun- 
dus väga spontaanne ja siiras. Ja see oli 
Eesti muusika päevade“ vaimule hea. 
Sest siirus on loomingu esmane õigus- 
tus. 

Eesti muusika oli festivalikavas üle- 
kaalus, aga natukene konteksti maail- 
mast oli ka. , NYYD Ensemble“ tekitas 
seda peale Pärti kommenteerivate pala- 
de ka austerlase Thomas Larcheri kla- 
veripalaga , Noodivihik”. Pikemat ja 
põnevat kammerkava XX sajandi , uuest 
muusikast” mängis , Ansambel U”:Sal- 
vatore Sciarrino ,Lo sapzio inverso” / 
Pööratud ruum” (1985) viiele instru- 
mendile, Iannis Xenakise ,,Charisma” 
klarnetile ja tšellole (1971), Henri Pous- 
seuri ,l1care apparenti”/,Icare õpi- 
poiss” (1970) ja Franco Donatoni 
»Ciglio” /,,Ripsmekarv” (1993) läbisid 
kiirkorras möödunud sajandi kompo- 
sitsioonisuunad pühitsetud ühenoodi- 
muusikast keerukate aleatoorsete heli- 
kompleksideni. Tõsiasi on, et aeg, kus 
mingi tehnoloogiline kontekst meid veel 
üllatas või lummas, on tegelikult mui- 
dugi juba ammu möödas. Eesti nüüdis- 
muusika on osa maailma muusikast, 
ükskõik, mida selle all ka mõelda. 


STRAVINSKI OLI ELVIS 
Intervjuu helilooja ja «Eesti muusika 
päevade” kunstilise juhi Ulo Kriguliga 


Käesolev vestlus leidis aset kaks päeva 
pärast festivali , Eesti muusika päevad” 
lõppu, 17. aprillil 2005. Küsimused esitas 
Ülo Krigulile Maarja Kangro. Ülo tuli juttu 
rääkima veini ja halvaaga, või nagu ta ise 
ütles, hea ja halvaga. 


Kas sa pead ennast julgeks inime- 
seks? 
Ei. Ei pea. 


Ah soo. (Vale küsimus!) Aga milli- 
ne helilooja on sinu meelest julge? 

Mõnes mõttes on ju iga looja julge, 
kui ta midagi välja pakub. Või õigemini 
jultunud: kust sa üldse võtad selle, et 
teised inimesed peavad kuulama, mis 
su seest välja tuleb? Nõuab teatud jultu- 
must, et panna teisi endaga sellisel moel 
silmitsi seisma. 


Aga kui sa iseendaga silmitsi sei- 
sad, publik ümberringi, kas siis tekib 
oma looga ka mingi nihe? 

See on umbes nagu... kohtumine 
inimesega, kes on sinuga väga sarnane. 
Kõhe hakkab. Selles iseenda kõrvalt nä- 
gemises on mingi jubeduse moment. 
Oled justkui teiste ees alasti, aga tegeli- 
kult ainult iseenda ees. Sina näed oma 
loos ju ikkagi iseenda terviklikku pee- 
geldust, tead, kuidas lugu tervikusse 
asetub, kust mingid detailid — tihti äär- 
miselt isiklikud — pärit on. Aga seda, 
kuidas teised kuulajad sinu kirjutatut 


tajuvad, ei saagi kunagi teada. Publiku- 
ni jõuavad ju mõnes mõttes ikka ainult 
fragmendid. 


Nii et looming on alati risk? 

Jah, loomine on alati riski peale mi- 
nek. Aga peabki püüdma selle poole, et 
pärast endal võimalikult hirmus oleks! 
Mida parema loo kirjutanud oled, seda 
suurem vaakumi tunne hiljem tekib. 
Selline kõrge potentsiaaliga tühjus. Sar- 
naneb natuke tühjusega, mis tekib lähe- 
dase inimese surma puhul. Või ma ei 
tea... 


Kummad on sinu meelest julge- 
mad, kas noored või vanad loojad? 

Vanal loojal on ilmselt paksem nahk. 
Aga eks vanainimene karda ju teisi asju 
kui noor! Mu oma jultumus on aastate- 
ga kindlasti süvenenud. 


Kas sa muusikas nalja ka teed? 

Nali... nali on muidugi terviseks. 
Aga mis see nali üldse on? Trombooni- 
glissando? Ühest küljest võib ju öelda, et 
looming on nii tõsine asi, et kui sa seal 
ka nalja teed, on see nali põhjalt tõsine. 
Sa pead igal juhul hästi teadma, miks ja 
mille üle nalja teed. 


Aga kelle huumorimeel on sulle 
hingelähedane? Kas sulle näiteks Hill- 
borgi ,Hautposaune” meeldib? Või 
Kagel? 

No see on rohkem absurdihuumor. 
Seda liiki nalja ma vist ei oska teha. Mul- 
leistub võib-olla kollaažitehnikast tule- 
nev huumor... Muusikaline interteks- 
tuaalsus. Aga see ei olegi nagu nali, pi- 
gem mingi... intellektuaalne lõbutunne. 

Kord ma käisin , Wien Modernil”, 
Cage'i autoriõhtul. Oli niisugune perfor- 
mance'ilaadne üritus, mängiti mitmeid 
versioone palast ,,4' 33'”. Lasteklaverile 
näiteks. Vahepeal viskas pianist end pi- 
kali jne. Rahvas naeris mis hirmus, aga 
mina seal küll mingit erilist nalja ei leid- 
nud. Eks teinekord tekib see naljaefekt 
ju ka siis, kui ei saa aru. Ma ei ütle, et 
ma tingimata aru sain, milles asi oli, aga 
niimoodi lõkerdama see mind ka ei aja- 
nud. Kuigi kogu Cage'i loomingus on 
ju teatud mõttes nali sees, sel moel su- 
hestus ta Euroopa avangardiga. 


Saiseei ole muusikas suurnaljamees? 

Ei ole vist jah... Meil on ju näiteks 
Tõnis [Kaumanr)], kes vahel nalja teeb... 
Ja teeb seda hästi. 


Aga milline nali sulle väljaspool 
muusikat meeldib? 

Vahel võib südamerahuga vaadata si- 
hukesi filme nagu , Hot Shots”. Ja , Ritari 
Ässä” on ju täielik nauding. Ei ole vist 
naljafilm, aga nalja saabnii et vähe ei ole! 
Film vist ongi kõige naljasobilikum 
kunstiala. 


Õpid praegu Viinis: mis sa arvad, 
mida võiks austerlastel olla eestlastelt 
õppida? 

Administratiivse poole pealt oleks 
neil väga palju õppida. Eestlaste meelsus 
on ikka progressiivsem. Ega ilmaasjata 
räägita, et Viin on museaalne keskkond! 
Ülikoolis on distants õppejõu ja õpilase 
vahel suurem. See tuleb vist meie sot- 
siaalsest olukorrast, et meie ülikoolides 
kaob distants kiiresti — kõik on niikuinii 
tuttavad. Ühest küljest on see väga posi- 
tiivne... 

Kas teine külg on siis ka? 

No seal on loengusse minnes ikka 
närv sees. See pole ju ka alati halb. Dist- 
siplineerib. Üliõpilased ise aitavad dis- 
tantsi säilimisele kaasa. 


Kas seal siis üliõpilased ja õppe- 
jõud koos ei joo? 

Isegi joovad, aga... mõõdukamalt... 
mingil määral. Muuseas, õppejõud ar- 
mastavad seal kangesti välja teha! 


Kas Austria õppejõudude rõhuase- 
tused on teised kui eestlastel? 

Minu õppejõud, Detlev Müller-Sie- 
mens, on tegelikult sakslane. Messiaeni 
ja Ligeti õpilane, väga analüütilise lähe- 
nemisega. Samas suhtub ta loomingu- 
protsessi väga vabalt. Ütleb, et iialgi ei 
tohi lugu alustades liiga kindlaid plaane 
teha. 

Raimo [Kangro] jälle toonitas alati 
tervikutaju ja loo dramaturgilist üles- 
ehitust. 

Tegelikult mõjutab õppejõu juures 
kõige rohkem ikkagi tema üldine hoiak, 
maailmanägemine. Raimo oli esimene, 
kes mulle aimu andis, mida tähendab 
olla helilooja. 


Kas eesti muusikal on sinu arvates 
mingid erijooned, mille järgi teda ära 
tunda? 

Viimastel ,, Eesti muusika päevadel” 
torkas mulle küll kõrva, et paljude heli- 
loojate lähtepunkt või algmaterjal on 
sarnane. Seda materjali võidakse küll 
hiljem erinevalt töödelda, aga paistab, 
et praegu lähtuvad paljud ühest helist, 
toimub selline ühe heli venitamine. See 
näib olevat sama valdav kui kuueküm- 
nendatel motoorika (mis hetkel on vist 
ikka veel natuke tabu). Aga mingit kool- 
konda või stiili, mille järgi praegu eesti 
heliloojaid ära tunda, on küll raske 
leida. 

Mida sa ise kuulad? 

Midagi taustaks kuulata on võimatu 
— analüsaator läheb automaatselt käi- 
ma. Professionaalsetel kaalutlustel olen 
viimasel ajal kuulanud palju näiteks Li- 
getit, Varese'i, Lindbergi ja Boulezi, ku- 
na pean ühe orkestriloo kirjutama. Neilt 
annab ju üht-teist maha viksida. 
(Muigab.) 

Kunagi oli minu jaoks Stravinski 
suur Elvis. Ma arvan, et selline ajajärk 
on olnud kõigil heliloojatel. 


Schnittke oli vist ka kunagi... pool- 
Elvis? 

Nojah, Schnittke ka. Ja Pärdi Esime- 
ne sümfoonia ja Sumera ja... Lõputu 
nimekiri. 


Kas teised kunstid sind ka kuidagi 
mõjutavad? Kes sulle kujutavatest 
kunstnikest meeldib? 

Kunagi oli mu suur lemmik Matisse. 
Eriti päris hiline Matisse. Mulle meeldi- 
sid ta erksad värvilärakad. Ja Chagall 
ja Goya... Kujutavast kunstist võib saa- 
da ka konkreetseid kompositsioonilisi 
ideid. Hingelähedane on olnud lugeda 
kunstnike elulugusid. Aga suurtes kuns- 
timuuseumides ma enam käia ei suuda, 
sain kunagi üledoosi. 


Aga sõna? 

Sõna — kui ta on tavakeelest välja 
rebitud — tundub mulle teinekord isegi 
võimsam kui muusika. Vist selle erine- 
vuse tõttu, mis valitseb tavakeele sõna 
ja ,laetud” sõna vahel. Muusikas selline 
võrdlemisvõimalus justkui puudub. 
Luule on mulle hoomatavam kui proo- 
sa. Ja igasugused keelevigurid on mu 
salahobi! Samuti meeldib mulle jaapani 
luule. Haikud. Head lühikesed ka! 


Kui sa ei oleks helilooja, kes sa siis 
oleksid? 

Ega heliloojaks olemine ole ainus viis 
muusikaga tegelda. Et ma helilooja olen, 

ei tähenda veel, et see oleks minu jaoks 
muusikas tingimata mingi... püramiidi 
tipp. 


Ja kui muusikategemine ära keela- 
taks? 

Siis peaks selle kolba küll lahti muu- 
kima ja sealt muusikategemise prog- 
rammi välja võtma. 


Nii et muusikale pole mingit alter- 
natiivi? 

Kindlasti on! Õnneks või kahjuks po- 
le seni olnud vaja seda otsida. Nii kaua 
kui mäletan ennast, mäletan ka muusi- 
kat. Aga muusika pole ainus võimalus 
head teha. 


Kell on seitse läbi, Ülo peab minema 
stuudiosse. Ja siis asju pakkima, et mitte 
ainult kilekotiga Zagrebisse ISCMi konve- 
rentsile sõita. Vein, mille ta tõi, on ka pea- 
aegu otsas. Aga oli hea. Halvaadki ei jäänud 
järele. 


HENDRIK, ILUS LAUL NING JÜRI 
Hendrik Krumm. Anthology 

Opera Arias, Duets Et Songs. 

The Great Estonian Tenor 


Antoloogia ,, Hendrik Krumm” — ooperiaariad, -duetid ja laulud. Neli CD-d: 1 — 16, 
II — 16, III — 12 ja IV — 20, kokku 54 nimetust koguajaga 5 tundi ja 3'43” minutit. 
Koostanud ja helindanud-restaureerinud Jüri Kruus, CD-töötlus Priit Kuulbergilt; 

OC Eesti Raadio; O 2004, Jüri Kruus 6 Tavi Grepp. 

Hendrik Krummi hiljuti valminud 
plaadiantoloogia sisaldab peaaegu kõik 
Jüri Kruusi aegadel tehtud helisalves- 
tused. Neist põhiosa moodustab mõista- 
gibel canto suurmeistrite Donizetti, Ver- 
di ja Puccini looming, ei puudu sugugi 
ka Rossini, Berlioz, Bizet, Massenet, 
Leoncavallo jt, samuti Tšaikovski, Mus- 
sorgski, Franck, Aav, Eugen Kapp, Fau- 
re, Cannio, Halšvy, Tosti, Lehär jt. 
Krummi partneriteks on Therese Stra- 
tas, Galina Kovaljova, Jenny Anvelt, 
Margarita Voites, Anu Kaal, Aino Kül- 
vand, Tiina Jaaksoo, Urve Tauts, Mare 
Jõgeva, Eve Neem, Ludmilla Domb- 
rovska, Tiit Kuusik, Illart Orav ja Uno 
Kreen. Saatepartiisid kannavad ERSO, 
Estonia” teatri orkester, Leningradi Fil- 
harmoonia sümfooniaorkester ja Eesti 
Raadio estraadiorkester; dirigeerivad 
Neeme Järvi, Vallo Järvi, Eri Klas, Kirill 
Raudsepp, Peeter Lilje, Eduard Griku- 
rov ja Peeter Saul; kontsertmeistrid 
Frieda Bernstein ja Ivo Sillamaa ning 
organist Andres Uibo. 


Proloog 

Sõpru ja austajaid kogunes Hendrik 
Krummil ligi kolmekümne lava-aastaga 
nii kodus kui võõrsil palju, Jüri Kruus 
aga on olnud oma tegudes suurim üdini 
estoonlane, teatri elupõline etenduste 
juht. Ja tal on selleks põhjus — Jüril on 
harukordne hingekeel, mille võnke- 
amplituudini küünivad vähesed ja mil- 
lel üheks kõikehõlmavaks mängijaks 
oli/ongi Hendrik. 

Kuid võinuks minna ka hoopis teisi- 
ti. Kahel korral. Esimest korda siis, kui 
Hendrik suvel 1954 tuli Leisist Tallinna 
kunstnikuks saama. Eriala poolest saa- 
nukski, kuid põrus vene keeles läbi. Et 
hea käe ja silma kõrval evis Hendrik ka 
mehist häälekest, võttis ta Kunstiinsti- 
tuudi kantseleist paberid välja ja viis 
need Tallinna Muusikakooli. Teiseks — 
sai sisse küll, kuid talle määratud maest- 
ra ei leidnud häälele võtit ning ,rahul- 

davad” erialahinded tähendasid mär- 
guannet, et hakaku astuma. Siis, ühel 
väga otsustaval hetkel võeti Hendrikule 
appi papi Arder ja edasist me juba tea- 
me — ühetubli kunstniku või kooripoi- 
si asemel saime me the Great Estonian 
Tenor'i. Vaat, niisama napilt võivad 
mõned paugud mööda või pihta minna. 
Sellel aga, et Hendrik ei õppinudki Ma- 
singu tähte ära, ei ole küll mingit täht- 
sust. Õige kah, sest katsuge te toda hää- 
likut ülemiseldo-l laulda või miks peak- 
sidki saarlased mandri keelepruukijate 
meeleheaks väänama ,Põide Kõie ja 
Nõõri Tõõstus”? 


Asjast endast Jüri Kruusiga 

Mitme LP järel oli sinu esimene CD 
(firma ,,Forte“, 1994) kohe pühendatud 
Hendrikule. 

Mul oli seda tohutult raske teha eel- 
kõige seetõttu, et Hendrik oli ,,Estonias- 
se” tulekust peale minu sõber, olin tema 
edu tunnistajaks peaaegu kõigil gastrol- 
lidel, nägin Odessas, Moskva Suures 
Teatris, Leningradis ja mujalgi, kuidas 
publik kuulsat , Trubaduuri” Manrico 
strettat't kolm korda välja karjus, kuidas 
teda pärast etendust teatri uksel piirati. 
Ja korraga viis surm ta ära... 

Seitseteist numbrit aariaid ja duette 
albumi esimesel CD-l on kõik uuesti 
töödeldud, mitmed uuematest salves- 
tustest lähtudes ja teiste partneritega. 
Kuid kümme aastat tööd on toonud 
mulle juurde ka kogemusi. 

Alati on esimene küsimus, kuidas ja 
millest plaati teha. Meil on isiksusi, kelle 
plaate teha, on ka salvestisi, kuid et ma- 
hud on paraku piiratud, tuleb teha valik. 
Hendrik oli maailmatasemel tenor, mida 
tunnistavad kutsed laulda suuri rolle nii 
N Liidu kui Lääne prestiižsetel lavadel. 
Kusjuures kriitikud olid näiteks Mario 
del Monaco paralleeletenduste puhul 
Hendrikust võrdselt vaimustatud. Kas 
see pole märk, mille kohaselt teda üheks 
parimaks (eesti) tenoriks pidada? 


restaureerija Jüri Kruus. 


CD põhiline materjal pärineb Eesti 
Raadio fonoteegist, salvestused tehti 
aastakümneid tagasi toonasel tehnili- 
sel tasemel, rääkimata aja ,koist”? 

See ,, koi” tekitabki lintidele pahatihti 
moonutusi ja kahinaid, elektrilisi ja me- 
haanilisi krõpse. Samas pole eri aegadel 
tehtud salvestused ühtlasel tasemel: 
palju oleneb sellest, kes oli helirežissöör, 
kuidas tema oma helipilti nägi jne. Mi- 
na toetun väga originaalvõtetele, lähtun 
mis tahes lindistatu puhul neist, mitte 
mingist järgnevast kohendusest. Ja kui 
originaalvõtet Eestis käepärast pole, 
katsun need leida mujalt. Õnneks oli 
nõukaajal tava, kohustuski, et mis siin 
enam-vähem tasemel lindistati, saadeti 
ka Moskvasse, mujalegi. Näiteks Georg 
Otsa puhul sain enamiku materjalist 


Hendrik Krummi plaadialbumi koostaja ja plaadile jäädvustatud helisalvestiste 


kätte väljastpoolt Eestit. Ja see oli õnn 
just seepärast, et sain oma käsutusse ni- 
melt originaalheli. Hendriku puhul aita- 
sid mind suuresti Moskva ja Leningradi 
(Peterburi) raadio arhiivid, Kiievist mu- 
retsesin ühe ülesvõtte. 


Ikkagi — on ju vahe, millisel küm- 
nendil originaalvõte on tehtud? 

Loomulikult. Hendriku lindistused 
pärinevad 1960. —1980-ndatest, Elsa 
Maasiku omad on aga veel varasemad, 
1950-ndate algusest, nendega oli tegija- 
tel märksa rohkem tööd. Esiteks peab 
salvestus olema kõigiti paigas — eeskätt 
orkester, siis hääl. Kui ümbervõtte režis- 
söör on kunagi võtnud ära näiteks kahi- 
nad (nüüdsed vahendid lubavad seda 
teha tõesti nii, et see häält ja üldist kõla- 

Foto Rahvusooper ,, Estonia” arhiivist. 


pilti ei kahjusta), siis pidi ta ära lõikama 
nii alumisi kui ülemisi sagedusi, mis 
kahjustas paratamatult kõlavärvi, mah- 
lakust. Otsida tuleb õiget balanssi ja just 
selle tabamiseks on vajalik originaal-, 
mitte hiljem tehtud parandustega lin- 
distus. Mina lähtun üldjuhul orkestrist, 
kui see saab paika, siis saab ka hääl pai- 
ka, sest originaalvõtetes ei käsitlenud 
ükski professionaalne helimees lauljat 
ja saadet eraldi, see vahekord oli neil ab- 
soluutselt korras; hilisemate praavita- 
miste juures püüti seda balanssi tõemee- 
li hääle kasuks kallutada, mis aga ei tul- 
nud paraku adekvaatsusele kasuks. 

Anname endale tõega aru, mida tä- 
hendab mõiste , restauraator” — see ei 
ole mitte parandaja, vaid taastaja. 
Parandamine/parendamine tekitab ot- 
sekohe moonutuse kõlapildis ja sünni- 
tab ahelreaktsiooni, mis moonutab kogu 
helikanga, sunnib parandustele kogu 
ulatuses. Üks moonutus tingib teised. 

Selline töö nõuab väga palju tähele- 
panu, kuulamist ja häälte tundmist. Pilt- 
likult öeldes, kui ukse tagant kostab näi- 
teks 15 häält, siis pean need ära tundma 
pimesi, muidu seda tööd teha ei saa. 
Pole nii, et tuleb inimene, keerab ühte 
ja teist nuppu, pärast selgub, et kõik on 
küll nagu kenasti, aga see pole üldse see 
laulja! 

Alustan kõigepealt sellest, et püüan 
hoomata, millise lindiga on tegemist, 
missugune on kõlapilt, kuivõrd on ori- 
ginaali kahjustanud müra kõrvaldatav. 
Siin on mul suurepärane koostöö helire- 
žissöör Priit Kuulbergiga — ise teen ette 
ära , musta” variandi, seejärel, vastasti- 
kuse kriitika saatel, jääb tema hooleks 
filigraanne lõppfaas. Mulle tundub küll, 
et see esimene tööfaas on äärmiselt täh- 
tis. Kui ma Priidu ette minnes veel kü- 
sin, kas ikka tuli välja või mitte, tähen- 
dab, et olen endas ebakindel. 


Kas Hendrikut jäädvustati omal 
ajal küllaldaselt? 

Võinuks enamgi, kuid igal lauljal on 
omad paremad ja halvemad hetked. Eri- 
ti orkestriga salvestamise puhul — ikka- 
gi suur aparaat, orkestri, etenduste ja 
stuudioaegade koordineerimine; tuleb 
tärminid paika panna ja pannaksegi. 
Kui kolmanda puldi viiuldajal on siis 
pöial umbes, ei juhtu midagi, aga kui 
solisti hääl õigel tunnil lihtsalt parimini 
ei stimmi, siis... Äraütlemine aga teki- 
tab probleeme kõigile. Ja Hendrikul se- 
da juhtus. Tema puhul kehtib veel üks 
moment. Kui ta oli laval, mängis ta oma 
rolli täies lihas ja veres, stuudios oli aga 
partneriks kontaktivõimetu mikrofon, 
seal pidi endaga üksi toime tulema. Te- 
ma loomusele oli see raske, nagu on ol- 
nud enamikule ooperilauljatele, ka Ma- 
ria Callasele, Renata Tebaldile... 


Ei tuldud mõttele kümmetki kuula- 
jat stuudiosse kutsuda... 

Side publikuga oli Hendrikule äär- 
miselt vajalik, seepärast valisingi kogu- 
mikku võimalikult palju avalikke kont- 
serdivõtteid, neis on kohe tunda vahetut 
emotsionaalset seisundit. 


Mina mäletan mitut Hendriku 
kammerõhtut, ka neis kuuldud Tubina 
laule. Miks see žanr on sul antoloogias 
nii tagasihoidlikult esindatud? 

Jaa, Hendrikuga on Tubinast tallel 
isegi 6—7 laulu, muudki, kuid eeskätt oli 
Hendrik siiski ooperimees, pealegi tul- 
nuks siis teha veel viies plaat juba n-ö 
eraldi üksusena. Küll see kord võib-olla 
ka tuleb, rohkemaks ei jätkunud praegu 
aga raha. Imetlen nüüdsetki mahtu, või- 
malusi, mille oma finantsidega lõi 
Hendriku sugulane, tuntud fotograaf 
Tavi Grepp. Tema rahakotist tulid ku- 
jundus ja tootmine. 

Oli aga tükkis mõõdetamatut abi. 
Erilist toredat hoovust tajun juba seits- 
me-kaheksa aasta vältel ERi fonoteegi 
missioonitundega inimestes eesotsas 
Heli Pika ja Heli Teedlaga. Nemad ei 


ole avatud mitte ainult vokaalkultuuri 
pärandile, vaid millele või kellele tahes: 
Lembale, Karjusele, Juhile jne. Minu te- 
gemisi toetab muidugi ka teater ja Paul 
Himma — nüüd juba järgmises, käimas- 
olevas projektis ,,, Estonia” 100”, milles- 
se lülitan kõik helijälge omavad lauljad 
alates aastast 1916, ühtekokku 11 CDd! 
Seda ilma spekuleerimata, mis tähen- 
dab, et nii nagu nad on, nii ka plaadile 
tulevad, ei upita ühte rohkem, teist vä- 
hem. Ja kelle üle uhkust tunda, neid ja- 
gub tõega! Tööd teeme ikka koos Priit 
Kuulbergiga, valmis tahame jõuda veel 
tänavu või hiljemalt juubeli ajaks, seega 
tulevaks sügiseks. Pole pelgalt soov 
jäädvustada, vaid anda tõene pilt hääl- 
test, — nende solistide nimedki on palju- 
de meeltest kustunud. Muidugi võib 
seal kohati leida näiteks fraseerimist, 
mis võib-olla tänast kuulajat enam ei ra- 
hulda, kuid pigem näeme tõesti seda, 
et sageli oligi vanasti ,,taevas sinisem ja 
rohi rohelisem”. Minu hoog seda teha 
tuleneb ka isiklikest kogemustest, kui 
kuulsin-nägin estoonlaste trupi vastu- 
võtte Vene esindusteatrites, Stockhol- 
mis, Pariisis... Ega see ei tulnud tuulest! 


Mis kõnealusel albumil sulle kui 
sõbrale veel isiklikult tähenduslikku 
leidub? 

Hendrik ütles mulle, et oma viimase 
ooperina näeks ta , Padaemandat”. Tä- 
henduslik selles mõttes, et see ei jõud- 
nudki tema ajal ,, Estoniasse” ja see po- 
leks ju pruukinud tal viimaseks jääda. 
Ometi leidsin ühe ülesvõtte, kus ta lau- 
lab ,,Tšto naša žizn?” (CDIV,nr 13, aas- 
tast 1974). On tohutult hea meel, et sain 
korda teha Sulimani laulu Straussi ope- 
retist ,1001 ööd” 1972. aasta vana-aasta- 
õhtu kontserdilt. See on niivõrd efektne 
number, et seda võib täiesti kõrvutada 
tema Tonyga ,, Rügemendi tütres”, mis 
on väga raske lugu ja mida laulavad vä- 
ga vähesed ning mida tuleb esitada 
ainult väga hästi. Algul mõtlesin, et res- 


taureerimisest ei saagi asja, kustutasin 
korduvalt tehtu ja alustasin uuesti, kuid 
nüüd võin öelda, et olen rahul. Söandan 
arvata, et see lugu on , feinschmeckeri- 
tele” kenake uudis! 


Epiloogi asemel 

Oli deboravaarandilik aguaeg suvel 
1955 Leisi lähistel, kui salkkond vähilisi 
astus juteldes nattade ja kõriseva saagi- 
kotiga koduteed. Linnud vist veel ei 
laulnud, ümberringi laotus imeline vai- 
kus. Järsku sundis miski teelisi vakata- 
ma — jaa, eemalt laugja kingu tagant 
kostis selgesti vankri katkendlikku kõri- 
nat, sekka piimakehade kolksatusi. ,,See 
on sinu kursusekaaslane Hendrik, ta on 
igahommikusel piimaringil,” tähendas 
kohalik tohter ühe oma noore külalise 
poole. Ja nagu öeldu kinnituseks lendas 
seejärel silmapiiri tagant taeva poole 
täiel rinnal Cavaradossi aaria. Lasime 
muusikal võlutult eemale logiseda... 
Armas on nüüd käivitada ,, Antoloogia” 
IL, nr 7 ja selle sisse kuulatada jälle 
Hendriku ,,elu esimest orkestrit”. Eks 
igaüks ole omaette , feinschmecker”. 


IVALO RANDALU 

KELLEL ON JA KELLEL POLE 


KAIE TANNER 


Üks on kindel — olemas on laulupi- 
du nii Eestis, Lätis kui ka Leedus. Kui 
väga me ka ei tahaks, ei saa öelda, et 
just Eesti oma on kõige parem või 
õigem. UNESCO maailmapärandi ni- 
mekirjas on unikaalseks nimetatud kõi- 
gi Balti riikide laulupeod ja nii ka jääb. 

18. —19. veebruarini 2005 toimunud 
kolme riigi ühise laulupeokonverentsi 
eesmärk oli leida iga maa laulupidude 
ühisosa, kuid otsimise käigus leiti ka 
hulk erisusi. Teisiti öeldes: komponen- 
did, millest laulupidu koosneb, on eest- 
lastel, lätlastel ja leedulastel mõnevõrra 
erinevad, kuid tulemus põhijoontes sa- 
ma. Kõik kolm riiki on veendunud, et 
laulupeol on nende kultuuri ja rahvusli- 
ku eneseteadvuse säilimises oluline osa, 
mis on huvitav, arvestades, et laulupeo- 
traditsiooni juured ei pärine üldse Balti 
riikidest. 

Esimeseks Euroopa laulupeoks pee- 
takse 1843. aastal Šveitsis toimunut, kui 
kogunesid amatöörkoorid ja -ansamb- 
lid. Šveitsis toimusid laulupeod 1935. 
aastani ning viimasel, 25. laulupeol osa- 
les tervelt 166 koori 12 000 lauljaga. Siis 
tuli aga Teine maailmasõda ning peod 
jäid soiku. 

Saksamaal toimusid 1944. aastani 
piirkondlikud laulupeod. 1845. aastal 
korraldati Würzburgis esimene Sänger- 
fest, mis koondas lauljaid juba paljudest 
linnadest ja maakohtadest. Edaspidi 
korraldasid pidusid mitmes Saksa lin- 
nas nii Pfälzischer Sängerbund kui ka 
Deutscher Sängerbund, suurimaks sünd- 
museks kujunes 1928. aastal Viinis toi- 

munud laulupidu Schuberti 100. surma- 
aastapäeva tähistamiseks, kuhu kogu- 
nes umbkaudu 200 000 saksa lauljat üle 
maailma. Paraku läksid sakslaste laulu- 
peod kaasa natsiideoloogiaga nagu ko- 
gu Saksa riik, muutusid järjest monu- 
mentaalsemaks ning hakkasid propa- 
geerima aaria rassi ülimuslikkust. Aust- 
ria sattus Viini laulupeo tõttu Prantsuse 
ajakirjanduse terava kriitika alla — sak- 
sa laulupeo toimumise tõttu Austrias 
kahtlustati sealseid võime ka muudes 
võimalikes kokkulepetes Hitleri-Saksa- 
maaga. Niisiis pole ime, et saksa laulu- 
pidude (nagu ka rahvalaulude ja rahva- 
rõivaste) maine sai natsismilt hävitava 
löögi. 

Pärast sõda jätkati küll Sängerfest'ide 
korraldamist, kuid suurt haaret ja laia 
kõlapinda need enam ei saavutanud. 
Teise maailmasõja järgsel Saksamaal 
polnud saksa rahvuslikkust ja ühte- 
hoidmist rõhutav, rahvamasse koondav 
laulupidu enam ühelgi juhul mõeldav. 
Nähtus, mille eest tollast Saksamaad 
oleks süüdistatud natsionalismis, kuju- 
nes aga Balti riikides omakultuuri pea- 
miseks varjupaigaks ja väljendusvahen- 
diks, protestiliikumiseks okupatsiooni 
vastu ning rahvuslikkuse säilimise 
poolt. Just Eestis, Lätis ja Leedus muu- 
tus laulupeotraditsioon rahvale eluliselt 
vajalikuks. Tänapäeval ei saa keegi väi- 
ta, et Eesti, Läti ja Leedu hoiavad elus 
saksa või šveitsi traditsiooni. Laulupidu 
on igas kolmes Balti riigis maa ja rahva- 
ga kohanenud, selle osaks saanud ning 
kuulub rahvusliku identiteedi ja iseole- 


VA 


ap - 


Eesti laulupidude eel ja järel võib kuulda hurjutamist ebateadliku elemendi 
aadressil, kes triibuseeliku juurde tosse kannab, aga üldiselt on kodukoha rahvariide 


autentsus ja õige kandmisviis meil auasi. 


mise uhkuse juurde. Saksa ja šveitsi 
laulupeotraditsioon on kadunud, küll 
aga elab ja areneb Eesti, Läti ja Leedu 
laulupeotraditsioon. Ja igas riigis oma- 
näolisena. 


Aeg ja koht. Eestlaste esimene laulupi- 
du toimus 1869, lätlastel 1873 ja leedu- 
lastel 1924. aastal. Seejuures oli Läti ja 
Eesti peole eelnev tegevus küllaltki sar- 
nane: tänu kohaliku haritlaskonna kas- 
vule ning aktiivsele tegevusele loodi 
mitmeid kultuuriseltse, kellest Riia Läti 
Selts ja , Vanemuise” selts otsustasid 
kumbki oma riigis laulupeo korraldada. 
Leedu esimene laulupidu Kaunases toi- 
mus naabritest tunduvalt hiljem, oli aga 
osalejaterohkem: 86 koori umbes 2800 
lauljaga esitas 44 laulu (võrdluseks — 
Eesti esimesel laulupeol osales 845 
lauljat). 

Saksa laulupidude jaoks ehitati nn 
piduhallid — tohutu suured madalad 
hooned, mis meenutavad näitusepavil- 
jone. Eesti laulupeod on alati toimunud 
vabas õhus. 


Oma laululava on kõigil Balti riiki- 
del, seejuures Tallinna ja Vilniuse prae- 
gune lava ka sama projekti järgi ehita- 
tud. Projekti lõi eesti arhitektide kollek- 
tiiv eesotsas Alar Kotliga ning sel on ees- 
tiarhitektuuri ajaloos oluline roll — val- 
mimise ajal aastal 1960 oli Tallinna lau- 
lulava maailma suurim ühelt poolt ava- 
tud rippkonstruktsioon. Kuna tollases 
ühtses NSV Liidus kuulus kunst rah- 
vale, võeti eestlaste õnnestunud projekt 
vastu selle loojate tahtmist kasutusele 
ka Vilniuses. Kahjuks korrati seal ka 
juba Eestis tehtud ehitusvigu ning pa- 
raku ei saadud üle võtta Tallinna laulu- 
väljaku looduslikku nõlvakut ja merd 
selle taga. Nii on eestlaste laululava oma 
asukoha ja sellesse sobivuse poolest ik- 
kagi õnnelikumas seisus. Riia laululava 
on naabrite omast veidi väiksem — kui 
Eesti laulupidudel saab laval laulda 
18 000-liikmeline ühendkoor, siis Riias 
üle 15 000 laulja naljalt lavale ei mahu. 
Sedagi pärast paari aasta tagust ümber- 
ehitust. 

Läti laulupeoline üheksakümmend 
protsenti autentses rõivastuses. 


Laulupidude vahe on Eestis viis aas- 
tat, Lätis ja Leedus neli aastat. Leedus 
on selle kohta olemas lausa vastav valit- 
suse otsus aastast 2000, mis näeb ette, 
etüldlaulupidusid ja koolinoorte laulu- 
pidusid korraldatakse iga nelja aasta ta- 
gant. Eesti on aga rahul oma viieaastase 
peointervalliga (iga kümnendi neljas ja 
üheksas aasta), mis tagab, et esimese 
laulupeo (1869) juubelidaatumid lange- 
vad praeguste pidudega alati kokku. 

Kui Läti ja Eesti peavad o ma laulu- 
pidusid, siis leedulased rõhutavad peo 
nimes, et tegu on , maailma leedulaste 

laulupeoga”, kuhu kutsutakse ka välis- 
maal elavad hõimlased. 


Rahvarõivad kuuluvad Eestis laulu- 
peo juurde sama kindlalt kui laululava 
või lauluväljak. Eriti uhked on need, kes 
tulevad peole oma kodukoha riietes, 
mis parimal juhul vanavanematelt päri- 
tud. Enne ja pärast pidu on kuulda hur- 
jutusi ebateadliku elemendi aadressil, 
kes triibuseeliku juurde tosse kannab, 
rõhtusid kinnitada ei mõista või tanu ja 
põlle tähendusest suurt midagi ei tea. 
Oma rahvariide autentsus ja õige kand- 
misviis on auasi. Nii võib ühes kooris 
näha väga mitut värvi triipudega seeli- 
kuid — vastavalt maakonnale, kust 
laulja on pärit. 

Läti kooride rahvariided on autent- 
sed, aga ühe koori piires kõigil ühesu- 
gused, ning nii on kooride väljanäge- 
mine laval ja rongkäigus ühtlasem. Lee- 
du kooride seljas aga näeb rahvariideid 
hoopis vähe, kuna nõukogude ajal läk- 
sid moodi koorikostüümid ning riigi 
toel sai need ka lauljate massidele selga 
õmmelda. Rahvarõivas jäi peamiselt 
folklooriansamblite ja tantsijate päris- 
osaks, millega see paraku hulga kand- 
jaid kaotas. 


Noorte laulupeod toimuvad Lätis 
alates 1960. aastast, Eestis 1962. aastast, 
Leedus 1964. aastast. Noorte pidude 
korraldamisel eraldi , suurest” laulu- 
peost on lihtne ja praktiline põhjus: lau- 
lulava ei suuda mahutada korraga kõiki 
noorte ja täiskasvanute koore ega staa- 
dion tantsurühmi (tantsurühmade hul- 
gas on valik sellest hoolimata tihe). Lätis 
ja Leedus on noorte pidudel ka erinevad 
korraldajad: üldlaulupidu kuulub Kul- 
tuuriministeeriumi ja noorte pidu Hari- 
dusministeeriumi valitsusalasse. Eestis 
korraldab mõlemaid pidusid Laulu- ja 
Tantsupeo Sihtasutus ning nii korral- 
dusliku kogemuse kui ka ühtluse poo- 
lest on see ilmselt parem lahendus. Peab 

Leedu laulu- ja tantsupeoliste seljas näeb rahvariideid üpris vähe, sest nõukogude 
ajal tekkinud koorikostüümide mood pole ikka veel mööda läinud. 


ju olema, kui naabrid selle peale veidi 
kadedad on. 


Laulupeoseadus puudub praegu 
kõigis kolmes riigis, kuid selle järgi tun- 
takse vajadust ning sinnapoole liigutak- 
se. Läti laulupeoseadus on Seimis teisel 
lugemisel ning peaks veel selle aasta- 
numbri sees vastu võetama. Eestis on 
praegu töös rahvakultuuri seadus, mil- 
les ka laulupidu oma peatükiga esinda- 
tud. Leedulased on vastu võtnud mitu 
seadust, mis kaitsevad mitme rahvakul- 
tuuriharu huve (sh traditsioonilise kul- 
tuuri kaitse seadus ja kultuurimajade 
seadus), laulupeoprotsessi tervikuna 
aga puudutab vaid juba mainitud valit- 
suse otsus, mis sätestab pidude toimu- 
mise ajad. 

Inimese ja maa hinge ühendavat tra- 
ditsiooni seaduse keelde tõlkida on kee- 
ruline. Siiski on just seaduslik alus üks 

vaaladest, millel laulupeoprotsessi jät- 
kumine saab põhineda. 


Laulupidu ise on kõigis kolmes riigis 
põhiolemuselt sarnane ning ühtmoodi 
ka aja jooksul hulga muutusi läbi teinud. 
Õiglaselt võrrelda saab seetõttu ainult 
iga kolme riigi viimast laulupidu ning 
seda eksperdid konverentsil ka tegid. 


Kuna Leedus hakkas laulupeol osa- 
lejate arv vähenema (1990. aasta laulu- 
peol oli 18 000, 1998. aastal aga ainult 
15 000 lauljat), leidsid korraldajad, et uus 
aeg vajab ilmselt dünaamilisemat ja at- 
raktiivsemat laulupidu. Seega arvestati 
lauljate võimekuse ja publiku maitsega, 
võeti kavva populaarseid ning jõukoha- 
seid laule — nimelt ei osale Leedu laulu- 
pidudel nende professionaalsed ning 
muidu kõrgetasemelised koorid. Koori- 
muusika kõrvale toodi ka solistid, tant- 

Fotod Eesti Kooriühingu kogust 


sijad, visuaalsed väljendusvahendid ja 
valgusefektid. Tulemus oli huvitav, aga 
a cappella koorilaul kui senine laulupeo 
põhitunnus jäi kannataja ossa. 


Nii lätlased kui ka leedulased kasu- 
tasid laulupeokavas ainult omamaist 
muusikat, muidu aga erines Läti 2003. 
aasta laulupidu lõunanaabrite omast 
nagu taevas maast. Pillavalt mitmekülg- 
ne kümnepäevane festival sisaldas süm- 
fooniakontserte, nais- ja meeskooride 
kontserte, folklooripäevi, puhkpillior- 
kestrite kontserte, noortekontserti (suu- 
re rahvakaraoke ja ,Brainstormiga“), 
seeniorkooride kontserte jne. Laulupeo 
põhikontserdil domineerisid valitud se- 
gakoorid, kes esitasid enamasti kontser- 
di- ja konkursisaalides lauldavaid kee- 
rulisi kooriteoseid. Nii tõusis esile esitu- 
se kõrge tase, ühiskontserdi idee ja 
ühendkoor aga kadusid hoopiski. See 
tekitas ka lätlastes endas vastakaid ar- 
vamusi, eriti pahased olid laulupeolt 
välja praakimise tõttu seeniorkoorid. 
(Muide, Läti seeniorkoor ei koosne su- 
gugi pensionäridest, vaid tooni anna- 
vad umbes 50-aastased kogenud lauljad 
ja kooride tase pole laita.) Siiski tunnis- 
tas läti avalik arvamus kontserdi kava 
kunstiliselt igati tähelepanuväärseks. 
Kuulajana pean paraku ütlema, et nii 
keeruka repertuaari esitamine suure 
laulupeokooriga jäi kohati hakkama 
saamise tasemele. 

Eesti laulupidu nimetas Läti dirigent 
ning laulupeo üldjuht Guntars Kirsis 
kuldseks keskteeks. Tõepoolest, kui 
Leedu orienteerub kesktaseme, lihtsa- 
ma maitse ning vanemaealiste lauljate- 
ga kooridele ja püüab laulupidu võima- 
likult atraktiivseks muuta, Läti aga rõ- 
hub ürituste rohkusele, valitud noortele 
kooridele ning keerulisele repertuaarile, 
siis Eesti laseb laval laulda kõigil koori- 
liikidel. Oma nägu ja kõla saavad üsna 
võrdses mahus näidata nii nais-, laste-, 
poiste-, mees- kui ka segakoorid ning 

orkestrid, ka ealt vanemate lauljatega 
kooride väljapraakimine on meil seni 
tundmatu. Erinevalt naabritest võttis 
Eesti oma laulupeo kavva ka teiste rah- 
vaste loomingut, peo esimesel päeval 
esinesid valikkoorid ja orkestrid nõudli- 
kumate ning vokaalsümfooniliste teos- 
tega, teine päev esindas traditsioonilist 
koorikultuuri. Eestlased on kindlamalt 
kinni hoidnud a cappella koorilaulust kui 
laulupeo peaosalisest ning peavad lau- 
lupidu kogu rahva ja kõigi põlvkonda- 
de kokkusaamiskohaks. Meie meelest 
on nii õige. 

Kohustuslikku laulupeoformaati õn- 
neks ei ole ega tule ning ka Läti ja Leedu 
peod toimuvad just sellisel kujul, nagu 
nemad seda õigeks peavad. Meil kõigil 
on oma laulupidu ning riikidevahelise 
koostöö eesmärk on arendada tradit- 
siooni, säilitades igal maal selle oma- 
näolisuse. Küll aga on meil väärtuslik 
võimalus õppida naabrite kogemustest 
ja vigadest, nii nagu nemad õpivad meie 
omadest. 


Autor avaldab tänu abi ja nõu eest Urve 
Lippusele. 


MITTE-KS VÕI-I MA MIDÄGI TETÄ'! 
Mõeldes Vaike Sarvele 
(6. | 1946—27. IV 2004) 


OIE SARV 
Aastaid tagasi ütles Vaike mingi tei- Kääbäs om sul rassõ kässi pääl, 
se jutu sees mulle: , Kunagi sa kirjutad rist om sul rassõ rindo pääl. 
minust.” Naersin lihtsalt selle peale, sest Mull6 anna-ai sa kätt kääpästä, 
ei osanud, ei suutnud ega tahtnud mõel- mullõ anna-ai sa sõrmõ sõmõrasta. 
da kaugele ette. See lause tundus siis tä- Mull6 ütle-ei” sa ütte sõnakõista, 
henduseta. Miks ta nii ütles, ma ei tea. t56n6 ütle-ei” sa sõna poolõkõista. 
Ja rohkem sellest juttu ei olnud. 
Nüüd, kui mulle tehti ettepanek kir- Kuulusime Vaikega oma meeste 


jutada Vaikest, ehmusin, meenusaasta- kaudu sama sugupuu ühte harru. Hak- 
te eest öeldu. Ühe hetkega sai seetõeks. . kasime koos tegelema seto tekstide ja 


Vaike Sarv 
(paremal) 
toimetaja 

Maarja Kasemaga 
raamatu 

»Setu hällitused” 
esitluse puhul 
Värska 
kultuurimajas 
1999. aastal. 


Ain Sarve foto 

lintide pealt litereerimisega. Aitasin tal 
diplomitöö jaoks Olga Laanetu laulu- 
tekste üle kuulata ning pärast seda kut- 
sus ta mind Eesti Keele ja Kirjanduse 
Instituudi rahvamuusika sektorisse. 

Tagantjärele on kummaline mõelda, 
et esimeseks koos kuulamiste ja vaidle- 
miste tööks olid seto surnuitkud. Me oli- 
me kolmekesi (kolmas oli Veera Pino) 
lindimaki juures ja teritasime kõrvu iga 
hääliku puhul, et kõike täpselt kirja pan- 
na. Kuulamiste tulemusena on ilmunud 
kaks väljaannet nootnoodilise ja sõna- 
sõnalise üleskirjutusena. 

Itke kuulates olime mitu aastat maa- 
ilmas, mille tähenduslikkust me siis ehk 
ei tajunud. Pärast olen mõelnud, et kui 
palju tohib sõnamaagia ja tähenduste 
üle mõelda, mida tohib ise välja mõelda, 
milliseid järeldusi teha ning kuidas see 
kõik mõjub. Kas meil on õigust selles 
vallas oma järeldusi ja kokkuvõtteid te- 
ha? Kuidas need meid mõjutavad? Iga 
itku taga oli konkreetne inimene oma 
eluga, oma looga. Kas meie sellele mõt- 
lesime? Küllap mitte piisavalt — ehk 
poleks me sellega siis tegelnudki?! 

Edasi tulid seto lauludega muinasju- 
tud, mõrsjaitkud ja muude laulude kuu- 
lamised, litereerimised, ühised sõidud 
Setomaale ja mujalegi, ühised esinemi- 
sed ja laulmised. Vaike juhtimisel käis 
Tallinnas koos laulmas seto lauluan- 
sambel ,,Sõsarõ“, millele tema nime pa- 
ni. Enne oli see , Leegajuse“ juures te- 
gutsev seto laulunaiste rühm. Nii et olin 
aastaid Vaikega seotud mitut pidi, oli- 
me koos palju tunde, jagasime ühist töö- 
ruumi, kuulasime samu laulunaisi, 
vaidlesime ühiste asjade üle, olime ühes 
õhustikus. Võib öelda, et oli aeg, mil oli- 
me Vaikega rohkem koos kui oma pere- 
dega. 


Ime-ks viil sa tandsõt Tallinnahe, 
maama-ks viil sa murrit Moskvahe, 
võe-ks viil sa hell ot Helsingihe, 
suurdõ-ks viil sa lätsit Soomõ liina. 

Vaike käigud Setomaale olid algul 
kogujana, hiljem hakkas ta seto naistele 
õpetama laule, mida on kunagi lauldud, 
mis olid unustusse vajunud: uurijast, 
teadlasest sai juhendaja ja õpetaja. Tore, 
et kogutud materjal ei jää ainult teaduse 
tasemele, vaid et kunagised teadmised 
ja oskused lähevad uuesti ringlusse, 
praktilisse käibesse. 

Me kõik rabeleme ja tahame kuhugi 
jõuda, teadmata alati täpselt, miks ja ku- 
hu. Oma päeva väärtust hakkab inime- 
ne tajuma siis, kui ta pole homses päe- 
vas kindel. Ohusignaalide puhul tuleks 
mõelda, et ehk oleks mõistlik mitte tor- 
mata, ehk tasuks lihtsamalt läbi ajada 
ja nautida tänast päeva siin. 


Ku sa marsit maa ala, 

ku lääde liiva lesatamma, 

ku tulõ keväjäkene, 

sulas suur lumõkõn6, 

inäp kuulõ-õi sa käo kuukmista, 
suvõlinnu laulmista. 


Teine tore kolmik tekkis meil, kui 
rahvamuusika sektorisse tuli tööle 
Kristjan Torop. Temaga arutasime peale 
rahvamuusika ka tantsualaseid problee- 
me. Eks liikumine ja laulmine käi koos, 
neid ei saagi eraldi vaadata. Käisime 
koos ka ekspeditsioonidel Setomaal, kus 
sai siis ühe korraga lindistatud, filmitud 
ja üles märgitud, paberile pandud nii 
laulu, tantsu kui ka laulumänge. Need 
olid väga huvitavad ja materjalirohked 
käigud. 


Selline koos eksisteerimine, koos 
töötamine sai võimalikuks tänu Ingrid 
Rüütlile, kelle eestvõttel loodi 1978. aas- 
tal rahvamuusika sektor, mis hiljem 
muudeti etnomusikoloogia osakonnaks. 
Ega nimevahetus last muuda, ikka te- 
geldakse rahvamuusika kogumise ja 
talletamise ning uurimisega. Ka ilma 
igasuguse nimeta võib koguda ja uurida 
ning teha järeldusi. Kõik sõltub ikka ini- 


mesest, kogujast, uurijast, järelduste te- 
gijast. Vaike on ühes intervjuus öelnud, 
et etnomusikoloogil ei tule rahulikust 
kabinetitööst midagi välja. Välitööd 
kuuluvad etnomusikoloogi elu juurde. 
Sellele järgneb kogutud materjali arhi- 
veerimine ja transkribeerimine. Ja selli- 
ne elu ongi kõigil rahvamuusika, -luule 
ja -kombestiku kogujatel. 

Vaike alustas ja lõpetas oma teaduse- 
tegemise seto surnuitkudega — 1981. 
aastal ilmus tal Veera Pinoga kahasse 
väljaanne ,,Setu surnuitkud“, 2000. aas- 
tal kaitses ta doktorikraadi teemal ,,Setu 
surnuitkud“. Ise on ta öelnud: ,,Setukes- 
tel on omad korra-laulud, mida lauldi 
tsüklilise eluringi säilitamise eesmärgil. 
Oma itku-uurimuses püüdsin näidata, 
et itkemine pole ainult afektiseisundis 
tekkinud plahvatus, vaid eeskätt uue ta- 
sakaalu otsing. Läänemeresoomlaste 
traditsionaalne kultuur sisaldab harul- 
dast oskust reguleerida poeesia, muusi- 


ka ja liikumise abil nii üksikisiku kui ka 
sotsiaalse grupi füüsilist seisundit, 
psüühikat ja sotsiaal-majanduslikku 
elu. Pärimusmuusika korrastav toime 
pole õnneks lõplikult kadunud.“ 

Ühe uurija tee jõudis lõpule. Selle 
vastu ei saa keegi — me ei saa kaevata koo- 
lu kohtusse, me ei saa midagi teha. Nii on 
itkenud seto naised — ja nii ta ongi. 
Tuleb minna edasi seisust, kus me ole- 
me, arvestades seda, mida on tehtud en- 
ne meid, mida kogutud, milline vunda- 
ment on ehitatud. 


Tulli-ks sul surm suu mano, 
katsk tulli kaala ümbrelle. 
Koolukõs6 no veesi kohtohe, 
kadsukõsõ no veesi kantorahe. 
Koolu-ks om kohus korgõnna, 
kadsu om kantor kavvõndõnna. 
Mitte-ks no saa-ai midägi tetä”. 
kulla-ks no saa-ai kohegi minnä'! 


Ansambel ,,Leegajus” 1974. aastal Moskvas Kesktelevisiooni saates , Naš adress — 
Sovetski Sojuz”. Esimeses reas vasakult viies — Vaike Sarv. 

Järgnev tekst pidanuks ilmuma ajakirja ,, Teater. Muusika. Kino” 2004. aasta juunikuu 
numbris. Selle tõlkega tegeles pikemat aega etnomusikoloog Vaike Sarv, paraku jäi töö 
pooleli möödunud kevadel. Täname neid, kes aitasid Vaike Sarve lahkumise järel toimetajal 
teksti leida ja selle ilmumiseks ette valmistada. 

Artikkel keskendub kontekstile ja kontekstualisatsioonile, lähtudes Charles Seegeri 
holismist. Selle autor professor Joseph Hanson Kwabena Nketia (Ghana, 1921) on 
Aafrika XX sajandi silmapaistvaim muusikateadlane (vt tema kohta täpsemalt ajakirja 


järgmises numbris). 


ANDMETE KOGUMISE JA 
SUSTEMATISEERIMISE 
KONTEKSTUAALSED STRATEEGIAD 


J. H. KWABENA NKETIA 


[- - -] Kuigi konteksti mõistet tuntak- 
se nii akadeemilistes ringkondades kui 
ka mujal, on [Bruce] Jacksonil õigus: 
ehkki tegemist on ,kõikidele välitöid 
tegevatele humanitaarteadlastele oluli- 
se mõistega”, ei käsitleta seda ühtemoo- 
di (1987: 3). Nii näib see olevat isegi 
etnomusikoloogias, sest osale uurijatele 
on kontekst lihtsalt deskriptiivne tööva- 
hend, teised võrdsustavad selle aga 
ühiskonna ja kultuuriga, nn totaalse 
maatriksiga, ehkki pole mingit põhjust, 
miks muusikat ei võiks vaadelda käepä- 
raste andmete ükskõik millises kontekstis 
või neist tulenevas raamis ja analüüsija 
uurimisparadigmas. Ka kontekstualisat- 
sioon on ühele peamiselt taustnarratiiv, 
teisele kultuurisuhete kas strukturalist- 
likult või funktsionalistlikult mõistetud 
uurimismeetod, kolmandale aga se- 
mantiline võte. 

Kõigepealt vaatame, mida on kon- 
tekstist öelnud Seeger, siis defineerime 

konteksti ühtaegu nii strateegia kui ana- 
lüütilise mõistena; lühidalt tuleb juttu et- 
nograafilisest kontekstist, veidi pikemalt 
kontekstualisatsiooni võtetest, sealhul- 
gas komponent-, nexus-ja faktoranalüü- 
sistja konteksti käsitlusest naaberdistsip- 
liinides. Lõpuks jõuan ma väiteni, et kon- 
tekstuaalse analüüsi andmete süstemati- 
seerimine ei aita ainuüksi muusikat pare- 
mini mõista, vaid päädib ka etnomusiko- 
loogilise muusikateooriaga. 

Aafrikas öeldakse, etinimene sureb, 
aga keel jääb. Kelleltki kuuldud elutar- 
kus, saadud nõuanded, meeldejäävad 
sõnad elavad edasi, sest tuttavad tsitee- 
rivad neid aeg-ajalt ka hiljem. Tradit- 
sioon on meil nii juurdunud, et rahva- 
likku elutarkust tsiteerides peetakse 
heaks tooniks viidata allikale ja öelda 
kõigepealt, kellelt täpselt või arvatavasti 
seda on kuuldud. , Nagu see-või-teine 
ütles, puusepalt saab atumpan-trummi 
odavalt kätte, aga see ei kosta kaugele.” 


Samamoodi võib allikana viidata esiva- 
nematele: , Vanarahvas ütleb, et kui pil- 
limehed on teel sinu isamajja, ei maksa 
joosta neid tänavale kuulama.” 

See aafrika komme tuleb mulle alati 
meelde, kui ma mõtlen Charles Seege- 
rile, keda mälestades elustub intellek- 
tuaalne traditsioon, mida temanii jõuli- 
selt esindas; Seeger ei ela edasi ainult 
oma töödes, vaid ka nende mälestustes, 
kes on teda kuulnud. Tõtt-öelda tuleta- 
vad tema kõige lähemad sõbrad vahel 
meelde õpetlasi, kes on jätnud tegemata 
oma kodutöö, mis on Charles Seegeril 
juba tehtud. [- - -] Kuigi eelkäijate töö 
tunnustamine on tõepoolest meie ko- 
hus, ei tohiks see suud kinni panna uuri- 
jal, kes jõuab samasugustele järeldustele 
teise materjali baasil. Mis vääris ütlemist 
kord, väärib kindlasti üle kordamist — 
eriti kui sel on kinnitav, mõtet ärgitav 
või heuristiline väärtus. Charles Seeger 
uskus dialoogi kahtlemata just sellepä- 
rast; olles ise suur mõtleja, on ta mul 
ometi meeles kui hea kuulaja. Teda hu- 
vitas, mis on öelda tudengil, kolleegil 
või minusugusel külalisuurijal. Kui rää- 
gitu talle korda läks, naeratas ta tunnus- 
tavalt ja tema silmad lõid julgustavalt 
särama, isegi kui ta midagi ei öelnud. 

Kuigi Seeger oli intellektuaal, kes 
rääkis ikka ja jälle kõnest, keelest, dis- 
kursusest, kommunikatsioonist ja muu- 
sikast, on temast saatuse iroonia tahtel 
üsna lihtne aru saada, kuniks ta ei räägi 
ega kirjuta filosoofilistel, teoreetilistel 
teemadel; kui ta aga oma kabineti üksil- 
duses filosoofilistesse spekulatsiooni- 
desse või teoreetilisse analüüsi süveneb, 
on lugu hoopis teine. Ühes dialoogis 
tunnistab Seeger isegi, et selles konteks- 
tis loodud kirjatööd on , rasked“ (1977: 
102) mitte ainult sellepärast, et tegemist 
oleks keeruliste mõtetega: võib-olla on 
oma osa ka keelel, milles neid saab väl- 
jendada. Tuleb olla valmis Seegeri sõna- 
moodustisteks ja talle omaseks dualistli- 
kuks mõtlemiseks, mis tähendab sageli 


Ghana muusikateadlane ja helilooja, 
artikli autor professor Joseph Hanson 
Kwabena Nketia. 


mõistete kas komplementaarset või dia- 
lektilist kõrvutamist. ,Faktist ja hinnan- 
gust” kui mõistetest tuleb tahes-tahtma- 
ta jõuda , hinnangu faktilisuse“ ja , fakti 
hinnangulisuseni“ ja püüda aru saada 
niisugustest sõnasülemitest nagu ,,öel- 
davuse ektosemioos“ või , välijuhus“. 
Hoolimata keelelisest nõutusest, mi- 
da tunneb ilmselt nii siis, kui lugeda 
võõrkeeles, kui ka juhul, kui inglise keel 
on emakeel (...), olen ma Seegeri filo- 
soofilisi ja teoreetilisi töid ikka ja jälle 
üle lugenud mitte niivõrd süstemaatili- 
se muusikateadlase mõttekäike illust- 
reerivate jooniste ja levikukaartide, vaid 
tema aforismide, nende mõttevälgatus- 
te ja elutarkuse pärast, mis murrab pin- 
nale tavaliselt siis, kui Seeger teeb üldisi 

tähelepanekuid tänapäeva muusika- 
maailmas tegutsevale uurijale vajalikest 
hoiakutest ja probleemiasetustest. Kui 
paljud mäletavad Seegerit teadlasena, 
kes tegeles musikoloogia ühenduspunkti- 
dega, siis mulle on meelde jäänud tema 
arvukad väited, mis on seotud Seegeri 
enda sõnul musikoloogia ülesandega. 
Kontekst ja kontekstualisatsioon kuulu- 
vad sinna hulka, sest nagu Seeger on 
öelnud: , Musikoloogia on alles oma 
ülesande algusjärgus, kui ta pole kauge- 
mal viiteraamistikust, võrdlus- ja muu- 
dest kõnearenduse võtetest ega jõud- 
nud puht-referatiivsest faasist interpre- 
teerimise ja viimaks musikoloogilise 
mõtte üldise integreerimiseni.” (1977: 5) 

Aeg-ajalt puudutas Charles Seeger 
ka etnomusikoloogide ja etnomusiko- 
loogia käibivate seisukohtade ekslikku- 
se teemat. Kuigi ta oli üks neljast Etno- 
musikoloogia Seltsi asutajast (Nettl, 
1988: 22), suhtus ta etnomusikoloogia, 
või nagu ta ise ütles, , niinimetatud et- 
nomusikoloogia” algusaastate suundu- 
mustesse varjamatu kriitilisusega. Lii- 
kunud oma elu viimasel kolmekümnel 
aastal tõenäoliselt kõige rohkem etno- 
musikoloogide ringkonnas, ei kõhelnud 
Seeger nimetamast etnomusikoloogiat 
võrdleva muusikateaduse , sohilap- 
seks” (1977:15), lootes, et süstemaatiline 
muusikateadus, millest ta väga lugu pi- 
das (Kerman, 1985: 157), laieneb ning 
hakkab huvi tundma mõlema, nii , Sise- 
mise kui välise“ vastu, hõlmates kunagi 
ka muusika ja kultuuri ning ühiskonna 
suhet, mille süstemaatilise uurimise 
vastu tunnevad huvi ennekõike etno- 
musikoloogid. Arthur Bergeri fraas, et 
Guido Adleri muusikateaduse mõistet 
silmas pidades on etnomusikoloogia ja 
süstemaatilise muusikateaduse ,,ühte- 
heitmine imelik“ (1964: 2), häiris teda 
ilmselt vähem kui etnomusikoloogia liit 
etnoloogia ja antropoloogiaga. Paljudele 
teatud mõttes loogiline side oli Seegeri 
meelest liiga piirav, sest muusikateadu- 

sel on ju ka teisi lähedasi, samamoodi 
»kontekstuaalseid“ distsipliine. 

Teisal on Seeger üsna sarkastiliselt 
kirjutanud ka muusika uurimisest , kul- 
tuuri sees“, sest tema meelest ,ei saa 
suhteliselt iseseisvalt akadeemiliselt 
distsipliinilt nõuda, et see vaatleks asja 
kontekstis, käsitlemataasja ennast“ (1977: 
16). Muusikateaduse eesmärk olgu , ko- 
gu muusika uurimine nii iseeneses kui 
ka suhetes sellega, mis ta ise ei ole” 
(1977: 108). Nii oli Seegerile tähtis oma- 
moodi holism. Ta ei olnud konteksti 
vastu iseenesest, sest oma visandis 
ajaloolistest ja süstemaatilistest suun- 
dadest arvab ta, et muusikalisi nähtusi 
võib , vaadelda kas konteksti sees või 
sellest väljas“, ja kontekst kuulub , ül- 
dise süstemaatilise muusikateaduse“ 
juurde (1977: 13). Ka mitmed teised See- 
geri tähelepanekud väljendavad minu 
meelest seisukohti, milles paljud meist 
ei kahtle, kuigi me võime neid tõlgen- 
dada individuaalselt nagu Timothy Rice 
oma ülevaates etnomusikoloogia prae- 
gustest suundadest, kus ta teeb ettepa- 
neku etnomusikoloogia ümbermodel- 
leerimiseks (Rice, 1987). 

Niisugusel, seegerliku holismi ja te- 
ma mõtte taustal, et,, muusikat ja muu- 
sikalisi nähtusi võib vaadelda kas muu- 
sika kontekstide sees või selleväliselt“”, 
tahaksingi ma käsitleda kontekstuaal- 
seid uurimis- ja süstematiseerimismee- 
todeid — teemat, mis võib tunduda 
proosaline, sest Nettli sõnul on raske lei- 
daetnomusikoloogi, kes ei viitaks selle- 
le üldse (1983: 19), ehkki mõni on mui- 
dugi suurem ,,kontekstualist“ kui teine. 
Konteksti mõiste ei ole uus ka tradit- 
sioonilises muusikateaduses: Kermanile 
ei tule siingi meelde , ühtki tõsist muusi- 
kateadlast, kes sellega vähemalt mingil- 
gi määral ei oleks tegelnud“ (1985: 171), 
ja põhjalikumalt on teemat käsitlenud 
Gary Tomlinson oma uurimuses ,Kul- 
tuurivõrk: muusikateaduse kontekst” 
(Tomlinson, 1984). 


Kuigi kontekst on uurimistöös ja 
analüüsis üldiselt keskseks tunnistatud, 
ollakse selle suhtes aeg-ajalt rahulole- 
matud, sest näib, nagu ei pööraks kon- 
tekstuaalne lähenemine piisavalt tähele- 
panu ,,muusikale endale“. Jay Rahn 
(1983) peab viimast etnomusikoloogia 
peamiseks probleemiks, Kerman ütleb 
aga, et tema , isiklikult kahtleb konteks- 
tuaalses lähenemises mulje tõttu, et see 
on tavaliselt kontekstuaalsete kaalutlus- 
te suunas liigselt kaldu“. Ideaalina tu- 
leks tema arvates saavutada ,. viljakas 
tasakaal kontekstuaalsete ja kunsti en- 
daga seotud kaalutluste vahel“ (1985: 
180), mis kriipsutab alla Seegeri holismi 
ja Hoodi strateegiat; viimane soovitas 
tegelda muusikaga tema enda, ühis- 
kondliku ja kultuurikonteksti terminites 
(1965). 

Kriitika iseenesest ei ole huvi kon- 
teksti vastu kahandanud ei ajaloolistes 
uuringutes ega etnomusikoloogias. 
Vastupidi, näib, et seniajani erinevalt 
tõlgendatud kontekstuaalne lähenemi- 
ne on viimastel aastatel koos uue huviga 
muusikasündmuste struktuuri vastu 
süvenenud (näit. Stone, 1982; Oureshi, 
1987; Zile, 1988). Võttes arvesse jätkuvat 
huvi konteksti ümbermõtestamise vastu 
ja tõsiasja, et Seeger on sellele mitmel 
pool üksikasjadesse laskumata viida- 
nud, arvan ma, et teemale tasub lähe- 
neda metodoloogilisest perspektiivist. 
[---] 

Kontekstuaalse lähenemise põhiees- 
märk on ilmselt hõlbustada muusika tä- 
henduse uurimist ka kirjeldava analüü- 
si tasandi kaudu, mis oleks sel juhul va- 
hend eesmärgi saavutamiseks, mitte 
eesmärk omaette. See on rajatud eeldu- 
sele, et muusikasündmuste etnograa- 
filine kirjeldus, analüüs ja tõlgendus 
kontekstuaalses perspektiivis annab 
muusikakultuurist rikkama ja dünaa- 
milisema pildi kui teised lähenemis- 
viisid, mis konteksti arvesse ei võta. 
Tänu niisugusele eeldusele on konteks- 


tuaalne lähenemine mulle sümpaatne, 
sest ma olen pärit kultuurist, mis tunneb 
suuremat huvi muusika tähenduse ja 
tõlgendamise kui selle kirjeldamise 
vastu. 

Teine põhjus, miks kontekstuaalne 
lähenemine mulle huvi pakkus, on seo- 
tud uuritava muusikaga, kus , tekstid” 
on olemas ainult esitajate ja tekste koge- 
nud inimeste mälus ning näha ja kuulda 
esitusel. Niisuguste muusikatekstide 
käsitlemiseks ei ole teist võimalust kui 
jälgida ja dokumenteerida neid mitme 
esituskonteksti käigus või kontekstides, 
kus traditsiooni kandjad saavad konk- 
reetseid tekste meelde tuletada ja neist 
rääkida. Kui kirjaliku traditsiooniga 
muusika uurijad tegelevad käsikirjade 
ja tekstikriitikaga või selgitavad välja 
trükkalite ja kirjastajate panust, siis mi- 
nu analüüs tuleb üles ehitada esituste 
ja neid toetava suulise traditsiooni jälgi- 
misele, et eraldada need tegurid, mis 
tingivad üheks ja samaks peetud muu- 
sika varieerimist ja erinevaid esitusi, sta- 
biliseerivatest teguritest, mis säilitavad 
pala identsuse läbi aegade ja eri paika- 
des. 

Kuna esitus ühist teadmist ja koge- 
must teatud mõttes uuendab, võimal- 
dab kontekstuaalne lähenemine jälgida 
kogemuse avaldumist nii muusikalises 
protsessis kui ka kohalolijate interakt- 
sioonis. Sellepärast hakkasin ma kohe 
oma välitööde algusaastatel nägema 
muusikas üksikisiku ja grupi tundmus- 
te, või nagu Chernoff tabavalt on öel- 
nud, aafrika tundeerksuse (1979) väljen- 
dajat. Kontekstuaalne lähenemine lubas 
otsida muusika vormiliste koostisosade 
tagant neid muusikalisi protsesse ku- 
jundavaid kontekstuaalseid tegureid, 
mis juhivad tähelepanu muusikasünd- 
muse konkreetsele tahule. Sellepärast 
keskendun ma ,, Akani matuseitkudes” 
(1955) muu hulgas ka suguharu tunne- 
tele ja nende väljendamisele, , Akani 
trummimängu“ (1963) mitmes peatükis 

on aga juttu esitajate ja esituskonteksti 
suhetest ja kirjeldatakse käimasolevat 
trummimängu, mille eesmärk on selgi- 
tada konkreetsest pidustusest, sotsiaal- 
sest sündmusest või tavandist osavõtja- 
le trummimängu tähendust. 

Leidsin, et kontekstuaalsel lähene- 
misel on oma väärtus mitte ainult isik- 
likke tähelepanekuid võimaldavas 
sünkroonses uurimistöös, vaid ka dia- 
kroonilises perspektiivis, kus konteks- 
tuaalne ajalugu või informatsioon aitab 
aru saada muusikalise traditsiooni eri 
külgedest või muusikaelu haardest ja 
kvaliteedist. Näiteks võib dokumentaal- 
set materjali — kaasaegsete mälestusi 
eelkoloniaalse Aafrika kuningaõukon- 
dade elust, sõjakäikude, läbirääkimiste 
või diplomaatiliste vastuvõttude kirjel- 
dusi — kasutada kõrvuti suulise päri- 
muse, materiaalse kultuuri tõendite või 
esitustraditsioonist ükskõik millise säili- 
nud teadmisega selleks, et rekonstruee- 
rida eelkoloniaalse Aafrika õukonnaelu 
etnograafiat ja õukonnamuusikat. Sa- 
masugune lähenemine muusika histo- 
riograafiale, mida selgitab minu töö 
Aafrika kultuuride muusika ajaloolisu- 
sest (Nketia, 1982), on iseloomulik ka 
Londoni Kuningliku Antropoloogiains- 
tituudi 1961. aasta sümpoosioni ettekan- 
netele, mis ilmusid kogumikus , Esseid 
Aafrika muusikast ja ajaloost“ (vt 
Wachsmann, 1971; Shelemay, 1980). 

Kõige lihtsamalt öeldes on kontekst 
mistahes olukord või keskkond — füü- 
sikaline, ökoloogiline, sotsiaalne, kul- 
tuuriline, intellektuaalne —, milles näh- 
tust või kogemusühikut selle identifit- 
seerimiseks või iseloomustamiseks vaa- 
delda või teiste nähtuste või kogemus- 
ühikutega võrrelda. Nähtuste konteks- 
tis identifitseerimine nõuab vaatlusmee- 
todeid, kontekstualisatsioon aga — näh- 
tuste kontekstis jälgimise protsess, mis 
arvestab nende sisemiste ja väliste su- 
hete ja olulisusega — on ühtaegu ana- 
lüütiline ja hinnanguline. Kontekst võib 

seega olla situatiivne (seotud ruumi või 
ajaga) ja vaadeldav või kontseptuaalne 
viiteraamistik. See võib kuuluda vaat- 
leja kui traditsiooni kandja või etno- 
graafi oma kogemusse, mis teeb võima- 
likuks analüüsida kogemust nagu kon- 
tekstualiseerimismeetodit. Aga see võib 
jääda ka vaatleja vahetust kogemusest 
kaugele, sel juhul tuleb tingimata kasu- 
tada meetodeid, mis võimaldaksid kas 
ajalist, ajaloolist, ruumilist või kultuuri- 
list distantsi ületada. Uurija, kes proovib 
jagu saada , kaugusest“, võib objektiiv- 
sust ja kogemust ühendada, kasutades 
ajaloo uurimise ja kontekstualiseerimise 
või osalusvaatluse meetodeid. 

Nagu sõna 'kontekst' kasutus näitab, 
võib kontekstuaalseid viiteraamistikke 
olla lõputult. Räägitakse ajaloolisest, et- 
nograafilisest, muusikalisest, harmooni- 
lisest, kirjanduslikust, sotsiaalsest, kul- 
tuurilisest, rituaalsest, religioossest, ins- 
titutsionaalsest, ökoloogilisest, mälu-, 
põhjuslikust, formaalsest, kogemus-, in- 
tellektuaalsest, ideoloogilisest jpt kon- 
tekstidest. Näib, et iga uurimisvaldkond 
eelistab oma kontekstuaalset viiteraa- 
mistikku. 

Järelikult ei tähenda kontekst ainult 
sotsiaalset või kultuurilist konteksti, na- 
gu üldiselt arvatakse, ja ka muusikat 
saab käsitleda mitmes viiteraamistikus. 
Ent ometi on etnomusikoloogid justkui 
kokku leppinud, et täpsemalt määratle- 
mata kontekst tähendab kas sotsiaalset 
või kultuurilist konteksti. Tõenäoliselt 
on see seotud musitseerimise läbivalt 
kultuurilise olemusega ja üldlevinud 
arvamusega, et muusika on sotsiokul- 
tuuriline protsess. Kuna kontekstuaalse 
uurimistöö eesmärk on hõlbustada 
muusika tõlgendamist, siis on kindlasti 
soovitav arvestada ka teiste, konkreet- 
sest uurimisparadigmast tulenevate vii- 
teraamistikega. 

Muusikateaduses on muusika kui 
loomingulise ja esteetilise kogemuse pa- 
remat mõistmist teeniv kontekstuaalne 


analüüs vormianalüüsi edasiarendus, 
mitte selle alternatiiv või aseaine. Nii 
saab uurija siduda muusika kui terviku 
ühe konkreetse viiteraamistikuga, tuues 
sealjuures eraldi välja need elemendid, 
millel on kontekstuaalne seos või tähen- 
dus. James Koetting, Simha Arom ja 
Gerhard Kubik on näiteks oma vormi- 
analüüsi verifitseerimiseks kasutanud 
Aafrika muusikute kogemust ja teadmi- 
si, tõendades, et vormi ja struktuuriük- 
suste teatud tasanditest annavad muu- 
sikud endale aru ka niisuguses tradit- 
sioonis, kus kirjalik teooria puudub. 
Kontekstuaalsest perspektiivist muusi- 
kat käsitlev uurija, kes tahab, et tema 
kontekstualisatsioon oleks muusika- 
keskne ega piirduks ainult situatiivsest 
kontekstist ja käitumisest tuletatud ta- 
juga, peab olema kursis vähemalt nende 
baasteadmiste ja iseenda analüüsist kät- 
tesaadava ükskõik millise tehnilise in- 
formatsiooniga. 

Selleks isoleeritakse n-ö vaatluskon- 
teksti saamiseks muusika ise ja selle 
konkreetne esitus, etidentifitseerida esi- 
teks kultuurile omased esitus- ja väljen- 
dusviisid (sh nende koostisosad ja 
struktuur) ning teiseks suhtlemiskana- 
lid ja nende kombinatsioonid, kuivõrd 
musitseerimise puhul tuleb uurida ka 
auditiivsete ja visuaalsete elementide 
omavahelisi suhteid. Kui vaadelda 
muusikasündmust ainult kuuldelisest 
perspektiivist, ignoreeritakse kõike se- 
da, mis on seotud esitusega, sh liikumist 
ja visuaalset vormi (Zile, 1988), kindla- 
kujulisi detaile ja nende kõlalisi vasteid 
(Oureshi, 1987) ning ka konkreetse kon- 
tekstiga seotud esituse ja väljendusviisi 
eesmärke. Et viimane on paljudes maa- 
ilma kultuurides muusikasündmusest 
tervikuna arusaamiseks väga oluline, 
on etnograafiast saanud etnomusiko- 
loogia oluline osa ja muusika konteks- 
tuaalse uurimise eeltingimus. 

Etnomusikoloogid on üksmeelselt 
seisukohal, et etnograafiline kontekst ku- 


jutab endast olukorda ja vahetut kon- 
teksti, mida on vahel nimetatud ka vaat- 
luskontekstiks (Herndon ja Brunyate, 
1976; McLeod ja Herndon, 1980), st 
muusikasündmuse olemuse ja tähtsuse- 
ga arvestavat vaatlus- ja dokumenteeri- 
miskonteksti, konkreetse situatsiooni 
tausta, sündmuse kuuldelisi ja visuaal- 
seid komponente, osavõtjaid ja nende 
interaktsiooni. Tegemist on kogumiga, 
mis fikseerib välitööde ulatuse uurija 
jaoks, kelle eesmärk on dokumenteerida 
pigem muusikat kui kultuuri tervikuna, 
keskenduda rohkem muusikasündmu- 
sele kui kogukonna kõikidele sündmus- 
tele. Sellepärast tuleb etnograafiaga sa- 
geli alustada valikuliselt, mitte täisma- 
hus ja vaadelda muusikat seal, kus seda 
esitatakse või kuulatakse: kontserdisaa- 
lis, teatris, pargis, staadionil, turuplatsil, 
laadal, katedraalis, templis, metsasalus, 
külaväljakul, tööplatsil või teatud selts- 
kondlikes kogunemiskohtades, nagu 
ööklubi, kohvik jne. Välitöid võib teha 
valitud kohtades kas linnas, maal, piir- 
konnas või valitud riigis. Etnograafilisi 
vaatlusi võib teha ükskõik kus, kas Aaf- 
rikas või Aasias, Euroopas, Ameerikas 
või Kariibi mere saartel, sest nagu öel- 
dakse, muusika jääb muusikaks ja ini- 
mene inimeseks igal pool, elagu ta siis 
mõisas või hurtsikus, puhugu vasest pa- 
sunat või sokusarve, kirjutagu oma 
muusikat üles või õpetagu seda teistele 
lauldes ja ette kandes. Kui tahta üle saa- 
da meist erinevaid väärtusi ja huvisid 
tunnistanud eelkäijatelt päritud uhku- 
sest ja eelarvamusest, tuleb muusika- 
uuringutes etnograafia mõistet laienda- 
da, nii et see hõlmaks musitseerimist ko- 
gu maailmas. 

Et kogukond võib esitada mitmesu- 
gust muusikat, fikseeritakse tavaliselt 
muusika liigid ja kontekstuaalne esine- 
vus vastavalt muusika tegijatele, tarbi- 
jatele ja esituskontekstidele. Fikseeritak- 
se ka kultuuri idiomaatilised põhikate- 
gooriad, s.o traditsioonilise, rahvaliku 

ja klassikalise muusika eristamine, mis 
on iseloomulik paljudele maailmajagu- 
dele, sest igal kategoorial on oma tra- 
ditsioonid ja mõisted ning tausta, toe- 
tajaskonda, institutsionaalset korral- 
dust, esitust, aga ka suhtlemis- ja esitus- 
viise ning esitajatelt ja publikult ooda- 
tud käitumisnorme puudutav etnograa- 
filine iseloom. Nendega seotud konteks- 
tuaalseid küsimusi tuleb uurida igal ük- 
sikul juhul eraldi ja võimaluse korral ko- 
gu muusikakultuuriga sidudes, et vas- 
tav koht ja funktsioon oleksid terviku 
suhtes adekvaatsed. 

Samuti fikseeritakse idiomaatiliste 
kategooriate sees viljeldavad žanrid 
vastavalt nende vormilistele erinevus- 
tele, märkides ära, kas igal neist on ka 
oma kontekstuaalne vaste ja funktsioon. 
Uuritakse kontekstide osalist kattumist 
või kõrvutamist ja žanrite siiret ning 
nende põhjusi. Ka fikseeritakse küsimu- 
sed, mis on seotud poliitilise, sotsiaalse 
või geograafilise keskkonna või piirkon- 
na demograafilise olukorraga, et neid 
edasises uurimistöös ja kontekstuaalses 
analüüsis arvesse võtta. 

Mõnes muusikatraditsioonis on sti- 
listilisi erinevusi nii žanrites kui ka esi- 
tustavade üksikasjades. Paljud kultuu- 
rid eristavad kinnistunud ja vabu vorme 
või improvisatsiooni, ka tehakse vahet 
muusikasündmustel, kus draamaele- 
ment on kas olemas või puudub (Stone, 
1982). 

Kuigi muusika, nagu me kõik teame, 
võib esineda iseseisvalt, on lisaks sellele 
ka olukordi, kus see kuulub mõne teise, 
näiteks laada, pidustuste, tavandi, usu- 
lise palvuse, rituaali või elutsükli täht- 
päeva juurde. Järelikult on vahetegemi- 
ne muusika esinemisel ja muusikalisel 
või mittemuusikalisel sündmusel kon- 
tekstuaalses uurimistöös oluline (...). 
Kui muusika esinemine on lihtsalt muu- 
sika olemasolu või isegi helide olemas- 
olu muusikatekstis või ka laiemas kon- 
tekstis, siis muusikaline sündmus võib 

olla iga sündmus, kuhu kuulub ka muu- 
sika. Tegemist võib olla kunstiteosega, 
kas draama- või tantsuetendusega, või 
kultuuriilmingu konkreetse vormi, näi- 
teks liturgia, rituaali või pidustusega. 
Kui mõnda sotsiaal-kultuurilist sünd- 
must peetakse muusikaliseks sündmu- 
seks, siis teisi sama kategooria sünd- 
musi tajutakse mittemuusikalistena. 
Uurija peab tundma mõlemat tüüpi, et 
fikseerida muusika olemasolu või puu- 
dumisega seotud erinevused sündmuse 
mastaabis ja intensiivsuses. Etnomusi- 
koloog, kes on huvitatud esmajoones 
muusikast ja muusikalisest sündmu- 
sest, võib vahel oma huviorbiiti laien- 
dada ja tegelda ka mittemuusikaliste 
sündmustega, lähtudes aksioomist, et 
asja tuntakse nii sellest, mis ta on, kui 
ka sellest, mis ta ei ole. 

Samal põhjusel võib uurija, kes uurib 
talle võõrast traditsiooni või on sattu- 
nud täiesti uude keskkonda, võtta ette 
ka midagi muud peale selle, et täheldab 
lihtsalt muusika esinemist. Ta võib 
püüda omandada muusika ja muusi- 
kute jälgimisest saadud näpunäidete 
põhjal võimalikult palju uuritava kul- 
tuuri väärtusi. Selleks ei pruugi ta toe- 
tuda ainult sellele, mida ta näeb, vaid 
ära kasutada ka kõik selle, mida saab 
muusikast ja selle traditsioonidest või 
selle kohast sotsiaalsete suhete konteks- 
tis õppida muusikutelt ja muusika tarbi- 
jatelt. Et kultuurist paremini ja sügava- 
maltaru saada ning hinnata seda, mida 
Gerald Abraham on nimetanud muusi- 
kakultuuri ,esteetiliseks eetoseks” 
(Abraham, 1974: 21), võib ta huvi tunda 
rahva elustiili vastu üldisemalt. Uuri- 
mise käigus võib uurijal koguneda ühis- 
konnast ja kultuurist rohkem informat- 
siooni, kui uurimisteemaks tarvis. Alg- 
selt selektiivne etnograafia võib lõppe- 
da täismahulise etnograafiaga. Nagu 
kõik kogenud välitöödel käijad teavad, 
on etnomusikoloogia ja antropoloogia 
habras etnograafiline piir vahel üsna hä- 


gune, kuni keskendutakse taas muusi- 
kale ja sellele, mis on oluline muusika 
vormi- ja kontekstuaalses analüüsis ja 
muusikaga seotud selgelt püstitatud 
küsimustes. 

POISID ON HALVAD, 


POISID ON HEAD 


OUDEKKI LOONE 


»RÖÖVLIRAHNU MARTIN“. Režissöör 
Rent Vilbre, produtsendid Manfred Vai- 
nokivi, Riina Sildos ja Kristian Taska, 
stsenarist Mihkel Ulman, lugu: Kristian 
Taska, helilooja Kaspar Jancis, operaator 
ja kunstnikManfred Vainokivi, tegevpro- 
dutsent Marju Lepp, tootmisjuht Erika 
Laansalu, IL režissöör Tambet Tuisk, heli- 
režissöör Ivo Felt, monteerija Maarek 
Toompere, kostüümikunstnik Anu Lens- 
ment, grimmikunstnik Lii Kärner, dialoo- 
gide toimetaja ja laulude tekstid: Jaak Ur- 
met, script supervisor Terje Kessel- 
Otsa, kunstniku assistent ja rekvisiitor 
Jaagup Roomet, kaskadöör-konsultant 
Enar Tarmo, pürotehnikud Armin Altrof 
ja Urmas Jõemees, kostümeerija Ave 
Kuik, muusika esitaja Kriminaalne Ele- 
vant: Hannes Kivi, Henry Tiismaa, Eno 
Kollom, Danel Aljo, Kaspar Jancis, Aivi 
Tilk, Tõnu Timm ja Rainer Jancis, solis- 
tid Lauri Saatpalu ja Ivi Raus. Osades: 
Madis Ollikainen (Martin), Kadi Sink 
(Marta), Andry Žagars (Kevin), Ott Sepp 
(Nitram), Piret Kalda (Maris), Maria 
Avdjuško (Diana), Jaan Rekkor (Roland), 
Lembit Ulfsak (Ruudi), Juhan Ulfsak 
(Juku), Sander Valdma, Tanel Pihlak ja 
Rasmus Lepp (Kevini kamp), Maris Rein- 
tal ja Linda Randoja (Marta sõbrannad), 
kass Nitram (kass), Jaagup Roomet 
(kojamees) jt. 35 mm, 75 min, värviline. O 
Parunid 6 Von'id, Taska Productions, 
Amrion, 2005. 

Kuidas pastoraalsest idüllist välja pi- 
gistadaaction'it? Kui vastuse saamiseks 
pidid lapsed senini Astrid Lindgreni lu- 
gema, siis nüüd võivad nad eesti uusi- 
mat täispikka lastefilmi vaadata — 
Ren Vilbre ,Röövlirahnu Martin” 
näitab filmitegemise tipptaset. 

Eesti nüüdisaegsest filmitoodangust 
on ,Röövlirahnu Martin” kindlasti kii- 
reima montaaži, liikuvaima kaamera ja 
usutavaima dialoogiga. , Röövlirahn” 
on vabanenud ,,Marmortahvli” teatri- 
kõnest ja selle montaaž on tihedam kui 
Sulev Keeduse viimastel, kuigi samuti 
väga headeks klassifitseeruvatel filmi- 
del. , Röövlirahnu Martini” pildirežis- 
söör Manfred Vainokivi teab hästi, et 
vaataja on liikuv olend, ja nii liigutabki 
Vainokivi vaatajaid — sedapuhku koos 
kaameraga. Kui filmis , Täna öösel me 
ei maga” on liikuvtehnikana rakenda- 
tud peamiselt steadican”i, siis Vainokivi 
kasutab üliliikuva pildi saamiseks kaa- 
merakraanat ja -rööpaid. Arko Oki stiilis 
kõikuvat-laperdavat kaamerat nagu 
“Sigade revolutsioonis” te , Röövlirah- 
nus” ei kohta. 

»Röövlirahnu Martin” avab eesti fil- 
mis uue suuna. Tempoka ja sujuvalt lii- 
kuva pildikeele ning kahevaatuselise 
struktuuri. Kui tüüpiline hollywood pa- 
nustab kolmevaatuselisusele, siis ,, Tas- 
ka Filmi“ kaks viimast teost on olnud 
puhtalt kahevaatuselised, liigendudes 
probleemi eksponeerimiseks ning prob- 


»Röövlirahnu Martin”, 2005. Režissöör Ren6 Vilbre. Kass Nitram (Ott Sepp) ja 
Martin (Madis Ollikainen) peavad aru, kuidas teha kahjutuks Kevini rollerit. 


leemi lahenduseks. Kokku on selgelt te- 
gemist filmikeele omalaadse kasutuse- 
ga maailma kunstis. Hollywoodiga har- 
junud vaatajale on ehk natuke ootama- 
tu, aga kui sama stiili jätkata, saab eesti 
filmist midagi enamat kui lihtsalt üks 
Ida-Euroopa kummaline kunstiliik. Ma 
arvan, etliikuva pildikeele, kahevaatu- 
selise struktuuri ja soojade-sõbralike lu- 
gudega võib eesti film hakata ennast ta- 
gasigi tootma, muutudes äriks ja kunsti- 
tööstuseks ning lakates olemast minis- 
teeriumi armust elav vähemuse eksklu- 
siivne meelelahutus. 

Ma olen tükk aega oodanud filmi, 
mis kajastaks Eesti ühiskonda ja loodust 
nii, nagu see on, — informatiivselt ja 
usutavalt. , Röövlirahnus” tunnen ma 


Eesti ära: kogu selle ilu ja vigadega. 
Lugu on terviklik, mitte pusletükkide 
juhuslik valim, — taas midagi, mida po- 
le üheski senises filmis päriselt suude- 
tud edasi anda. Kinolinalt hoovab suve 
lõhna: selle lapsepõlvesuve, kus ma 
teadsin, et tegelikult on kõik inimesed 
head. Mis siis, kui vahepeal üht-teist 
kihva läheb. 

»Röövlirahnu“ lugu ise on lihtne: 
Martin (Madis Ollikainen) ja Kevin 
(Andry Žagars) on omavahel sõjajalal, 
liiatigi on neil kahe peale lemmiktüdruk 
Marta (Kadi Sink), kelle tõttu olukord 
veel pingelisemaks kisub. On veel kooli- 
direktor (Jaan Rekkor), kes jalapealt ar- 
mub Martini emasse (Piret Kalda), ja 
võlurkass Nitram (Ott Sepp). 

Nii Martin kui ka Kevin on liidrid: 
üks jõu ning teine osavusega. Ning na- 
gu liidrid ikka, tunnevad nad ennast 
üksi. Mõlemad näevad sellele lahendust 
tüdrukus, sest tütarlastega ei pea võist- 
lema, nendega saab lihtsalt koos olla. 
Nad mõlemad on kindlad, et Marta vaa- 
tab ja kuulab neid ning on mõistev. Tüd- 
ruku enda tunnete järele ei küsi keegi. 
Marta ju tegelikult imetleb Martini osa- 
vust jalgrattalt jalgpalli mängida, aga 
siiski jääb poiss Nitrami juttu nii kergelt 
uskuma. Nitram mõnikord aimab, mis 
tüdruku hinges toimub, aga vahel eksib 
ta rängalt: alguses arvab ju just tema, et 
tüdrukutele meeldivad eelkõige ilusad 
asjad, mitte inimesed ja nende oskused. 
Ma kardan, et tegelikus Eestis ongi oht- 
ralt selliseid vanemaid, kes oma poega- 
dele tüdrukute kohta just seda ütlevad. 
Ja ka need jäävad seda uskuma ning ku- 
jundavad maailma, kus meile hiljem ei 
meeldi elada. Nii osutab , Röövlirahnu 
Martin” vähemalt naiste-meeste rollide 
tasakaalutusele meid ümbritsevas ühis- 
konnas. 

Filmi naistegelased on kirjutatud-la- 
vastatud passiivseiks. Poisid ronivad, 
poisid aerutavad, poisid teevad ükstei- 
sele tuupi. Naisolendid selles loos on 
pelk dekoratsioon, mille taustal aktiivne 
maskuliinsus veel kontrastsemalt esile 
tuleb. Me ei saa kunagi teada, mida 
Marta tunneb ja miks ta midagi ütleb. 
Ka teised naiskarakterid jäävad kaugeks 
ja ebausutavaks ning nii võib vaid ole- 
tada, mis nende sees toimub. See on nai- 
se stereotüpiseerimine ja ma ei ole kin- 
del, kas see on lastele hea. Igal juhul ei 
taha ma uskuda, et kõik naised oma elus 
juba tüdrukust peale lepivad passiivse 
pealtvaataja rolliga. Mina näiteks ei lepi. 
Ilmselt oleks päriselus hoopis Marta 
võtnud rolleri ja ise koju sõitnud. Sest 
tegelikult ta tahtis ju koju — ning rolleri- 
sõitu oli tüdruk ka varem harjutanud. 

Võib-olla ma hindan eesti tüdrukuid 
üle. Võib-olla on meie meilišovinistlik 

Röövlirahnu Martin”. 
Kass Nitram (Ott Sepp) õpetab 
Martinile kosjaminekut. 


maailm surunud nad pealtvaatajateks. 
Aga siis võiks lastefilm olla pisut hari- 
vam ning mitte taastoota samasugust 
stereotüüpi. Seda enam, et filmi tegijad 
enda sõnul , püüavad olla feministid, 
ehkki paraku mehed”. Meesolemine ei 
tohiks segada naiste aktiivsena näita- 
mist — vähemalt filmi , Täna öösel me 
ei maga” puhul õnnestus see küllaltki 
hästi. , Röövlirahnus” on tegelikult ole- 
mas võimalus ka aktiivseid naisi de- 
monstreerida. Seda Kevini ema (Maria 
Avdjuško) kaudu, selle rikka, enese- 
kindla ärinaise kaudu, kes siiski hoolib 
enda kogukonnast. Kahjuks jääb tema 
tegelaskuju aga episoodiliseks ja ta käi- 
tumismotiive ei seletata lahti (miks ta 
siis ikkagi koolidirektorile käitumise 
kiirkursuse andis?). 


Kevin ja Martin ise on aga läbinisti 
usutavad. Mõlemad poisid on teinud 
suurepärase rolli, eriti nimiosatäitja 
Madis Ollikainen. Näitlemine algab sil- 
madest, ütles keegi kunagi, ja Madise 
silmad väljendavad tema karakteri iga 
hingeliigutust, seda saadavad unusta- 
matud näoilmed ja minižestid. Nii on 
Ollikaineni päralt üks parimaid noorte- 
rollitäitmisi, mida olen viimasel ajal näi- 
nud — kõigis maailma filmides. Tema 
mängitud Martin demonstreerib meile 
midagi, mida igapäevaelus sageli ei näe 
— introvertse liidri sisemaailma, intro- 
vertse lapse mänge kohtades, kuhu tei- 
sed ei pääse, suurel kivil näiteks. Kus- 
juures see introvertsus ei ole stereotüüp- 
selt seotud maailmavihkajalikkuse või 
altkulmu põrnitsemisega: Martin on 
heatujuline ning maailmast hooliv. Fil- 
mi kaudu saab meile aina enam selgeks, 
ettegelikulttemasugune Nitramit ei va- 
jagi — poiss mõtleb ise paremaid lahen- 
dusi välja. Kui Martini eneseusaldus 
oleks olnud suurem, siis oleks ta ehk ise- 
gi taibanud, et Martale asjad ei loe. Loeb 
see, kas teda ka inimeseks peetakse. 

Kahe külamehe (Lembit Ulfsak ja 
Juhan Ulfsak) kõrvalliin ei vii süžee 
arengus küll kuhugi, aga on nii stressi- 
vaba ja kildu rebiva dialoogiga, et teeb 
terviku ainult reaalsemaks. Ja paneb 
naerma — see pisut liiga intelligentse 
silmavaatega külaullike, kes tahaks en- 
dale arvutit või kassi ja kes varastaks 
võrgud, et ise kala püüda. Muusikas 
meenutab nende kahe teema Prostokva- 
šino peateemat, muutes veelgi vahel- 
duslikumaks muusikalahenduse, mis 
varieerub raskest rockist fusion ini. Ning 
ka selle dialoogi huumor on eriline, mit- 
te tüüpiline ,jalaga-tagumikku” ega ka 
maie-ja-valdurilikult piinlikkusele orien- 
teeritud koomika. Tegemist on sõna- 
mängude ja situatsiooninaljadega, mille 
eesmärk ei ole tehniliselt nalja visata, 
aga mis on niivõrd vahva, et lihtsalt pa- 
neb naerma. Kogu saali. 


Montaaž hoiab üleval pinget, liig- 
seid stseene ei ole — see, mis toimub, 
ka toimub, ilma pika sisse- või välja- 
juhatuseta. Luuramine rohus tekitab ise- 
gi minus, pikaajalises õudusfilmide fän- 
nis, kõheda tunde. Ning üks väike tüd- 
ruk ütleb pärast esilinastust: , Tead, 
ema, kui see kass sealt rohust välja hüp- 
pas, tead, ma nii ehmatasin, ma pidin 
südamerabanduse saama!” 

Kulminatsioon on olnud ning edasi 
tuleb juba järgmine plaan, järgmine 
keskkond, järgmine tegevusliin. Sest 
kulminatsioonist mõistavad ka lapsed 
väljajuhatust tuletada. Ning mida roh- 
kem on võimalik erinevaid väljajuhatusi 
ja lahendusi luua, seda rikkam film. 
»Röövlirahnu Martin” stimuleerib kind- 
lasti vaatajate fantaasiat — nende vaata- 
jate, kel seda on —, pannes näiteks küsi- 
ma: ,, Aga mis sa arvad, mis see direktor 
ikka ütles, kui viin lauale pandi?“ Ilm- 
selgelt on lastel parem fantaasia ja vihje- 
tele toetuva stoori mõistmise oskus kui 
kriitik Lauri Kärgil, kes , Postimehes” 
kurdab, et tegevustiku võtmelahendus- 
tele ei viidata piisavalt selgelt (PM 26. 11 
2005). 

Võlurkass Nitram ise on maneeridelt 
karlssonlik. Sama jutukas, aga rohkem 
vormis, vähem ennast täis ja pisut osa- 
vam. Motorolleri saboteerimine õnnes- 
tub Nitramil kesiselt, inimesi armuma 
panna suudab ta ent küll. Ja see ehk ongi 
oluline, tähtsam kui mõõgavõitlus või 
vaenlasele käkikeeramine. Tegelikult 
tundub, et Nitram tuleb appi pigem ük- 
sikvanematele kui nende lastele, sest 
lapsed saavad niigi hakkama. Olles õn- 
nelikud pealegi. 


OUDEKKI LOONE (sünd. 5. 11 1979) on 
lõpetanud Tartu Ülikooli matemaatika ja 
filosoofia teaduskonna 2003, samast aastast 
Tallinna Ülikooli magistrant. Töötab aastast 
2002 Arte Allegras režissöörina, teinud 
lühifilmi ja muusikavideo, mõned imago- 
ning reklaamfilmid Eesti ja Saksa tellijatele. 

KAKS PILKU EUROKEVADELE 


LEELO TUNGAL 


Kui Martin jalgrattaga koolimaja 
juurde jõudis, hakkas kool juba lõppe- 
ma. Kooliõpetajad teda enda juurde ei 
kutsunud, sest... näib, et selles imekau- 
nis punase katusega maa-hariduse- 
templis polnudki sagimas neid õrne- 
mast soost maasoolateri, keda oleme ta- 
vakoolides harjunud nägema. Ilusas nu- 
kumaja-koolis näis pedagoogina tegut- 


sevat ainult direktorihärra — igatahes 
võttis see kena keskealine kaasaegne 
Julk-Jüri oma hooleks isegi Martinile, 
üsna tavalisele koolipoisile, klassitun- 
nistuse kätteandmise! Kool ise oli üs- 
nagi vabameelne — koguni lõpuaktu- 
sest osavõtt oli vabatahtlik! Kes tahtis, 
see läks saali lõpuaktusele, kellel oli 
muid plaane, need ronisid koolimaja ka- 


»Röövlirahnu Martin“. Kevin on Martini (Madis Ollikainen) kraavi lükanud. 


tusele. Samas aga tegutses kuskil lähe- 
duses (ilmselt jalgrattateekonna kaugu- 
sel) lastekunstikool, milles õppimiseks 
tuli küsida luba selleltsamalt koolidi- 
rektorilt — prominendilt, keda tundis 
ja imetles kogu küla, alates asotsiaali- 
papast-pojast ja lõpetades rikka kauni 
ärinaisega... Tasus ikka imetleda ka, 
sest üksikisast (ja meie oludes ilmselt 
alatasustatud) pedagoog oli osanud en- 
dale ,, välja joonistada” nii laheda era- 
mu, limusiini kui ka paadi! 
Kummaline küll, aga selles filmiloos, 
milles nimikangelaseks Tallinnast ema- 
ga rannakülla kolinud Martin, on abso- 
luutselt kõik täiskasvanud üksikvane- 
mad: nii direktor kui ka tuletõrjedispet- 
šer, nii ärinaine kui ka juhutöömees! 
Samas on loodus neile kõigile kinkinud 
ilusad näolapid ja tiptop elamised — 
Martini haldjalikule emale küll veidike 
väiksema hoone kui koolidirektoril, 
kuid siiski igati euroremonditud maja! 
» Ei noh, möödas on Paunvere häma- 
ramad päevad!” oli mu esimene mõte, 
kui , Röövlirahnu Martini” lõputiitrid 
ekraanile jõudsid. Meenusid , Kevade” 
koolitoa madalad laed ja väikesed ak- 
nad ja see mingi kummaline ärevus, mi- 
da filmimuusika ka kõige naljakamate 
stseenide ajal kuskil seespool kripelda- 
mas hoidis... Kui neid kahte filmi järje- 
panu vaataks, siis tunduks vist, et kogu 
Eestimaale on nii seest- kui ka väljast- 
poolt euroremont ära tehtud! 
Tegelased peaksid ju enam-vähem 
samaealised olema, kuid samavõrd, kui 
Röövlirahnu kandi lastes on välist värvi 
ja atsakust, näib nende tundemaailm 
olevat pealispindsem. Martin on küll 
hea joonistaja, kes oskab koolidirektorist 
teha hoogsa karikatuuri (mis meenutab 
oma hajevil peaga veidike Jüri Arraku 
maalitud Suurt Tõllu), kuid tema kan- 
natused pole seesugused sügavad ja 
ammendamatud nagu ,,õhukese naha- 
ga” Arno Talil, vaid ikka argielulise 
põhjendusega: ,ürgvaenlasel” Kevinil 


on hõbedased firmatossud, temal oda- 
vad ketsid, Kevin kihutab kooli läikiva 
rolleriga, tema aga vana jalgrattaga. Ar- 
no kombel ristteel suure puu all süda- 
medaami ootamisest ei saa juttugi olla, 
sest Marta, Martini unistuste tüdruk, la- 
seb end hea meelega hoopis Kevinil rol- 
leriga sõidutada. Niisiis on Kevinil kõik 
see, millest Martin tunneb end ilma ole- 
vat — välja arvatud isa, aga nagu öel- 
dud, ongi meil selles kandis tegemist 
eranditult üksikvanemate järeltulijate- 
ga. Ainult siis, kui Martin läheb Martale 
külla ja leiab Kevini juba eest, kipub mõ- 
te tõmbama paralleele Arno Tali pettu- 
musega, kui ta Raja tallu minnes avas- 
tab, et Imelik mugib juba Teelega taga- 
kambris ,kompvekka”... 


Teine pilk, lapse oma 

Jah, mis viga olla kergelt irooniline, 
kui lapsepõlv on kaugele selja taha jää- 
nud ja kuskil ajurakukestes veel alles 
Kevade”-filmist saadud eriline ela- 
mus! Meie, täiskasvanud, kipume ju ik- 
ka lasteraamatuid ja -filme oma mõõdu- 
puuga mõõtma. 

Mida aga kõneleb , Röövlirahnu 
Martinist” kinokülastaja, kes on filmi- 
tegelastest vahest aasta paar noorem? 

Üheksa-aastane Asko on samuti pä- 
ritisata perest, kuigi mitte nii kenast kü- 
last ja nii nukumajalikust kodust nagu 
Martin, ning tema ütleb: , Mina jäin selle 
filmiga väga rahule. Mul on hea meel, 
et Martin sai Marta endale ja et Kevin 
sai endale paraja õppetunni! Meie koolis 
on kanii, et tüdrukutele meeldivad ikka 
poisid, kellel on palju raha ja uhked 
asjad.” 

Askole meeldisid väga need võistlu- 
sed, mida Martin ja Kevin omavahel 
korraldasid, kuigi ta möönab, et roni- 
mised olid tegelikult eluohtlikud. Aga 
kuigi paha poiss Kevin oskas sohki teha 
ja Martini võidurõõmu ära rikkuda, jäi 
väikesele vaatajale siiski tunne, et õiglus 
pääses võidule. Tema meelest oli kass 

»Röövlirahnu Martin”. Koolidirektor Roland (Jaan Rekkor) on Kevini ema Dianaga 
(Maria Avdjuško) kohtumise kokku leppinud, kuid selle ära unustanud, ja tuleb 
kohtumispaika Martini ema Marisega (Piret Kalda). 


Nitram, see tõe ja õiguse saba ning vur- 
rudega prohvet, just õige tegelane, kes 
pani asjad rannakülas paika. Lastest te- 
gelased on Asko meelest , just nii nagu 
päris elus”, ja kohmakad tandemjalg- 
rattal ringi kondavad juhutöömehed on 
samuti lahedad, sest nemad oskavad 
kogu aeg nalja teha. Ainult et Röövli- 
rahnul oleks võinud veel midagi põne- 
vat juhtuda, sest Marta ja Martini hirm 
mereröövlitest kummituste ees läks kole 
kiiresti üle... 

Üheksa-aastase poisi arust võiksid 
seda filmi vaadata ka täiskasvanud, sest 
siis saaksid nad rohkem aru laste mure- 
dest: näiteks sellest, et mõned tänapäe- 
vased asjad lihtsalt tu 1 e b oma lastele 
hankida, et need ei tunneks ennast pu- 
ruvaestena ja et neid koolis ei narritaks. 
Vanemad ei mõista ka seda, et kui teise 
kohta kolitakse, siis võib laps end kaua 

väga üksildasena tunda — sest seda juh- 
tub haruharva, et lapsega elukoha vahe- 
tuse asjus nõu peetaks. Sellisel juhul tu- 
leks lapsele kas või mingi väike lemmik- 
loom võtta — nii, nagu Martin sai enda- 
le kassi. 

Kuigi Nitram polnud kaugeltki või- 
mas kõiketeadja, vaid ainult üsna koh- 
makas võlurkass, on ta lapse meelest 
siiski lahe sell, kellelt võib igas olukor- 
ras abi loota. 

Kui veidi vanem plikatirts arvas, et 
film on eriti mõnus seetõttu, et Röövli- 
rahnu Martinil on sarnasust teismelise 
nõia Sabrinaga, siis taipasin, et olin oma 
Kevade”-võrdlusega päris metsa läi- 
nud: sama hästi võiks võrrelda karika- 
tuure ja graafilisi lehti või koomiksisarju 
ja õlimaale. 

»Böövlirahnu Martini” tegijatel pol- 
nudki ilmselt kavas maalida suurt nos- 


A 


»Röövlirahnu Martin“. Juku (Juhan Ulfsak) ja Ruudi (Lembit Ulfsak) vaidlevad 
sügisese koolimineku üle. Juku jättis kooli pooleli ja Ruudil on neli klassi haridust, 
kuid ta tahab, et tema pojast saaks haritud mees. 


talgilist õlimaali, vaid kiires ja kaasaja 
lastele kergesti arusaadavas laadis joo- 
nistada koomiks, milles värvikad tüü- 
bid mängivad läbi igati positiivse mui- 
nasjutu, millele pole euronõuetel mida- 
gi ette heita: ei ainsatki pärispaha tege- 
last, ei ühtki tõelist õnnetust, ning isegi 
sellise kahtlase nähtuse puhul nagu kos- 
javiin viidatakse ,, Väikest Illimari” näi- 
dates hallile harimatule minevikule. 
Arstid väidavad, et liiga vara puber- 
teediikka jõudnud kaheksa-üheksa-aas- 
tastel võib pubekaaeg kesta kauem kui 
»vana-aja lastel”. See tähendab, et väli- 
sed rekvisiidid (moblad, rollerid, ehted) 
saavad varem omaseks kui vastutustun- 
ne ja reaalsustaju. Olen käinud kohtu- 
mistel lasteaedades, kus kuueaastaste 
meigitud ,ninjade” ansambel astub 
kontsade kõpsudes ja kõrvarõngaste kõ- 
risedes lavale ning laulab puusanõksu- 


de saatel atsakalt: , Kiisu läks kõndima, 
müts oli peas...“. Ka rannaküla koolis 
ollakse väliselt täiskasvanulikumad kui 
käitumise poolest. Rikka — vaese, ülbe 
ja tagasihoidliku vastuolude lahenda- 
miseks tuleb aga (nagu teismelise nõia 
Sabrinagi puhul) mängu tuua võluvõi- 
med — filmi lõpukaadrid, kus võlur- 
kass Nitrami nimi peeglis kangastub 
Martinina, lubavad pealegi aimata, et 
tegelikult on need võimed hoopis pea- 
tegelases endas peidus... Rikkurpoiss 
Kevin annab aga oma hoolitseva ema ja 
kindlasti ka väikese vaataja üllatuseks 
teada, etilusad asjad pole teda põrmugi 
õnnelikuks teinud. 

Kaspar Jancise muusika toetab ker- 
get-kiiret süžeed, olemata liiga peale- 
tükkiv ega ka liialttagasihoidlik — selli- 
ne väikeste lõõtspillide lastevariant. 
Martini laul aga üllatas mind küll, ni- 


kino 91 


melt on selle põhikujund ja ülesehitus 
täpselt sama mis siinkirjutanu kirjuta- 
tud luuletusel üksinda mängivast lap- 
sest , Vedurijuht”, mille viisistas Piret 
Rips ning mida ETV Laulustuudio lap- 
sed onjuba paar aastat laulnud, mis aga 
samas pole ka nii üldtuntud, et tegemist 
võiks olla paroodiaga: ,1se ähin, ise 
puhin,/ise oma rongi juhin,/ise algan 
reisi ja /ise olen reisija. Ise puhun rongi- 
vilet,/ise küsin: ,Kus on pilet?” — 
Wimbergil: ,1se mängin kangelast ja ise 
paha,/ise punanahka, ise valget meest. / 

»Röövlirahnu 
Martin”. 

Kumb jõuab 
esimesena lipuni. 
Martin 

(Madis 
Ollikainen) ja 
Kevin 

(Andry Žagars) 
viimasel 
koolipäeval kooli 
katusel. 


Ise püssist tulistan ja ise kukun maha...” 
Võib-olla sünnitavad sarnased teemad 
eri autorite peades sarnaseid motiive?... 

Täiskasvanutele (eriti sellistele, kelle 
ajukurdudes peituvad meenutused 
Kevadest” või , Arabellast”) pole fil- 
mis ilmselt midagi eriti ligitõmbavat 
peale tuttavate näitlejate. Arvan, et te- 
gemist ei ole niivõrd kogupere-, kui- 
võrd kogulaste perefilmiga: kindlasti 
võib ,Röövlirahnu Martinit” vaatama 
viia ka õige väikesi mudilasi, kartmata 
hirmu- või igavushüüdeid. Tüübid on 


Mihkel Ulmani fotod 


»Röövlirahnu Martin“. Martin (Madis Ollikainen) kosjaviinaga koolidirektori 
(Jaan Rekkor) juures, et teha kaupa tema tütre Marta (Kadi Sink) suhtes. 


ju hästi valitud, kõik omanäolised ja 
ilusad ning õigesti ristitudki: Martini ja 
Marta nimed on vanaemade-vanaisade 
aegadest teisele ringile läinud, Kevin 
sobib kõige paremini uusrikkale poisile. 
Lastest osatäitjad esinesid niisama an- 
dekalt ja professionaalselt kui päris näit- 
lejad — ja eks ole noore publiku jaoks 
ligitõmbav seegi, kui saab kinolinal nä- 
ha omavanuseid. 

See, et probleemidest on kergelt üle 
käidud, polegi tegelikult seda liiki mui- 
nasjuttfilmi jaoks paha: ka lastel on mu- 
resid maa ja ilm ning neil on vahel 155- 
gastav vaadata, et kuskil lahendab pal- 
jusid tõsiseid asju üks lihtne vöödiline 
kass. Tore, et Nitramiks polnud võetud 
mingit siiamit või sfinksi, vaid tavaline 
talukõuts, kelle elutargast silmavaatest 
võis aimata, et igale asjale — ka euro- 
kevadele — võib vaadata veel ka kassi- 
de vaatenurgast. 


RENE VILBRE (sünd. 17. 1970 Rakveres) 
on lõpetanud 1997. aastal Tallinna Pedagoo- 
gikaülikooli filmi ja video eriala mängufilmide 
režissöörina. Aastatel 1995 — 2001 oli ta Ees- 
ti Televisiooni filmisaadete režissöör, 2001. 
aastast ETV pearežissöör. Filmid: 1993,,Üx 
päev“; 1995 ,Samuel Beckett — Film“; 
1996,.Falling in Love“; 1998,,Perekond- 
lik sündmus“; 1999 ,Filmikärbes“; 2001 
» Armas tuss A. D. 2050 “; 2002 ,,Puss in 
Boots“; 2003,,Frog Prince“, ,Missing Prin- 
cess“, ,,3 Piglets“; 2002 — 2003 viis lühi- 
mängufilmi Euroopa Liidu tellimusel (Saksa- 
maa, Inglismaa, Itaalia, Rootsi, Prantsus- 
maa); 2004,,Teine Kadriorg“; 2005,.Rööv- 
lirahnu Martin“ (täispikk mängufilm). 
Lühi- ja minifilmidele ning animafilmidele 
lisaks on Vilbre teinud muusikavideoid, rek- 
laamfilme ja filmitreilereid ning loonud ja 
teostanud mitme saate või ürituse kontsept- 
siooni. Tema tööd on korduvalt saanud festi- 
validel ja ülevaatustel auhindu. 

MAAILMA ELLUÄRKAMINE 
Hayao Miyazaki filmid 


SVEN VABAR 


Eestlased teavad jaapani koomiksi- 
ning animafilmilooja Hayao Miyazaki 
teostest ilmselt eeskätt fantaasiaküllast 
multikat ,Vaimudest viidud“ (Sen to 
Chihiro no kamikakushi, Miyazaki's Spiritid 
Away, 2001), mis jõudis 2002. aasta 
PÖFFile, hiljem ka meie kinno ja video- 
levisse. Mingit avalikku vaimustuse- 
tormi pole Miyazaki meie mail igatahes 
tekitanud. 


Hayao Miyazaki. 

Kuid kodumaal Jaapanis on Miyaza- 
ki uskumatult populaarne. Ka mujal 
maailmas, kus on tema filme näidatud, 
onta üldiselt osutunud tähelepanuväär- 
selt edukaks. Kõik viis viimast Miyazaki 
filmi said oma väljatuleku ajal aasta vaa- 
datuimateks kodumaisteks linateosteks 
Jaapani kinodes. Vähe sellest — tema 
teos,, Printsess Mononoke“ (Mononoke- 
hime, Princess Mononoke) osutus pärast 

Nunnu, kuid siiski õige-õige veidi kõhedust tekitav Totoro naudib koos sõpradega 
maalolemise idülli filmis , Minu naaber Totoro“. 


linastumist 1997. aastal kõige vaadatu- 
maks filmiks jaapani filmi ajaloos üldse. 
»Mononokelt“ lõi selle rekordi üle küll 
» Titanic“, kuid jõudis kohta hoida 2001. 
aastani, kui välja tuli , Vaimudest vii- 
dud“. Eelmise aasta lõpul esilinastunud 
Howli rändav loss“ (Hauru no ugoku 
shiro, Howl's Moving Castle) on juba ko- 
gunud rohkem vaatajaid kui , Monono- 
ke”. Miyazaki on Jaapanis tõeline rahva 
lemmik, keda armastavad nii lapsed kui 
vanad. Kõik kohad on täis Miyazaki 
filmide vidinaid, eriti muidugi filmist 
»Minu naaber Totoro“ (Tonari no Toto- 
ro, My Neighbor Totoro, 1988) pärit nun- 
nu nimitegelase nukke. 

Miyazakit armastab ka kriitika. Esi- 
mesed Miyazaki filmid kinos veel nii 
hirmus menukad ei olnudki, kuid kriiti- 
kud kiitsid neid kõvasti. Hilisematele 
filmidele , Mononoke” ja , Vaimudest 
viidud“ andis Jaapani Filmiakadeemia 
juba aasta parima filmi auhinna. 

Lääne inimesele tundub veider üks- 
nes see, et üks multifilmitegija nii popu- 
laarne võib olla. Jaapanis on asjad natu- 
ke teistmoodi. Animed ja mangad — 
jaapani keeles käibib termin , manga“ 


küll mõlema nähtuse kohta — on selles 
kultuuris tohutult levinud. Raamatute 
müügituludest peaaegu poole annavad 
mangad. Koomikseid loevad ja multi- 
kaid vaatavad Jaapanis kõik. Lapsed on 
küll mõlema meediumi peamine tarbija- 
rühm, kuid kellelgi ei tule pähe pidada 
animesid ja mangasid eeskätt lastele 
mõeldud toodanguks. Samuti ei kuulu 
animed ja mangad Jaapanis ainult mee- 
lelahutustööstuse valda, vaid sel maal 
õitseb ka kõrge esteetilise väärtusega 
animafilmide ja koomiksite kultuur. 
Miks on nii liikuvate kui ka paigalseis- 
vate joonistatud piltide abil edasi anta- 
vad lood Jaapanis sedavõrd laialt levi- 
nud, see on huvitav küsimus, millele 
kirjasõnausku lääne inimesel polegi nii 
kerge vastata. 

Kuid Miyazaki on animakunstniku- 
na isegi Jaapani kohta liiga populaarne. 
Animafilmidel on sealses kultuuris siis- 
ki piirid. Jaapani Filmiakadeemia pol- 
nud kunagi andnud aasta parima filmi 
auhinda animafilmile — kuni Miyazaki 
tulekuni. Mis puutub publikumenusse, 
siis on varemgi olnud Jaapanis väga po- 
pulaarseid multikaid, nagu ,, Akira“ 

(1988, rež Katsuhiro Õtomo) või,, Vaim 
kestas“ (Kõkaku kidõtai, Ghost in the Shell, 
1995; režŽMamoru Oshi), kuid valdavalt 
on kõige vaadatumad filmid Jaapanis 
olnud siiski mitte-animafilmid. Miyaza- 
ki muutis ka seda olukorda. 

Mujal maailmas pole Miyazaki seni 
massilist populaarsust saavutanud, 
kuid taas on tema filmid kõikjal, kus 
neid on näidatud, saanud kriitikute soo- 
ja vastuvõtu osaliseks. Tihti on Miyaza- 
ki teatavat edu väljaspool kodumaad se- 
letatud Jaapani anime üldise võidukäi- 
guga maailmas. Ka ,Vaim kestas” või 
» Akira“ on maailmas üpris tuntuks saa- 
nud, rääkimata sellistest teleseriaalidest 
nagu ,,Pokõmon“ (alates 1998). ,, Mono- 
noke“ ja , Vaimudest viidud“ on saanud 
muidugi kõikvõimalikke animatsiooni- 
auhindu üle ilma, viimati nimetatu ka 
parima animafilmi , Oscari“. Kuid ka 
mujal maailmas on Miyazaki filmidele 
saanud osaks tunnustus, mida anima- 
filmid, olgu jaapani omad või mitte, ta- 
valiselt ei pälvi. , Vaimudest viidud“ sai 
näiteks Berliini filmifestivalil ,, Hõbeka- 
ru” — mitte animatsiooni-, vaid üldka- 
tegoorias. 

Niisiis on Miyazaki suutnud lastele 
mõeldud animafilmi paljude jaapan- 
laste ja muugi maailma inimeste jaoks 

Kass-buss kaob 
kohe sooja 
suveöhe filmis 
Minu naaber 
Totoro”. 


tõsta uuele tasemele. Või teisipidi öel- 
des: paljud inimesed on Miyazaki laste- 
filmidest leidnud midagi, mida neist se- 
ni leida polnud. 

Iseenesest on see paradoksaalne, sest 
5. jaanuaril 1941. aastal Tokyos sündinud 
Miyazaki eesmärk pole kunagi olnud te- 
da ümbritsevast lasteanime maailmast 
välja pääseda. Ta pole olnud mingi žanri- 
uuendaja, erandlik mässaja või teistmoo- 
ditegija. Vastupidi, Miyazaki töötas paar- 
kümmend aastat truult mitmesuguste 
lasteanimete juures kunstnikuna, enne 
kui oma filme tegema hakkas. Tema de- 
büüt täispika kinoanime lavastajana oli 
aastal 1979 esilinastunud ,Lupin III: 
Cagliostro loss“ (Rupan sansei: Kariosuto- 
ro no Shiro, Arsene Lupin and the Castle of 
Cagliostro, Lupin III: Castle of Cagliostro), 
mille peategelasteks on populaarsed jaa- 
pani manga- ja animekangelased. 

Miyazaki kunstnikusõltumatus suu- 
renes oluliselt pärast tema 1984. aastal 
linastunud filmi, Nausicaä Tuule orust“ 
(Kaze no tani no Naushika, Nausicad ofthe 
Walley of Winds), mis osutus vaatajate 
hulgas piisavalt edukaks, et filmi taga 
olnud seltskond, õieti juba sõpruskond, 
sai luua oma multikastuudio , Studio 
Ghibli“. Kolleegid-produtsendid ,, Ghib- 
list“ pole Miyazakile kunagi filmide 


Puhtaks pestud 
jõevaim ütleb 
Chihirole suure- 
suure aitäh filmis 
” Vaimudest 
viidud“. 


sisu kohta mingeid ettekirjutusi teinud, 
liiatigi kui tema filmid nii hästi raha sis- 
se toovad. Nõnda on Miyazaki olnud 
vaba tegema mida tahes. Ometi on pi- 
gem Miyazaki ise see, kes muretseb, et 
 Ghibli“ filmid oleksid lihtsad ja laste- 
pärased. Ta lausa kritiseerib seda Jaa- 
pani tendentsi, et animafilm, taotledes 
universaalset ja pretensioonikamat koh- 
ta kultuuris, on järjest vähem lastele 
mõeldud. Miyazaki rõhutab, et tema 
teeb just nimelt lastefilme. Varem tülit- 
ses Miyazaki vahel oma kolleegi, teise 
kuulsa ,,Ghibli“ lavastaja Isao Takaha- 
taga, kuna too tahtis liiga pikki ja kee- 
rulisi suurte inimeste filme teha. Miya- 
zaki kartis, et kui ,Ghibli” seda teed 
läheb, ei suuda firma töötajatele enam 
palka maksta ja läheb pankrotti. 

Aga rahaahnuses Miyazakit küll 
süüdistada ei saa. Kui ,,Ghibli“ produt- 
sent Miyazakile mingeid ettekirjutusi 
teeb, siis tähtaegade osas, vastasel kor- 
ral võiks vanameister lõpmatuseni ühe 
filmi kallal pusida. Tema nõudlikkus, 
perfektsionism ja töönarkomaania on 
legendaarsed. Ta võib võtta ette reisi 
Euroopasse, et täpsemalt tajuda mõne 
oma filmis kasutust leidva detaili kuju 
ja värvi. Tema filmid toovad stuudiole 
piisavalt sisse, et vabalt vajalikke inime- 


si juurde palgata, kuid Miyazaki eelis- 
tab endiselt lausa pisiasjadeni kõike 
oma käega joonistada. , Mononoke” 
144 000 üksikkaadrist parandas või joo- 
nistas Miyazaki isiklikult päris uuesti 
80 000. Kui Miyazaki peamiseks ees- 
märgiks oleks meelelahutuslike anima- 
filmidega endale ja stuudiole raha tee- 
nida, oleks ta valinud märksa sobivama 
strateegia, mis tänapäeva meediaühis- 
konnas on end suurepäraselt tõestanud 
ja mille peamisteks märksõnadeks on 
produktiivsus ja kiirus. Miyazaki aga on 
viimase kahekümne aasta jooksul, ala- 
tes , Nausicaäst“, lavastanud kaheksa 
filmi, mida ei ole sugugi palju. 

Miyazaki eesmärk pole teha mingit 
suurt kunsti, midagi ,,enamat“ kui liht- 
salt tavapärane lasteanime. Kuid erine- 
valt tänapäeval lastele suunatud meele- 
lahutusäris välja kujunenud tavast võ- 
tab tema lasteanimatsiooni tõsiselt. Ja 
miskipärast sünnivad just sellest jäägi- 
tustlasteilma sukeldumisest need asjad, 
mis lummavad ka täiskasvanuid, nii 
idas kui läänes, nii multikate sõpru kui 
vaenlasi, tarku kui rumalaid. 

Just nimelt asjad, sest tema filmide 
vaatamise järel ei jää meelde mitte nii- 
võrd tervikstruktuur, süžee, vaid üksik- 
asjad, kujundid ja situatsioonid. Mõned 

neist sööbivad nii hästi mällu ja on nõn- 
dalummavad, et tema filmide kohta kir- 
jutajad ei suuda vastu panna kiusatuse- 
le neid üha uuesti ja uuesti ümber rääki- 
da. Näiteks hiigelputukaid täis mürgi- 
mets ning jumal-sõdalane , Nausicaä“- 
filmis, lendav linn filmis ,Laputa: Tae- 
vane loss“ (Tenki no shiro Rapyuta, La- 
puta: Castle in the Sky“, 1986), , Printsess 
Mononoke” mets, kus elab metsajumal 
ning lugematul arvul tillukesi kõriseva 
peaga metshaldjaid; reostatud jõe vaim, 
kes end sauna pesema tuleb, ning üle 
mere ja läbi vihma tuhisev rong filmis 
 Vaimudest viidud“. Eriti armas on ini- 
mestele vist ikka kass-buss filmist ,, Mi- 
nu naaber Totoro“. Peaaegu igas Miya- 
zaki filmis on tillukesi kummalisi olen- 
deid, kel pole filmi loo seisukohalt min- 
git tähtsust ja kellest ei saa vahel üldse 
arugi, kes nad sellised on, kuid igatahes 
on nad vaimustavad ja teevad vaataja- 
tele palju rõõmu. 

Kogu see ennastunustav fantaasia- 
puhang, mis võib hetkiti omandada lau- 
sa sürrealistlikud mõõtmed, on täiesti 
originaalne ja vaba klišeedest, millest 
lastele mõeldud muinasjutud, raama- 
tud ja filmid pahatihti kubisevad. Miya- 
zaki on öelnud, et ei suuda teha filme, 
millesarnaseid on juba varem tehtud, — 
kus head võitlevad halbadega jne. Ta 
rõhutab, et oma filme tehes sukeldub ta 
sügavale alateadvusse. ,Loogika abil 
filme teha ei saa, või teisiti väljendudes: 
igaüks võib teha filme loogika abil,” on 
Miyazaki ühes intervjuus öelnud. 

Ehk peitubki Miyazaki universaal- 
suse saladus pelgalt reaalsusest põgene- 
mises, eskapismis, täiskasvanuile või- 
maluse pakkumises põgeneda fantasti- 
lisse, mängulisse lapsemaailma? Kahtle- 
mata on Miyazaki loomingus palju igat- 
sust lapsepõlve järele. Tema filmides on 
viiteid omaendagi lapsepõlvele, olgu 
= Lotoro“--filmi haige ema või kirg vana- 
aegsete lennumasinate vastu. Miyazaki 
lapsepõlv möödus sõja kaotanud, vae- 

ses ja laastatud Jaapanis. Nii idealiseeris 
ta väikse poisina enese jaoks Euroopat. 
Sellepärast ongi näiteks nimetu linn 
»Kiki kullerteenistuses“ (Majo no 
takkyübin, Kiki's Delivery Service, 1989) 
kummaline segu Põhja-Euroopa ja Va- 
hemere-äärsetest linnadest. 

Teisalt on kunagisel veendunud 
marksistil Miyazakil eskapismi, reaal- 
susest põgenemise suhtes ootamatult 
kindel isiklik seisukoht, mida ta on kor- 
duvalt ka väljendanud. Ta kritiseerib 
raevukalt kogu tänapäevast meediakul- 
tuuri, mida ta nimetab virtuaalseks 
reaalsuseks ja mis on tema sõnul ,õhu- 
ke, pinnapealne ja võlts“; reaalsuse eita- 
mine, mis vangistab inimest. Virtuaalse 
reaalsuse hulka liigitab Miyazaki kogu 
elektroonilise meedia — televisiooni, vi- 
deomängud jne, mis on tänapäeva urba- 
niseerunud Jaapani üle ujutanud. Selle 
asemel et televiisorit vahtida, soovitab 
Miyazaki lastel loodusesse minna. 

Loodusega, selle ülimalt meelelise ja 
reaalse asjaga, on Miyazakil eriti soe su- 
he. Ökoloogia on tema loomingu üks 
peamisi märksõnu. Vähe on tänapäeval 
filmikunstnikke, kelle teostes oleks kesk- 
kond mitte tegevuse tausta, vaid ees- 
märgina nii rõhutatult kohal. Kolme te- 
ma filmi puhul on peamine süžeeliin 
ökoloogiline. , Nausicaä“ räägib loo 
maailmast, mille keskkond on inimtege- 
vuse põhjustatud ökokatastroofi taga- 
järjel täielikult reostatud. Selles maail- 
mas vohab jõle ,roiskmets“, mille ees- 
märgiks on pinnas sinna ladestunud 
mürkidest taas puhastada. Inimkonnal 
jääb edasitungiva roiskmetsa kõrval aga 
järjest vähem ruumi elamiseks. ,Lapu- 
ta“ räägib uhkeks läinud teadususksete 
inimeste püüdlustest trotsida loodus- 
seadusi ning rajada õhus hõljuv linn. 
» Printsess Mononokes” püüavad lepita- 
matus sõjas üksteist lõplikult hävitada 
ühelt poolt inimesed ja teiselt poolt mets 
oma elanike ning jumalatega. Ökoloogi- 
lisi vihjeid on teisteski Miyazaki filmi- 

Metsik printsess Mononoke koos lahutamatute hiiglaslike hunt-jumalate ning kõigi 

vastu sõbralike metsavaimukestega filmis ,, Printsess Mononoke“. 


des — kas või seesama põhjalikult reos- 
tatud jõevaim filmis , Vaimudest vii- 
dud“, kelle peategelane, väike tüdruk 
Chihiro puhtaks peseb, sikutades te- 
mast välja kõikvõimalikku jõkke visatud 
kõntsa, muu hulgas isegi ühe jalgratta. 
See lugu olevat muide inspireeritud 
Miyazaki tõsielulisest kogemusest, kui 
ta osales lööktöö korras oma kodu lähe- 
dalt mööda voolava jõe puhastamises. 
Miyazaki valutab keskkonnaprob- 
leemide pärast ülimal määral südant. 
Tema filmid ei pruugi olla alati ühemõt- 
teliselt õnneliku lõpuga, kuid neist jääb 
lõpuks kõlama ikkagi positiivne ja loo- 
tusrikas noot. Miyazaki isiklikult on 
seevastu täiesti pessimistlik. , Ma loo- 
dan, et ma elan veel kolmkümmend aas- 
tat,” rääkis Miyazaki mõrult ajakirjale 
» New Yorker“. ,Ma tahan näha, kuidas 
meri ujutab Tokyo üle ja meie telemast 
muutub saareks. Ma tahaksin näha, kui- 


das Manhattan vee alla vajub. Ma tahak- 
sin näha, kuidas rahvaarv kokku kuivab 
ning kõrghooneid pole enam, sest keegi 
ei osta neid. Ma ootan seda kõike põne- 
vusega. Raha ja ahnus varisevad põrmu 
ning metsik, roheline rohi võtab kõikjal 
võimust.“ 

Ometi kuulub ka valdav enamik las- 
te teleseriaale või -filme ümbritsevast, 
ripakile jäetud keskkonnast põgeneda 
aitava virtuaalse reaalsuse hulka. Miya- 
zaki muretseb kogu aeg sellepärast, et 
ka tema filmid võivad osutuda vihatud 
virtuaalsuseks. Ta ütleb, et see on dilem- 
ma, millega ta oma tööd tehes pidevalt 
maadleb. Lapsevanemad tulevad tihti 
Miyazakile rääkima, kuidas nende lap- 
sed vaatavad iga päev lummatult , Toto- 
rot” ja , Kiki“-filmi. Miyazaki aga ärritu- 
vat selle peale alati ja käskivat: ühest 
korrast aastas on küll, rohkem pole vaja. 
Lapsed mingu parem loodusesse. 

Kuidas Miyazaki selle dilemma la- 
hendab? 

Kui meenutada eespool mainitud 
fantaasiast ülevoolavaid, igati ebareaal- 
seid detaile, mis Miyazaki filmidest eriti 
meelde jäävad, siis osutub, et neil on üli- 
malt reaalne teine poolus, mis nad õieti 
meeldejäävaks muudabki. , Laputas“ 
esindavad seda teist poolust puud ja ro- 
hi, mis on taevas hõljuva lossi valluta- 
nud. ,, Printsess Mononokes“” pole häm- 
mastavad mitte ainult tillukesed imiku- 
sarnased kõrisevate peadega haldjad, 
vaid see müstiliselt kaunis mets, kus 
nad elavad ja mille kallal isand Miyaza- 
ki omal ajal kindlasti hulga aega niker- 
das. , Totoros“ muudab kassikujulise 
bussi lummavaks see Jaapani suveõhtu- 
ne maastik põldude, metsade ja külade- 
ga, mille kohalt kulgeb üle kass-bussi 
marsruut. ,, Vaimudest viidus“” on seal 
kihutava rongi puhul eriti äge see, et ta 
kihutab mööda vihmasajust merd. 

Ja , Nausicaäs“ (tõsi küll, mitte fil- 
mis, vaid tuhande lehekülje paksuses 
koomiksiversioonis, mille kallal Miya- 
zaki töötas peaaegu kolmteist aastat) 
sünnib mürgise roiskmetsa südames 
järk-järgult uus, puhas maailm uute jõ- 
gede, järvede ja rohumaadega, tuulte ja 
pilvedega, loomade-lindudega. Ainult 
et ükski inimene ei tea uuest maailmast 
õnneks veel midagi. 

Miyazaki pole mitte kurja ja reosta- 
tud maailma eest lapsepõlveulmadesse 
põgenev eskapist. Kuid ta ei ole ka võit- 
lev keskkonnaaktivist, kes nuputaks, 
kuidas ekspansiivse, hruštšoviliku maa 
ja vee tühjaksimemise asemel rakenda- 
da jätkusuutlikku majandamist. Ta on 
hoopis öelnud, et tänapäevased kesk- 
konnaprobleemid ja looduse tühjaks- 
kurnamine said alguse siis, kui inime- 
sed kaotasid aukartuse ja imetlustunde 
looduse ees. Just fantastilised detailid 
Miyazaki filmides on need, mis kesk- 
konna enda ümber taas imeliseks muu- 
davad, ellu äratavad. Kõrisevad haldjad 

metsa, kass-buss põllu- ja külamaastiku, 
rong vihmase mere, mürgimets uue, 
puhta looduse. Ja teiselt poolt on loo- 
duse intensiivne, rõhutatud kohalolu 
see, mis imelikku esile kutsub, Miyazaki 
alateadvusmasina tööle paneb, kuid 
samas ka lunastab tema fantasmid, 
muutes need pelgast infantiilsest vigur- 
damisest maagilisteks, metafoorseteks 
aktideks. Mille ülesandeks on omakor- 
da maailma elluäratamine. 

Nii paneb Miyazaki imeratta pöörle- 
ma, et maailm oleks jälle ilus, hirmus, 
salapärane, kummaline, mis iganes, 
ainult mitte see, milleks ta on muutu- 
nud — lihtsalt objektide kogumiks. 

Asi pole lapsepõlves, asi on imedes. 
Just lapsepõlv on ainus aeg enamiku tä- 
napäeva inimeste elus, kui maailm on 
veel imeline, salapärane ja kummaline. 
Lapsepõlve lõppedes imed kaovad ja 
tekib meie kultuurile iseloomulik lõhe 
laste ja täiskasvanute maailmanägemise 
vahel. Kuid see drastiline lõhe pole uni- 
versaalne ja üldkehtiv. Seda pole olnud 
igal ajal minevikus ega pea olema ka 
praegu või tulevikus. 

Miyazaki elab lasteilmas, tehes veen- 
dunult laste-, mitte täiskasvanufilme. 
Mitte sellepärast, et hoiduda reaalsu- 
sest, vaid selletõttu, et ei taha imedest 
loobuda. Lapseilma imelisus ei muuda 
imettriviaalseks. Võib öelda küll, et täis- 
kasvanud, eriti Jaapani omad, tunnevad 
äkki massiliselt vajadust põgeneda oma 
asisest ilmast Miyazaki lapselikku ime- 
ilma. Aga et see koht, kuhu nad põgene- 
vad, oleks mittereaalsus, on vähemalt 
Miyazaki loomingu puhul küll kaht- 
lane. 


SVEN VABAR (sünd. 7. VI 1977Z) on 
Tartu Ülikooli semiootikatudeng. Teinud 
intervjuusid , Loomingule“ ning kaastööd 
Eesti Raadio saadetele , Kultuurimaja“ ja 
» Litter“. Avaldanud filmiartikleid ,, Posti- 
mehes“ ja ,, Sirbis“ ning proosat , Sirbis” ja 
» Vikerkaares“. 


NÄDAL ,RAADIO 2" SELTSIS 


JANNO ZÖBIN 


“Raadio 2” suunamuutus on Eesti 
meedias tervitatav nähtus. Süldisaadete 
osatähtsuse vähendamine ja erinevatele, 
ent kindlatele huvigruppidele orientee- 
ritud programmi väljatöötamine näib 
olevat tänuväärne idee. Ometi ei tundu 
Raadio 2” selle aasta märtsist kuulami- 
seks enamnii ahvatlev, kui ta oli suuna- 
muutuste tekkimise aegu. Väärt muusi- 
ka ja teravate teemade vahele on end 
taas peitma asunud süldiosakesed. Ilma 
tsirkuseta näib üle-eestilisel raadioka- 
nalil peaaegu võimatu leiba teenida. 

Argipäeva hommikuti seitsmest 
kümneni äratavad , Raadio 2” kuulajaid 
Kirke Ert, Vaiko Eplik ja Toomas Lu- 
hats saatega ,, Silmad lahti”. Kui , Raa- 
dio 2” õhtune programm liigub rohkem 
muusikaliste erisaadete poole ning see- 
tõttu mängitakse seal kohati ka rohkem 
huvitavat kraami, siis hommikuste ja 
päevaste saadete puhul on osa lugudest 
saatejuhtidele kohustuslikud. Pisut on 
muidugi kahju, et üle Eesti leviv raadio- 
jaam, mis esimesena on otsustanud sül- 
diraadio staatusest väljuda, ideega päris 
lõpuni ei lähe. Samas, täielik ajuvabast 
tümakast loobumine tooks ilmselt peagi 
kaasa teatud kuulajaskonna kaotuse. 
Panuse tegemine vaid intelligentse kuu- 
laja peale näib olevat liiga riskantne 
samm. 


RAADIO 2 


Saates ,,Silmad lahti” kõlab aeg-ajalt 
muusika, mida ei kuule ühegi teise raa- 
diojaama hommikuprogramnis. Ilmselt 
suures osas tänu Vaiko Eplikule, kes 
hommikuid näiteks brasiilia 1960-ndate 
biidi, estraadi ja parima rock'n roll iga 
rikastab. 

Päevakord” leiab aset argipäeviti 
kell 11—15. Saatele võib julgelt ette heita 
seda, et muusika valik on liiga suvaline. 
Kas pole pisut nekroloogiline mängida 
uuel aastatuhandel valmis vorbitud 
2 Ouick Starti” kaverit. Ja kas ei võiks 
Päevakorra” asemel eetris olla hoopis 
huvitav diskussioonisaade, mille läbi- 
viijateks noored ja andekad ajakirjani- 
kud, kes teemade valikul ka pisut vaeva 
on näinud. Iga saadet ei pea ju tingimata 
juhtima kohalikus popmuusikas endale 
nime teinud staarid. ,Raadio 2” kont- 
septsioon kaasata vaid tuntud hääli ja 
nägusid mõningatel juhtudel lihtsalt ei 
õigusta ennast. 

Neljapäeval kella kolmest võis , Raa- 
dio 2” eetris rääkimas kuulda Jaagup 
Kreemi. Millegipärast on viimasel ajal 
popiks kujunenud kõikvõimalikud 
»girls in rock” alatooniga tehtud kont- 
serdid ja spektaaklid ning nii oli ka Jaa- 
gupi saade pühendatud sellele temaati- 
kale, tõsi küll, suures ja punases main- 
stream'i võtmes. Millist naistebändide 

muusikat mängib Jaagup Kreem avali- 
kus raadios aastal 2005? 

Näiteks , The Banglesit”, Avril La- 
vigne'i ja üllatus, üllatus, isegi , The 
Donnast”. Avril Lavigne'i vastu näib tal 
olevat eriti suur sümpaatia. Kujutage 
ette, , Avril Lavigne'i kodukal on üleval 
päevik, mida väidetavalt oma laptop'iga 
toksib üksikutel õhtutel sisse staar ise. 
Seal on kirjas tema unistused ja viima- 
sed kontserdimuljed”. Avril Lavigne'i 
sügavad silmad ja naiivsevõitu tütarlap- 
selik olek on laias maailmas kahtlemata 
tugev müügiartikkel, mis mõjub ka Jaa- 
gupile. Seega saame me teada, milline 
on Jaagupi maitse naiste alal tegelikult. 

Mis muusika ,, Terminaatori“ solisti- 
le endale meeldib, jääb saates aga siiski 
saladuseks. Kõlavad juba ammu ära 
leierdatud rokihitid, nagu ,Guano 
Apesi” ,,Open Your Eyes”, ja just Blac- 
ky viimased tuimavõitu helisaavutu- 
sed. Isiklikult arvan, et Jaagup kuulab 
kodus salaja näiteks ambienti, kuid ei 
julge seda lihtsalt avalikult tunnistada. 
Ja ega ei võtakski keegi , Tangerine 
Dreami“ stiilis tehtud , Terminaatori“ 
lugusid tõsiselt. Vana kooli rinnakarva- 
roki identiteet on mehele lihtsalt nii tu- 
gevasti külge kleepunud. 

Silmad lahti“ 
saatejuhid 
Toomas Luhats, 
Vaiko Eplik ja 
Kirke Ert. 


Teisipäevast reedeni kella 16 —19ni 
astub eetrisse ,Pleier”, tegijateks Koit 
Raudsepp ja Kaarel Kose. Kahjuks teeb 
siin , Raadio 2“ taas kaks sammu tagasi 
süldiraadio klišeeliku kompoti suunas. 
Nimelt mängivad saatejuhid koosMih- 
kel Mattiseni eessõnaga ära Jami (jah, 
see Eesti õudus) igihalja hiti,,Tants, mi- 
da tantsisime”. Ilmselt oli see jälle saate- 
juhtidele kohustuslik. 

Muidugi ei puudu , Pleierist” ka hea 
muusika. Näiteks lugu Becki uuelt al- 
bumilt või Eesti veider elektrobiidi bänd 
»Köök“. Stiililiselt on Koit Raudsepp 
vahest ,, Raadio 2“ DJ-dest kõige mitme- 
külgsem. Seetõttu on saadet huvitavam 
kuulata. 

Saade , Reggae power” keskendub 
neljapäeva õhtuti dancehalfile, aga ka 
vanemale ja traditsioonilisemale reg- 
gae'le. Sellise muusika fänne tekib aja 
möödudes üha juurde, saade on kind- 
lasti vajalik ja jõuab õigete kuulajateni. 
Vana kooli reggae võiks saates olla küll 
ülekaalus ja dancehall'i vähem, aga see 
onju puhtalt maitse asi. Konkreetse stiili 
eelistus sõltub vist pisut ka vanusest. 

Teisipäeva õhtuti kella 20 —21-ni ri- 
kastab raadioeetrit saade, mil nimeks 
Nestor ja Morna”, saatejuhtideks Siim 


»Pleieri” 
saatejuhid 
Kaarel Kose, 
Koit Raudsepp, 
Kaido Kirikmäe | a 
ja Kaarel Kattai. = 


Nestor ja Erik Morna. Tegu on uuemat 
ja huvitavamat indie't ja garaažirokki 
ketrava saatega, mõnikord mahuvad 
plaadikatesse ka igasugu /lo-fi artistid, 
kelle stiililine määratlemine on juba 
märksa keerulisem ülesanne. Näiteks 
sain ma tänu saatele teada sellisest Kon- 
go ja Angola piiril tegutsevast bändist 
nagu ,Konono No1”. Kurja väljanäge- 
misega Aafrika mehed teevad muu hul- 
gas muusikat autoosadest disainitud 
rütmipillidega. 

Solid Steeli £x Type-O juhitav saade 
»Progressioon”, mis on kavas reede õh- 
tuti alates kella üheksast, on minu arva- 
tes liiga sünteetiline ja monotoonne. Lu- 
gude vahel räägitakse vähe, mis asjale 
just palju vürtsi ei lisa. Liiga palju hou- 
se'ipõhjalist muusikat ja just house'i iga- 
vamat ja monotoonsemat osa. 

Saates rõhutatakse üleliia, et tegu on 
progressiivse tantsumuusikaga. Aga 
mis tänapäeval üldse on progressiivne 
tantsumuusika? Liiga artistikeskne on 
jutt samuti. Inimesed peaksid rohkem 
rääkima, mitte masinad. Kolm tundi 
ühtlast tampimist paneb pea valutama. 

Üks kohutavamaid ja noorte muusi- 
kalist maitset meela laussaastaga risus- 
tav saade on kindlasti , Stiina klubi”. 


Ajakirja sihtrühma väljakujundamine 
(teisisõnu teismeliste ajupesu) käib ava- 
likus raadiokanalis täie hooga. Kui pa- 
rajasti saadet kuulama juhtusin, oli 
stuudiosse kutsutud keegi diskotäht 
Rolf juunior. 

Selgus, et tobetõsise jutuga Rolf ei tee 
muusikat raha pärast. Tema hittloo ref- 
rääni ümbertegemine selleks, et lugu 
paremini müüks, ei tähendanud ju 
ometi seda! Kahju, et avalik meedia hai- 
bib teadlikult teisejärgulisi tümakastaa- 
re. Kahju, et noorte alateadvusse kodee- 
ritakse sisse kosmeetikatoodete massili- 
se tarbimise vajadust, vastassoo äraost- 
mise nippe kõige labasematel viisidel, 
iluideaale, mille poole püüdlemine toob 
noortele tüdrukutele tõenäoliselt kaasa 
hulga komplekse, jne. 

Ja veel! Loomulikult ei saa mööda 
minna ka , Stiina“ peost. Selle reklaami- 
mine käis saates täie hooga. , Stiina“ pu- 
hul on kahtlemata tegu ühe hästi orga- 
niseeritud usulahuga. Huvitav oleks 
teada, kes neid niite tõmbavad ja kui 
teadlikult seda tehakse? , Stiina“ klubi 
on eetris pühapäeviti kella neljast viieni. 
Head kuulamist! 

30+ VÕI 50-? 


Vikerraadio“ muusikavalikust — 
üks kõrv tänases, teine homses 


BERK VAHER 


(N 


VIKERRAADIO °C 


Olen vahelduva eduga ,,Vikerraa- 
diot“ kuulanud varasest lapsepõlvest 
saati — nostalgiasüst, mille hommikuti 
annab tänini kestev pensionäride õnne- 
soovirubriik, jätab mind ikka ja jälle just 
sellele lainele. Ehkki minuealisele (saan 
tänavu suvel 30) ei ole , Vikerraadio” ju 
kaugeltki mitte esmajärgus mõeldud. 

Eesti Raadio juhid vaidleksid nüüd 
vastu — olin ju minagi kohal ,, Vikerraa- 
dio” ajurünnakul, kus räägiti kanali üm- 
berprofileerimisest 30+ kuulajaskon- 
nale. Asjalikule, professionaalsele, kva- 
liteeti hindavale ,tegijale“. Selline ta- 
haks isegi olla. 

Sel ajurünnakul kõlas aga just nen- 
desinaste kolmekümneste suust mit- 
meid kinnitusi sellele, et praegune , Vi- 
kerraadio“ muusikavalik on kaootiline, 
ei moodusta tervikut, seda eriti saadete- 
vahelistes aukudes, kus toimub auto- 
maatvalik. On mingid üksikpalad, mis 
ei moodusta programmi, ei loo helilist 
ruumi, mis kuulajat info vastuvõtuks 
häälestaks — kord lõõgastaks, kord 
sunniks tähelepanu teritama. 

Väitsin, et kuulaja peaks valitud lai- 
nepikkusel tundma end nagu kodus, 
peaks end sellele lainele häälestades ta- 
juma, et teda oodati — ära tundma oma 

jaama ja hoomama, et ka tema on selle 
poolt ära tuntud. Seda seisukohta tõl- 
gendasid raadiojuhid üleskutsena keh- 
testadaplaylist, eeskätt muusikale hom- 
mikuprogrammis ja ,Päevasüdames”. 
Muusikavõõramaile saatejuhtidele on 
see küllap kergendav otsus, muusika- 
teadlikes saatejuhtides aga tekitab oma- 
jagu trotsi. Usun, et pinged oleksid pal- 
juski maandatud, kui ka nende häält ar- 
vesse võetaks ja kaasataks ka uusi tegi- 
jaid. 

Üks inimene ei suuda ju tavaliselt 
parimagi tahtmise juures hoomata kõiki 
olemasolevaid võimalusi — John Peeli 
taolised üliavara ja noorusliku maitsega 
DJ-d on haruldased mujalgi ilmas. Ei ta- 
haks kuidagi alahinnata seda tööd, mis 
Olev Ehrlich on ,, Vikerraadio“ muusi- 
kajuhina teinud — kuid ei ole ,,Viker- 
raadio“ muusikavalikus ju seni kvalita- 
tiivset hüpet toimunud ja see ei ole prae- 
gugi 30+ raadio. 

Valik on mingis teatavas lõikes üsna- 
gi selgepiiriline, selles osas, mis suuna- 
tud üleneljakümneste maitsele, mida 
ilmsesti esindavad ka põhilised muusi- 
kasaadete juhid Jaak Ojakäär ja Jaan EI- 
gula. Ma, taeva pärast, ei nõua, et nad 
kuhugi ära kaoksid. Ja mul ei ole prob- 


Saatejuhid 
Jaan Elgula ja 
Jaak Ojakäär. 


leeme Shania Twainiga, kelle muusika 
üleküllasust mitmed kuulajad ,,Viker- 
raadiole” ette heidavad; eriti ta viimase 
aja araabiapärase dekooriga laulud on 
ehe sõjaaja eksootiline kitš, tulvil ajastu 
vaimu. 

Aga natuke piinlik on siiski, kui näi- 
teks soulilikku muusikat esindab , Vi- 
kerraadios“ ainult ,Earth Wind £ 
Fire”, soft rocki ainult Toto jne. Isegi 
kui rõhuda nostalgiale ja keskenduda 
valdavalt 1970-ndate ja 1980-ndate pop- 
muusikale, on seal ikkagi väga ja väga 
palju, mida miskipärast lihtsalt ei vae- 
vuta mängima. Mõni ime siis, et ,,Sta- 
rid“-,,Eevad“-,, Uunopopid“ on mõnele- 
gi meelepärasemad jaamad... 

Ja eesti muusika? Vahva on kuulda 
lapsepõlvest tuttavaid Jaak Joala pop- 


lugusid, Sven Himma aegset ,Maha- 
vokki”“ ja teisi palu, mida mujalt ei kuu- 
le ja mida Elmarisse muu kammgajjaa 
seast otsima ei lähe — kuid on ikka sürr 
küll, kui kõigiti tunnustatud ja eesti 
muusika eliiti arvatud Hedvig Hansoni 
või Tõnis Mägi hiljutised albumid nii 
haruharva ,, Vikerraadio“ eetrisse satu- 
vad. Nagu ka äsja vägagi põneva ja 
värskelt kõlava täiendmaterjaliga ,,Ko- 
rallid” taasüllitanud Kärt Tomingas. Ja 
jällegi ei ole küsimus ainult kvaliteedis, 
vaid ka diapasoonis. 
Intellektuaalsema muusika suhtes 
julgemad on siiski Maian Kärmas ja 
Anne Erm, kes on ka mänginud acid 
jazz'i popimat poolt ning nu jazz'i — see 
on vägagi raadiosõbralik muusika, eriti 
just tollelesinasele kolmekümneste põlv- 

Fotod Eesti Raadio arhiivist 


konnale. Üllatavad siiski ka teised: alles 
äsja mängis Elgula Björki ja, nagu tema 
seda nimetas, Fat Slim Boyd. Jää hakkas 
liikuma, härrased vannutatud mehed? 
Ent selle kõrval vabandab Jaak Ojakäär 
ikka ,,Saja aasta lauludes“ kuulaja ees, 
kui on poolteist minutit punki mängi- 
nud — etsiis kurnata kõrva lögeda sots- 
estraadi ja šlaagritega, mis ei mõju isegi 
mitte kämbilt. Joel Steinfeldi pärast ei 
vabanda ka keegi, kuigi ta , Liivakasti- 
disko“ onnii õrjetult rõlge, et ükski hip- 
hoppar ei saa näolegi. 

Ahet ,rahva maitse”? Ma olen varsti 
kolmkümmend aastat siin ilmas elanud 
ja ajapikku õppinud tundma suuremat 
osadust elatanud külaõpetaja ja pankro- 
tis nuudliärikaga, aga ma ikka veel ei 
adu, mille poolest nemad on rohkem 
rahvas“ kui mina. Kuulajanumbritele 
apelleerides võiks ju üldse krapi maha 
võtta, kuna ,rahvas“ eelistab hoopiski 
telekat vaadata. Entehk on raadiol siiski 
ka mingi hariv funktsioon — sealhulgas 
muusikaliselt? Või oleks ,, Vikerraadio“ 
kuulajale tõesti nii suur šokk, et, Dagö” 
ei olegi ilmtingimata muusikalise terav- 
meelsuse lagi? 

Mida siis teha? Rääkida , rahva“ ase- 
mel inimestest — ja kuulata neid inime- 
si? Julgustasin , Vikerraadiot” käivita- 
ma ka mõnd brittide , Desert Island 
Discs” tüüpi saadet, kus eri elualade 
inimesed oma lemmikmuusikat tutvus- 
taksid. Selline saade ongi nüüd püha- 
päeviti , Vikerraadios“ olemas ja kan- 
nab teravmeelset pealkirja ,Plaadipõ- 
genik”. Ent... külalised on jällegi puha 
saatejuhtide Jaan Elgula ja Jaak Ojakää- 
ru eakaaslased. 

Enamasti on nende juttu ja muusikat 
siiski üsnagi hariv kuulata, ehkki esineb 
ka fossiilseid lamedusi stiilis , see täna- 
ne muusika on ju kõik nii ühtemoodi, 
mis tast ikka kuulata”. Kui ei kuula, ära 
arvusta, ise jääd lolliks. Erikõlalist muu- 
sikat on tänapäeval rohkem kui eales 
varem, või on see lihtsalt kättesaada- 

vam. Tooge ometi stuudiosse keegi, kel 
sellest ka aimu on! Ent 30+ publiku maa- 
ilma on ,Plaadipõgeniku“ külalistest 
ehk kõnetanud vaid Mart Juur. 

Kui ,Plaadipõgenik” on ikkagi õn- 
nestumine, siis argipäevase,,Keskhom- 
miku” , suunatud soovikontsert” on 
küll räpakalt välja kukkunud. Piinlik on 
kuulata, kuidas saatejuht poole ajast 
kurdab, et midagi ei ole soovitud, ja tei- 
se poole vabandab, et ei jõua kõike ära 
mängida. Järgmise päeva artistide ette- 
teatamine on (vist) küll veidi olukorda 
parandanud, kuid üldpilt jääb kaootili- 
seks ja ebaprofessionaalseks. ,, Kesk- 
hommik“ võikski pigem olla mõõdukalt 
teistsuguse“ muusika tutvustamine, 
kunagi sai Tõnu Timmsellega suurepä- 
raselt hakkama, nagu praegu õhtusel 
ajal oma ,Ilmahelidega“. Õhtuses 
vööndis võiks aga olla sellevõrra julge- 
maid saateid, nagu kolmapäeviti ,, Ilma- 
helidega“ vahelduv Tiit Kusnetsi ,,Ei- 
kellegimaa“. 

Ja kõigest sellest küllusest võiks ome- 
ti ka päevasesse programmi midagi üle 
kanduda. Kuigi meeldivaid üllatusi tu- 
leb ette kõigi saatejuhtide valikus, on prae- 
gu siiski tunda, et oma põhiosas eirab 
» Vikerraadio“ viimaste kümnendite 
muutusi muusika loomisel ja tajumisel 
— ning kapseldub isegi nostalgialainel 
ohtlikult ahtasse ruumi. Katsed sellest 
rutiinsest ruumist välja murda jäävad 
aga sageli juhuslikuks ja kohmakaks. 

Ainuüksi playlist ide kehtestamisega 
ei tee , Vikerraadio“ identiteedi värs- 
kendamisel midagi ära. , Vikerraadio” 
vajab jätkusuutlikkuse tagamiseks ko- 
genud tegijate kõrvale rohkem praegust 
muusikaelu tundvaid saatejuhte ning 
peab kuulda võtma nende ekspertiisi 
oma muusikavalikus. Maitse-eelistusi, 
mida vanemad tegijad peavad ehk min- 
giks subkultuurseks kiiksuks, jagab või 
vähemasti mõistab kasvav osa elanik- 
konnast — ja kasvav osa ühiskonnaelu 
ning kultuuriteadvuse suunajatest. 


OLI KUNAGI ,, TALLINNFILM"... | 
Toimetaja mälestuskilde 


MARIS BALBAT 


Siinsed mälestused haaravad ajavahe- 
mikku 1969. aasta oktoobrist kuni 1977. aas- 
ta jaanuarini, mil loo autor töötas mängufil- 
mide toimetajana , Tallinnfilmis”. Nagu ik- 
ka mälestuste puhul, võib mõndagi kolme- 
kümne aasta eest sündinust olla mälus äh- 
mastunud või mitte täiesti täpne. Mälule 
toeks ja laienduseks olen kasutanud ERAs 
leiduvaid filmitoimikuid, kunstinõukogude 
ja toimetuskolleegiumi protokolle ja muud, 
ERA filiaalis Tõnismäel stuudio parteibü- 
roode ja partei üldkoosolekute protokolle, Ki- 
noliidu arhiivis leiduvaid isikutoimikuid. 
Abiks on olnud Õie Orava raamatud , Tal- 
linnfilmi” mängufilmidest ja Irena Veisai- 
te koostatud ,, Lavastaja Grigori Kroma- 
nov”. Olen vestelnud tollaste ,, Tallinnfil- 
mi” töötajate Enn Säde, Peep Puksi, Heli 
Speegi ja Luule Žavoronokiga. 


Kui ma 1969. aasta oktoobris ,Tal- 
linnfilmi” toimetuskolleegiumi tööle 
läksin, oli stuudio maine vilets. Filmid 
olid enamjaolt professionaalselt eba- 
küpsed, näitlejate mäng vähefilmilik, 
film kunstiliigina teiste kunstide kõrval 
vähe aktsepteeritud. Eelmisel aastal oli 
ilmavalgust näinud Lennart Meri olu- 
korda analüüsiv artikkel ,Suur üksik- 
lane”. Stuudio viljakaimaks mängutfil- 
mirežissööriks oli Veljo Käsper (oli seni 
teinud kuue aastaga viis filmi), Leenu 
Siimiskerilt oli hävitava hinnangu saa- 
nud Leida Laiuse hiljutine , Libahunt”. 


Äsja oli valmis saanud Veljo Käsperi 
Gladiaator”, mille stuudio peatoime- 
taja Lembit Remmelgas mulle enne töö- 
levõtmist n-ö sellitööna retsenseerida 
andis. Filmist polnud midagi eriti kiit- 
vat kirjutada ning oletasin, et stuudio 
ehk solvub ega soovi sellist stuudio fil- 
mist kriitiliselt kirjutavat uut toimetajat. 
Juhtus siiski vastupidi, lugu meeldis 
Remmelgale ning ta võttis mu tööle. 


Esimesed muljed polnud halvad 
Esimesed muljed stuudiost polnudki 
halvad. Lõpetamisel olid ,, Viimne re- 
liikvia” ning , Kevade” — ühed vähes- 
test stuudio töödest, mis ajaproovile 
vastu on pidanud. ,Reliikviaga” seoses 
oli parasjagu tunda kõrbelõhna: Grigori 
Kromanov tunnistas sobimatuks And- 
rei Volkonski filmile kirjutatud muusika, 
otsiti uut heliloojat. Lembit Remmelga 
väikeses peatoimetajakabinetis toimu- 
sid ärevad istumised, läbi selle ees oleva 
suure toimetusetoa sagisid närviline 
Kromanov, kõhnuke stsenarist Arvo 
Valton, olümposlikku rahu säilitav toi- 
metaja Lennart Meri ja hulk teisi inime- 
si. Kromanovi kompromissitust pärgas 
Uno ja Tõnu Naissoo uus hea muusika. 
Toimetajaiks olid pärast sõda Eestis- 
se tulnud Grigori Skulski — kena inime- 
ne, kes aga veerand sajandiga eesti keelt 
ära ei olnud õppinud —, filoloogihari- 
dusega Silvia Kiik, kes toimetas multifil- 
me, ja Moskva Kinoinstituudis õppinud 

» Tallinnfilmi“ maja Harju tn 9. See oli maja, mis nägi palju dramaatilisi konflikte, 
nurjunud kavatsusi ja äranüsitud filme, kuid siiski ka loomingurõõmu õnnestumiste 


üle. 


Enn Rekkor. Hiljem kutsus Remmelgas 
toimetajateks Arvo Valtoni ja Kalju Haa- 
ni. Lennart Meri siirdus pärast , Viimse 
reliikvia” valmissaamist režissöörina te- 
gema ,,Veelinnurahvast“. 

Toimetusetuba oli ka kooskäimisko- 
haks režissööridele, kel oma ruum puu- 
dus. Siin käisid juttu ajamas ja oma plaa- 
nidest rääkimas Kaljo Kiisk, Arvo Kruu- 
sement, Kalju Komissarov, Veljo Käs- 
per, Leida Laius. 


Dramaatilisi vahekordi 

Laiust mäletan tollest ajast väga när- 
vilisena: , Libahundi” tegemise ajal olid 
neil tekkinud vastuolud Lembit Rem- 
melgaga, kes oli filmi üks stsenariste ja 

kes nüüd Laiuse lavastajavõimetesse 
skeptiliselt suhtus. Tõepoolest valmiski 
kõhklevalt materjali otsiva Laiuse järg- 
mine mängufilm ,,Ukuaru” alles viis 
aastat pärast ,Libahunti”. 

Dramaatilisi suhteid oli teistegi stuu- 
dio inimeste vahel. Noorukese Komis- 
sarovi oli , Viimse reliikvia” juurde tei- 
seks lavastajaks võtnud tema lavakuns- 
tikateedriaegne õpetaja Kromanov. 
Lavastajakepikest seljakotis kandva Ko- 
missarovi ja Kromanovi nägemused fil- 
mist ei kattunud: Komissarovit häirisid 
filmis näiteks , kümme süsti filosoofiat” 
filmi laulude näol. Ka Kromanovi kõhk- 
lev võttestiil polnud talle vastuvõetav 
(vt raamat , Lavastaja Grigori Kroma- 


Stuudio direktor * 
Nikolai 
Danilovitš oli 
ideoloogia- 
küsimustes 
järeleandmatu. 
Siin vanadus- 
puhkusele 
saatmisel. 


nov”). Niisiis mindi riidu. Lepitus saa- 
bus vistalles päris pika aja pärast — kui 
Komissarov lavakunstikooli juhatajana 
kutsus Kromanovi sinna õppejõuks. 
Paraku takistas Kromanovi surm kahe 
andeka mehe uut koostööd. 


Ainus noor mängufilmirežissöör stuu- 
dios 

Komissarov ise ei saanud hulk aega 
stuudios iseseisvat tööd. Tema lugu oli 
õieti omamoodi tüüpiline tollasele , Tal- 
linnfilmile”. Ta esitas nii mõnegi enda 
kirjutatud stsenaariumiesildise ja ka 
ühe noorteteemalise ning ilmselt mõne- 
võrra autobiograafilise stsenaariumi 
»Johannes Kressi tõeotsingud”, mis aga 


ei leidnud toetust peatoimetajalt ega 
stuudio direktorilt. Seejärel võttis Jüri 
Müür ta teiseks režissööriks õnnetule 
konjunktuursele , Valgele laevale”, mil- 
le stsenaristideks olid moskvalased 
Vladimir Vainstok ja Pavel Finn. Müür 
kukkus aga võtetel jooma ja filmi režis- 
sööriks määrati Komissarov. Ei ütleks, 
ettal sellega just vedas. Vormiliselt tegi 
ta filmi küll omajagu jõulises ja kaasaeg- 
sena mõjuvas laadis, sisuliselt aga mak- 
sis propagandajama tehes lõivu oma 
maine kahjustamisega. , Valge laeva” 
konsultantideks-protežeerijateks olid 
julgeolekumehed, sisuliselt käis selle te- 
gemine üle toimetuse pea. Julgeolekuga 
sai ka pisut nalja: lepinguid sõlmiv Luu- 

le Žavoronok kirjutas filmi KGB-lasest 
konsultandi major Milleri honorarisum- 
maks lepingusse kogemata kuuesaja 
asemel kuus tuhat rubla, millele Miller 
rõõmsalt alla kirjutas. Hiljem tuli ehmu- 
nud Žavoronokil siis asja õiendada. 

Kuid Komissarovi oli filmide tege- 
miseks pärast ülemustele meeldinud 
«Valget laeva” tee lahti. Tema käe alt 
tulid seejärel välja pisut teatraalne 
Metskapten” ja Moskva nõudmistest 
rikutud stsenaariumiga , Tavatu lugu”. 
Nii polnudki imestada, et end filmindu- 
ses vaid poolikult teostanud mees võttis 
vastu kutse minna Noorsooteatri juhiks 
ja Tallinnfilm” oma tollal ainsast noo- 
rest režissöörist ilma jäi. 

Peatoimetaja 
Lembit 
Remmelgas ei 
kuulunud 
filmiinimeste 
silmis 
populaarsemate 
meeste hulka. 


Skandaal Krossi stsenaariumi ümber 

Päris oma stuudiossetuleku alguses 
sattusin pealtnägijaks ühele seal lahva- 
tanud skandaalile. Nimelt andis ,,Tal- 
linnfilm” kohtusse Jaan Krossi. Krossi 
stsenaarium , Kolme katku vahel” 
(Balthasar Russow”) oli aastaid , Tal- 
linnfilmis” seisnud ja tegijat oodanud 
(Igor Jeltsov, kes algselt filmi lavastama 
pidi, oli läände putkanud). Nüüd müüs 
ootamisest tüdinenud Kross stsenaa- 
riumi ,Eesti Telefilmile”, kus Virve 
Aruoja ja Jaan Tooming selle ka filmiks 
tegid. Kuna Kross ei olnud lepingut 
» Tallinnfilmiga” rikkunud, keeldus ta 
saadud avanssi tagasi maksmast. , Tal- 
linnfilm” kaotas kohtus Krossi-vastase 


Aimõe Beekmani , Kartulikuljused“. 


protsessi. Kõigist kõige vihasem oli 
Krossi peale Kinokomitee peatoimetaja 
Raffail Beltšikov, kes kuulutas küllalt 
suure auditooriumi ees, et Krossi rep- 
resseerimisega tehti omal ajal õige tegu. 
Piuksatasin selle peale sõnakese, mis tõi 
kaasa selle, et Beltšikov mind enam ei 
teretanud (d propos: täna on omaaegne 
ideoloogilise puhtuse eest võitleja ning 
endine NKVD-mees Eesti juudi kogu- 
konna asendusrabi!). 


Skylla ja Charybdise vahel 
Filmitoimetajate olukord ei olnud 
tollastes oludes lihtne: toimetaja pidi 
Moskva Peavalitsuse nõudmiste, stuu- 
dio juhtkonna jäikuse ja filmi autorite 
paranduste tegemise soovimatuse vahel 
laveerima nagu Skylla ja Charybdise 
vahel. Eesti kultuuri ega ajalugu mitte 
tundvate Moskva asjapulkade nõudmi- 
sed stsenaariumidele või filmimaterja- 
lile võisid tihtigi olla lausa anekdootli- 
kud, et mitte öelda kurvad. Nende taha 


Grigori Kromanovil jäi filmiks tegemata mõnigi kavatsus — neist olulisem 


jäi mõnigi paljutõotavalt alanud töö pi- 
dama. Nii juhtus Aime Beekmani 
»Kartulikuljustega”, mille režissööriks 
pidi olema Grigori Kromanov. Beek- 
mani romaani/ stsenaariumi põhitege- 
vuse taustaks olid teatavasti 1944. aasta 
sügisel läände põgenevad inimesed, 
kusjuures põgenemas on ka teose süm- 
paatne meespeategelane. Moskvale käis 
sellise situatsiooni omaksvõtmine abso- 
luutselt üle jõu; paranduste hulgas nõuti 
näiteks, et osa inimesi liiguks vastupi- 
dises suunas, st Nõukogude vägedele 
vastu. Sellest loost asja ei saanud ja Kro- 
manov põdes seda päris tublisti. Nüüd, 
tagantjärele, võib mõelda: kas läkski nii 
halvasti. Kromanovil olid omad komp- 
leksid ja läände suundujaid oleks ta kind- 
lasti kujutanud üheselt grotesksetena 
(ühes oma erakirjas nimetas ta tookord 
läände põgenejaid ,,porijõeks” — vtraa- 
mat , Lavastaja Grigori Kromanov”). 
Algselt oli Kromanov huvitatud ka 
filmi tegemisest Sulev Raudsepa stse- 

Enn Säde foto aastast 2004 


naariumi ,,Tuleb leida süütaja” (hilise- 
ma pealkirjaga ,Tavatu lugu”) põhjal. 
See oli lugu noorukesest iseenda ja 
ümbritsevaga konflikti sattunud protes- 
timeelsest tüdrukust. Moskva nõudmi- 
sed stsenaariumile aga kõlasid näiteks 
nii: peategelasest tulesüütaja Epp-Kai ei 
tohi olla sovhoosidirektori tütar; vang- 
laelu üksikasjad tuleb välja jätta; tuleb 
pehmendada stseene seoses psühhiaatri 
tegevusega, peategelase sisekriisi põh- 
jused peavad kandma isiklikku iseloo- 
mu ega tohi mingil juhul tuleneda ühis- 
kondlikest põhjustest. Stsenaariumi 
sunnitud kohitsemise järel loobus Kro- 
manov selle lavastamisest. Filmi tegi 
teoks Kalju Komissarov. 

Üldjuhul püüti Moskva paranduste- 
nõudmisi mõnel määral ka arvestada — 
et film siiski välja tuleks. Nii juhtus Lei- 
da Laiuse , Ukuaruga”, mille stsenaa- 
riumi kirjutas Veera Saare romaani 
põhjal Mats Traat. Moskvale esitatud 
stsenaarium saabus tagasi nõudmiste- 
ga: veenvamalt tuleb näidata 1940. aasta 
murrangu mõju peategelaste elule; 

Sõdur 
ideoloogiarindel, 
Kinokomitee 
peatoimetaja 
Raffail Beltšikov. 


meespeategelane Aksel peab hukkuma 
Keldriaugu peremehe või metsavenda- 
de käe läbi; filmi finaal tuleb teha opti- 
mistlikumaks. Toimetus vaidles küll vä- 
givaldsetele muudatustele vastu, kuid 
samas oli selge, et kui tahetakse, et film 
teoks saaks, tuleb midagi neist arvesse 
võtta. Saatsimegi parandusettepanekud 
stsenarist Traadile, kes koledal kombel 
vihastas ja oma nördimuse toimetaja 
kaela kallas. Lõpuks leiti siingi mingi 
kompromiss. 

Teisalt võis ettearvamatult käituvale 
toimetajale harja karata mõni kohalik 
filmijuht. Mäletan, et kui üht ,,sobima- 
tut” stsenaariumi kaitsesin, tegi Nikolai 
Danilovitš mulle oma kanges eesti kee- 
les märkuse: ,,Te toimetaja funktsioone 
ei mõista!” 


Sündimata jäänud filmid 
Realiseerimata jäänud filme küllalt 
huvitavate stsenaariumide põhjal oli 
siiski kurvaks tegevalt palju. Alati ei 
klappinud ka stsenaristi ja režissööri 
arusaamad. Mingil määral juhtus nii 


Kinokomitee esimees Feliks Liivik hoidis distantsi-autoriteeti. 


Mats Traadi stsenaariumiga ,Inger”, 
millest oli huvitatud Leida Laius. Laiuse 
enda ühes koosolekuprotokollis fiksee- 
ritud resümee asja kohta kõlab küll nii: 
filmi tegemiseks ,,ei näe võimalust, sest 
Traadi vastuseis oli tingitud prototüüpi- 
de traagilisest elukäigust, mille põhjus- 
tas romaani ilmumine”. Lisandus Rem- 
melga väide: ,,,Ingeri” unustame kirjan- 
dusvälistel põhjustel.” Minu mäletamist 
mööda oli Laiuse nägemus tegelasteva- 
heliste suhete kujutamisel autori jaoks 
ka liiga puritaanlik — aga dokumente 
selle kohta pole säilinud. 

Lõhki läks ka Leida Laiuse ja Ellen 
Niidu töö abiturientideteemalise küllalt 
huvitava stsenaariumiga , Kas tasub 
tappa tuulelohet?”, mille toimetus vastu 
võttis. Jälle ei mäleta täpselt ega ole või- 
malik ka filmi toimiku järgi kindlaks te- 
ha, kas idee kanti lõplikult maha režis- 
sööri rahulolematuse või Moskva Pea- 
valitsuse vastuseisu tõttu. 


Kui juba Laiusest jutt, võiks meenu- 
tada tema jaoks samuti dramaatilist juh- 
tumit filmiga , Reigi õpetaja”. Algse ja 
minu arvates väga filmiliku ja hea stse- 
naariumi kirjutas Mati Unt. Jäin oma 
hea arvamusega sellest stsenaariumist 
siiski üksi ning uue stsenaariumi, mille 
järgi Laius ka filmi hakkas tegema, kir- 
jutas Valentin Kuik. Laiusel tekkis aga 
filmi võtetel mitmeid raskusi ning esi- 
algne võetud materjal osutus sedavõrd 
nõrgaks, et film pandi seisma. Olukorda 
raskelt üle elav Laius haigestus, filmi la- 
vastajaks määrati Jüri Müür. Paraku ei 
läinud temalgi selle filmiga just õnneks. 

Osalt režissööripoolse loobumisega 
on seotud veel üks dramaatiline episood 
— seosesfilmiideega Georg Otsast. Alg- 
selt tahtsid Virve Aruoja ja Jaan Too- 
ming teha Otsast süžeelist kontsertfilmi, 
kuid see idee jäi katki seoses Otsa sur- 
maga 1975. aastal. Seejärel tellis stuu- 
diosse toimetajaks tulnud Arvo Valton 

Fotod Filmiarhiivist 


Stuudio noorim režissöör, andekas 
Kalju Komissarov rikkus oma maine 
propagandafilmiga ,, Valge laev“. 


Otsa-teemalise stsenaariumi Hando 
Runnelilt. Runneli stsenaariumiesildise 
arutelu toimetuses oli üks dramaatilise- 
maid, mida mäletan. Tema esitas loo, 
mille peategelaseks oleks naine, kelle 
eluaegseks iidoliks on Georg Ots. Toi- 
metuse arvamused loo kohta jagunesid 
kaheks: osa toimetajaid arvas, et tegu on 
Otsa naeruvääristamisega, teised hinda- 
sid idee originaalsust (Kiik ja Rekkor 
versus Valton ja Balbat — nii jagunesid 
pooled” mõni teinegi kord. Valton ni- 
metas neid erinevaid pooli , musta- 
deks” ja , valgeteks” — juuksevärvi järgi; 
ka parteilisuse-parteituse veelahe läks 
siit). Huvi asja vastu kaotas lavastajaks 
mõeldud Virve Aruoja. Töö stsenaariu- 
miga katkestati. Runnel solvus sügavalt 
ega jätnud seda ka päris drastilisel viisil 
välja näitamata. 

Stsenaariumide skisofreenia 

Olukord stsenaariumidega oligi üks- 
jagu skisofreeniline: ühelt poolt põdes 
stuudio pidevat stsenaariumide põuda, 
teisalt sõlmis Remmelgas autoritega 
lausa arvutul hulgal lepinguid, mis pä- 
rast stsenaariumi esimest või ka teist- 
kolmandat varianti katkestati. Tihti oli 
nende puhul tegemist keskpäraste kir- 
jandusteoste põhjal tehtud vähefilmilike 
stsenaariumivariantidega; mõnikord lü- 
kati stsenaarium tagasi aga Moskvast. 
Esildise põhjal said autorid avanssi ning 
seda nad üldjuhul tagasi maksma ei pi- 
danud. Aasta lõpul kandis stuudio ma- 
ha stsenaariumidele asjatult kulutatud 
tuhandeid rublasid. Miks Remmelgas 
sellist juba ette teada väheviljakat prak- 
tikat nii hoolega harrastas, jäigi mulle 
arusaamatuks. 

Näitlikustamise huvides võiks siin 
nimetada vaid ühe kimbu sellistest teoks 
tegemata jäänud stsenaariumihakatis- 
test (nõrkade või keskpäraste hulgas oli 
kahtlemata ka huvipakkuvaid). Kas le- 
pinguga või ilma (enamasti lepinguga) 
olid stuudio portfellis või plaanides 
mõnda aega sellised teosed nagu Mari 
Saadi , Mida teha emaga?”, Eno Raua 
«Päris kriminaalne lugu”, Paul Kuus- 
bergi ,Ema teekond”, Ardi Liivese 
Säärane tore perekond”, Villem Grossi 
»Liivasirutus”, Juhan Saare — Harry 
Martinsoni , Kes on Caruso?”, Kalju 
Kassi , Villeri miljonid”, Aino Perviku 
Õhupallid”, Rein Saluri , Boris Vilde”, 
Heino Väli , Mind tapeti” (,Künnimees 
Lauri Pent”), Teet Kallase , Lapsed”, 
Einar Maasiku ,Piirilinnas”, Ülo Tuu- 
liku , Sõja jalus” ja paljud teised. Tihti 
jäi stsenaarium ripakile ka huvitatud 
režissööri puudumise tõttu. 


»Värvilised unenäod” ja ,Tantsib Tiit 
Härm” tsensuuri haardes 

Mõni film sai teoks vägagi üle kivide 
ja kändude. Üks drastilisemaid juhtu- 
meid oli algselt Ivar Kosenkraniuse stse- 


naariumi järgi tehtud , Värvilised une- 
näod” (filmis jäi sellest stsenaariumist 
järele ainult mälestus), mille lavastajad 
olid Virve Aruoja ja Jaan Tooming, ope- 
raator Rein Maran, heliloojaks Arvo 
Pärt. Film kandis eeskätt Toominga 
ekspressiivset ja assotsiatsioonirohket 
käekirja, mis Moskva tellija, kes arvas 
filmi tulevat Kosenkraniuse lapsiku- 
lihtsa stsenaariumi järgi, ehmatusest 
lausa kangeks võttis. Moskva toimeta- 
jad käisid Tallinnas poolikut materjali 
vaatamas, Danilovitši kabinetis toimu- 
sid nördinud tellija juuresolekul vaid- 
lusrohked arutelud, kus sõnavõtjate ar- 
vamused lindistati. Hiljem nõuti juba 
valmis filmi ümbermonteerimist ja kär- 
pimist. Tooming keeldus sellest. Danilo- 
vitš kees vihast: kuna filmi ähvardas 
vastu võtmata jätmine, oleks stuudiol 
jäänud ka plaan täitmata. Vähese üm- 
bertegemisega nõustus lõpuks Virve 
Aruoja ning tellija võttis filmi siiski vas- 
tu. Oleks see omapärane töö tookord 
mõnele rahvusvahelisele lastefilmide 
festivalile sattunud, oleks ta arvatavasti 
tähelepanu äratanud. Paraku filmikeel 
vananeb. 

» Lallinnfilm” oli tavaliselt tubli plaa- 
nitäitja, töötajad said regulaarselt pree- 
miat. Oma stuudiosoleku ajast mäletan 
vaid üht filmi, mille pärast stuudiol 
plaan täitmata jäi. See oli Ülo Tambeki 
»Tantsib Tiit Härm”, mille ümber käis 
isegi tollaseid olusid arvesse võttes tor- 
miline tants. 

Filmi tellis Kesktelevisioon, mis oma 
vaadetes ja seisukohtades oli eriti vana- 
meelne. Tiit Härmi ja Mai Murdmaa 
kaasaegne balletikeel, sealhulgas eriti 
Joanna tentata”, ning Tambeki poolt 
kasutatud uudsed tehnilised ja kunstili- 
sed võtted filmimisel tekitasid tellijas 
peaaegu ületamatuid tõrkeid. Filmi pä- 
rast käis korduvalt Tallinnas KTV toi- 
metaja, värvikas ja temperamentne va- 
nanev kaunitar Klara Ždanova. Ta püü- 
dis tellija nõudmisi läbi suruda, kuid õn- 


netuseks (tema õnnetuseks!) film talle 
isiklikult meeldis. Daam, kelle süüks 
peeti režiistsenaariumi vastuvõtmist 
(film aga vastas režiistsenaariumile, 
mistõttu tellija ei saanud juriidiliselt jät- 
ta teost vastu võtmata), võeti KTV-pool- 
se toimetaja kohalt maha ja ta sai karis- 
tada. Tellija uute esindajate hinnang kõ- 
las: film on tehtud keerulises ja Keskte- 
levisioonile mittevastuvõetavas manee- 
ris, on vaatajale arusaamatu ja mõeldud 
esteetidele. Nõuti: ultramodernse balleti 
mõju filmi lõpuosas tuleb lõhkuda, 
Joanna tentata” aktsenti vähendada 
(pole vaja teada, et Syrun on vaimulik 
ja et tegevus toimub kloostris!), tuleb te- 
ha juurdevõtteid nõukogude balletist, 
varietee-episood jätta välja, lisada kom- 
menteeriv ja seletav tekst, Härmi bio- 
graafilised ja töömomendid viia miini- 
mumini. Filmi stsenaristina lisandus 
Paul-Eerik Rummole keegi moskvalane 
A. Demidov. Kõigi tellijaga õiendamiste 
ja ümbertegemiste tõttu ei valminud 
film õigeks ajaks, stuudio plaan jäi täit- 
mata, preemiad saamata ning režissöör 
Tambek ja toimetaja Balbat said direk- 
tori käskkirja. Ime küll, kuid kõigele 
vaatamata on ,,Tantsib Tiit Härm” ikka- 
gi veel hea film! 

Mitmesuguseid jamasid eeskätt 
Moskva-poolse tellijaga oli paljudel fil- 
midel. Toimetaja Kalju Haan meenutab, 
kui alandavalt käituti Moskva Peavalit- 
suses , Indreku” režissööri Mikk Miki- 
veriga filmi üleandmisel. Kärpeid ja pa- 
randusi nõuti Kromanovilt filmi ,Bril- 
jandid proletariaadi diktatuurile” pu- 
hul, tobedaid või alandavaid tingimusi 
tuli arvestada ka teistel. 


(Järgneb) 

FILMIDRAAMATEHNIKA IX 


OLEV REMSU 


(Algus TMK 2004, nr 2, 7, 8/9, 10, 11 ja 2005, nr 1, 2 ja 3) 


7. Mässud loo struktuuri vastu 

Orson Wellesi , Kodanik Kane” 
(Citizen Kane, 1941, sts Herman J. Man- 
kiewicz ja Orson Welles) eirab enam- 
vähem kõiki Hollywoodi jutustamis- 
kaanoneid, film algab kodanik Kane'i 
surmaga! 

Mida põhjustab surm, mis on surma 
tagajärg? 

Surm põhjustab matused, ning selle 
tseremoonia vägevuse ja samuti minu 
meelest ülemäära pateetilise jutustaja 
inforikka kommentaari abil portreteeri- 
takse kodanik Kane'i, demonstreeritak- 
se tema rikkust ning võimu pikalt ja pii- 
ripidamatult; võimuka, edeva ja tühise 
tegelase karakter luuakse pigem seleta- 
des kui kujutades. 

Siiski on surm midagi lõplikku; kui 
inimene sureb, siis on see ilmselgelt mil- 
legi tagajärg, ja me tahame teada põh- 
just, miks inimene suri, ja loomulikult 
kehtib see iseäranis mängufilmi tegelase 
kohta. Oletatavate põhjuste vahel antak- 
se meile , Kodanik Kane'is” valida taga- 
sivaadetes ehk retrospektiivides, ing- 
lise keelesflashback, mõnikord ka ana- 
lepsis (Lothe, Ik 54), mis siis meie keeli 
oleks analeptikum ehk virguti. Ütlen ko- 
he, et mulle sihuke kunstlik termin ei 
meeldi, kuid ma ei suru oma maitset 
peale. Kui keegi filmi vaadates on tuk- 
kuma jäämas, siis pole vaja teda mingi 
virgutusvahendiga üles raputada — 
rõõmsaid unenägusid talle! 

Tagasivaatega jutustamistehnika 
puhul on vaatajal siis kõigepealt teada 
tagajärg (antud juhul kodanik Kane'i 
surm), jutustaja suunamisel asutakse 
otsima, mida võiks tähendada surija 
huultelt libisenud tema viimane sõna 
roosinupp, sellele vastuse leidmiseks so- 
ritakse läbi kröösus Kane'i naeruväärne 
elu, see on korrastatud ilusti mineviku- 
etappidesse, etappidel on tumnfilmi 
vahetiitritena toodud vahepealkirjad — 
Hispaania sõda, 1898”, , Suur Depres- 
sioon, 1929” jne. Järelikult on tegemist 
klassikalise enigmalooga (Georges Polti 
klassifikatsiooni järgi XI draamasituat- 
sioon), milleks on paljud kriminaalfil- 
mid. Skeem on niisugune: leitakse laip, 
asutakse lahendama kuritöömõistatust, 
püütakse leida süüdlane. Kronoloogili- 
sel faabulateljel vaadatakse olevikust 
minevikku. 

Tagasivaated jaotatakse väliseks, si- 
semiseks jasegatagasivaateks. Väliseks 
nimetatakse tagasivaadet, mis ulatub 
kaugemale loo algusest, sisemiseks ta- 
gasivaadet, kui pilk heidetakse loo sisse, 
aga ettepoole pilguheitmiskohast, sega- 
tagasivaate puhul on meil tegemist ju- 
htumiga, kui uuritakse tegevust, mis 
toimus varem, kui lugu algas, ent tagasi- 
vaade ise on nõnda pikk, et selle tegevus 
küünib loo tegevustiku sisse (Lothe, Ik 
54—55). 

Tagasivaates iseenesest ei ole midagi 
uut, õigupoolest on nüüdne dramatur- 


» Amarcord”, 
1973. 
Režissöör 
Federico Fellini.) 


gia sündinud koos tagasivaadetega, näi- 
teks Sophoklese , Kuningas Oidipust” 
harutatakse lahti kui enigmat, järelikult 
tagantpoolt ettepoole, tegemist on välise 
tagasivaatega, kuna arutatakse asju, mis 
sündisid enne põuda ja katku, millega 
näidend algab. 

Mäletate, kõik tahavad teada, miks 
Teeba hukkub, miks on närbunud vilja- 
pead põldudel, miks loomad lõpevad ja 
lapsed lämbuvad emaihus, miks linna 
mürgitab katkuhaldjas oma tapva lee- 
giga? Teebas on katk, tõbi, see peab ole- 
ma millegi tagajärg. Oidipus ise on 
Kreoni läkitanud Delfi oraaklilt Phoibo- 
selt tagajärje põhjust pärima, algul 
oodataksegi Kreoni, kelle tulles haka- 
takse hädade tekitajat selgitama. Otsi- 
takse ja otsitakse, ja siis leitakse, et süüdi 
on otsija ise, nimelt kuningas Oidipus. 
Enigma laheneb esimesel tasandil, ikal- 


duses ja katkus on süüdi Oidipuse jõletu 
kuritegu, ent lahtiseks jääb, miks saatus 
on Oidipuse vastu nõnda karm ja karis- 
tanud teda ehk aegade kõige hirmsama 
nuhtlusega, pani ta tapma oma isa, ja 
miks ta siis abiellus oma emaga, miks 
sigitas poegi-vendi ja tütreid-õdesid 
(Sophokles, Ik 94). 

Kuningas Oidipuse” struktuurist 
ongi välja kasvanud detektiivižanr, mis 
kuidagi ei saa hakkama ilma tagasivaa- 
teta (Lehman ja Luhr, Ik 343). ,, Kodanik 
Kane'i” ülesehitus on samalaadne. 

Hamletis” on sisemine tagasivaade, 
see ulatub aega, mida näidendi tegevus 
juba katab. Hamlet räägib alles pärast 
kalmistustseeni merelahingule eelne- 
vast sündmusest, sellest, kuidas ta asen- 
das kuningliku kirja teisega, mis saadab 
surma tema enda asemel hoopiski Ro- 
sencrantzi ja Guildensterni. 

Hoolimata klassikalistest eeskuju- 
dest maksis just tagasivaadetele oma fil- 
mi rajamine Orson Wellesile töökoha 
Hollywoodi stuudiotes, hiljem said sa- 
mal põhjusel hundipassi Francis Ford 
Coppola ja Martin Scorsese (Hayward, 
Ik 44). 

Kas Orson Welles siis ei matki elu? 

Kui palju on inimesi, kelle olemas- 
olust ja tegemistest saame teada alles 
nende nekroloogi kaudu! Aga just niisu- 
gust infotulemist peegeldab , Kodanik 
Kane'i” jutustamisviis vaataja jaoks. 

Räägitakse, et surija silme eest vilk- 
sab välgukiirusel ja assotsiatiivselt siia- 
sinna hüpeldes möödus kogu tema elu. 

Ehk möödus kodanik Kane'i silme 
eest temagi elu ning Orson Welles liht- 
salt fikseeris rapiidmeetodil selle möö- 
dumise? 

Kommertsliku suunitlusega filmi- 
draamaõpikud annavad hüva nõu hoi- 
duda tegevuslikest tagasivaadetest, mil- 
lega algajad filmikirjanikud püüavad 
luua karakterit, oskamata seda teha kro- 
noloogilise tegevustikuga (Herbert, Ik 
62). Tagasivaateid peetakse koguni 
autori saamatuseks, mis kahandavad 
loo jutustamise tempot ning vaataja hu- 
vi (Blacker, Ik 28). Hollywoodis soovita- 
takse tänagi tegelas(t)e minevikku süü- 
vimisel piirduda üksnes dialoogireplii- 
kidega, neist selgugu, kus ta sündis, mi- 
da õppis, kes on ta isa ja ema, missugu- 
sest keskkonnast pärit jne — on ju ka- 
rakteri loomiseks vaja tausta. 

Kujukas näide on meil mitut puhku 
kõneks olnud Milos Formani ,,Lendas 
üle käopesa” (One Flew Over the Cuck- 
00's Nest, 1975, sts Lawrence Hauben ja 
Bo Goldman). Algne, Ken Kesey ro- 
maaniversioon on antud indiaanipealik 
Bromdeni tagasivaadetena, retrospek- 
tiivsus on säilinud ka Dale Wassermani 
näidendiversioonis, mis iseenesest ei ole 
eriti teatripärane meetod. Ent filmis näe- 
me kronoloogilist tegevustikku, enne- 
nüüd-pärast-keti täielikku ja ühesuuna- 

list kehtimist, mida Hollywoodis pee- 
takse filmi spetsiifikaks. Alles pärast 
Jonathan Demme , Voonakeste vaiki- 
mise” (The Silence of the Lambs, 1991, sts 
Ted Tally) võidukäiku möönavad seal- 
sed produtsendid siiski visuaaltagasi- 
vaadete võimalikkust (Grove, Ik 31), 
sest film teenis 1992. aastal viis , Osca- 
rit“, nende hulgas parima ekraniseerin- 
gu eest. Ka , Lendas üle käopesa” pälvis 
viis , Oscarit“, muuseas, samuti ekrani- 
seeringu-, Oscari“. Tundub, et 1975. 
aastal anti ekraniseeringu-”Oscar” taga- 
sivaatelisuse väljaredigeerimise, 1991. 
aastal aga retrospektiivi mõistliku pruu- 
kimise eest. 

Mäletate praktikandist uurija Clarice 
Starlingi mäluassotsiatsioone, mida kut- 
sub esile šerifimärk politseiauto uksel? 
Clarice'ile meenub lapsepõlv, tema san- 
garpolitseinikuna langenud isa. 

Siinkohal ongi paras küsida, mida 
tähendab amarcord? 

Itaalia keele Romagna murdes on see 
mäletan; kuna sellest sõnast õhkuvat mi- 
dagi graafiliselt ja foneetiliselt sugestiiv- 
set, valiski Federico Fellini selle oma 15. 
filmi pealkirjaks. ,, Kõik mu filmid sün- 
nivad segastest ja hajevil mõtetest,” tun- 
nistab samas Fellini (Fellini ja Guerra, 
Ik 87). Ehk teeb ta ainult suitsukatet? 

Kodanik Kane'i” jälgides võiks tä- 
helepanelik vaataja talle pakutud infor- 
matsiooni järgi pisikese mõttepingutuse 
tulemusel reastada kogu filmi tegevus- 
tiku kausaalselt ja fabuleerida kronoloo- 
giliselt — see asi toimus sellel põhjusel, 
see teisel põhjusel, see asi oli enne, see 
oli pärast, see toimub praegu. 

Ja mis veel olulisem — vaataja jaoks 
loogiliselt (vähemteadmiselt rohkem- 
teadmisele) üles ehitatud põhjuste otsi- 
misel ei saaks me kuidagi episoodide 
järjekorda filmis muuta ilma selgust ja 
arusaadavust kahjustamata. 

»Amarcordi” (1973) põhiloos ei kehti 
põhjuse-tagajärje ahel üldsegi (ent keh- 
tib episoodidesiseselt), me ei saa öelda, 


et Bobo ema surm või Olgelahke pulm 
filmi lõpul oleksid kogu filmi tegevusti- 
ku tagajärg, ning eespool nägime põhju- 
si, miks suri väärikas väikelinnadaam 
signora Miranda või kuidas sai mehele 
signorina Olgelahke. 

Kuid episoodide sees on enne-nüüd- 
pärast ning põhjuse-tagajärje kett 
 Amarcordis” jõus, näiteks koolitund 
algab, kestab ja lõpeb, kestmise ajal kü- 
sib kreeka keele õpetaja Vile õpilast Bo- 
bot (Fellini alterego't), poiss hääldab sõ- 
naemärpsamen valesti, tema suust kuul- 
dub inetu häälitsus, mis sarnaneb kõhu- 
tuulepupsudega, klassitäis aabitsakütte 
lagistab naeru. Ja nõnda kolm korda. 
Niisiis, sellepärast, et Vile kutsus Bobo 
vastama, pidi Bobo hääldama kreeka- 
keelset sõna; sellepärast, et Bobo hääl- 
das naljakalt, pistsid klassikaaslased 
naerma. 

Episoodide endi seostega omavahel 
on asjalood keerulisemad, üks episood 
mõnikord kutsub esile teise, harilikult 
mitte, ja sellel ei olegi suurt tähtsust. 

Küsime, kas me võiksime ilma lugu 
kahjustamata episoodide järjekorda 
muuta? Või koguni mõne episoodi ära 
jätta? 

Jean-Luc Godard on parafraseeri- 
nud Aristotelest — jah, igal teosel olgu 
algus, keskpaik ja lõpp, kuid mitte ni- 
metatud järjekorras (Horton, Ik 95). 

 Amarcord” algab loodussündmu- 
sega, kevadise ebemete lennuga (esime- 
seks tegevuseks on liblikavõrguga ebe- 
mete püüdmine), film lõpeb samuti loo- 
dussündmusega, Itaalias erakordse lu- 
mesajuga (mil maetakse Bobo ema). 
Selge, et neid kaht episoodi ei vaheta 
kuidagi ära, kevad on algus ja talv on 
surm, järelikult on loo ja jutustatava loo 
algus ja lõpp kindlalt paigas. 

Ent keskpaiga episoodide puhul ei 
ole tõesti oluline, kas näeme enne näi- 
teks itaalia ja pärast kreeka keele tundi, 
võiksime teisigi filmi episoode vabalt 
ümber tõsta ning mõne neist väljagi 


võtta, ilma loo loogikat kahjustamata. 
Loogikat! Küll aga haavaksime filmist 
õhkuvat meeleolu. Ja ausalt öeldes, ei 
ole ka tähtis, mis järjekorras need keele- 
tunnid toimusid filmitinglikkuses ,,te- 
gelikult”? Miks? Sellepärast, et Bobo te- 
gevuses puudub motivatsioon, mis on 
raudselt olemas kodanik Kane'i tege- 
mistes. 

» Amarcordis” on tavatult suur osa 
ilmastikusündmustel. Kord keerutab 
tuul üles vesipüksi ja õlgkaabud linna- 
kodanike peast; kord kumendab päike 
läbi varbkardina ja äratab Bobo; kord 
avab paabulind oma suure sabalehviku. 
Loodussündmused, nagu teame, ei allu, 
erinevalt tegevusest, tegelas(t)e kontrol- 
lile. Aga kas mälu allub? 

Mõelge oma noorusajale ning näete, 
et teil vilksatavad inimesed teie kooli- 
põlvest peast läbi enam-vähem samal 
moel nagu ,, Amarcordi” tegelased. Teile 
ei turgata pähe, kas mingi juhtum oli en- 
ne või pärast mingit teist juhtumit, ning 
te ei pea kronoloogilist järjekorda kuigi 
oluliseks, eks ole? Harilikult ei välgata 
teile ka põhjus, miks teie parajasti selles 
juhtumis osalesite. 

Kui , Kodanik Kane'is” jutustaja 
meenutab, mis on sihipärane tegevus, 
siis , Amarcordis” jutustaja mäletab, 
episoodid kerkiksid nagu esile mingis 
vaevalt tabatavas psüühilises sidestu- 
ses, olgu seisundite sarnasuse, ajalise 
läheduse või hoopiski vastandlikkuse 
alusel. 

Fellinit on süüdistatud, et ta räägib 
peamiselt iseenesest, kuid ,, Amarcor- 
dis” on ta jutustajast mäletajaga loonud 
autorikujundi (mis ei pruugi olla autor) 
ja selles kujundis on portreteeritud meid 
kõiki — meie assotsiatsioonidki toimi- 
vad samal moel. 

Tähendab, Fellini on Platoni ja Aris- 
totelese poolt kohustuslikuks kuuluta- 
tud mimeetilisuse printsiibist kinni pi- 
danud, ainult et Fellini ei matki välist 
tegevustikku, tema filmid alates ,,Cabi- 

ria öödest” (Le notti di Cabiria, 1957, sts 
Federico Fellini, Ennio Flaiano ja Tul- 
lio Pinelli) peegeldavad meie mälus toi- 
muvaid protsesse, kasvatavad need me- 
tafooriks. 

Kui , Kodanik Kane'is” on tegemist 
tagasivaadetega, siis , Amarcordis” 
kõrvalepõigetega (inglise keelesdigres- 
sion), see on filmiloos äärmuslik eksten- 
siivne ja horisontaalne tegevus, kõrvale- 
põikeepisoodid ei seostu põhitegevusti- 
kuga kausaalselt, nende ajalinegi järg- 
nevus võib jääda hägusaks. 

Godard'i , Weekend” (1967, sts 
Jean-Luc Godard) suuresti ainult kõr- 
valepõigetest koosnebki, kusjuures te- 
gemist on ka , päris” kõrvalepõigetega 
— paaristegelased Roland ja Corinne 
pöörduvadki teelt kõrvale. Mõned kõr- 
valepõiked, nagu näiteks telefoniepi- 
sood ooperilauljaga, Mozarti-episood, 
vägistamine, ema roimamine, vabadus- 
võitlus koos inimsöömisega jne on ot- 
sekui iseseisvad absurdsed filminovel- 
lid, see tähendab, väikesed lood suure 
loo sees, kusjuures enne-nüüd-pärast- 
ning põhjuse-tagajärje-loogika episoodi 
sees võib kehtida ja võib ka mitte keh- 
tida. Mozarti-episoodis ei kehti (on 
täiesti ükskõik, kuhu keegi klaveriklim- 
berdamise ajal astub), Corinne'i vägis- 
tamisepisoodis kehtib. 

» Weekendi” hoiavad tervikuna tee- 
kujund ja kummaline tegelaspaar, kes 
käitub loo keskpaigas järjekindlalt moti- 
veerimatult, ent ei asu teele sugugi ju- 
huslikult (nagu võiks Godard'i teoree- 
tiliste seisukohtade järgi oodata), Ro- 
land'il ja Corinne'il on selleks lausa hol- 
lywoodlikult sundiv motiiv — ajada 
korda raha- ja pärimisasjad emaga. Nii- 
siis on Aristotelese parafraseerija enda 
manifestfilmis algus ja lõpp veel kindla- 
mini paigas kui , Amarcordis”, mida 
hoiab koos koolipõlvest õhkuv nostal- 
gia. Keskpaigas domineerivad mõlemas 
filmis kas rohkem või vähem sidusad 
kõrvalepõiked. 

Minu lemmikrežissöör Luis Buiuel 
kuulutab, et kõrvalepõige on inimese 
maailmatajumise esimesi viise, inime- 
sele ei ole midagi iseloomulikumat kui 
tema assotsiatsioonid, mida filmida Bu- 
Auel ihkaski (MacDonald, Ik 338). 

Oma olemuselt kuulub kõrvalepõige 
karnevalikultuuri juurde, eks pillerkaar 
ja prassing ole rajatud hoopis teistsugu- 
sele tektoonikale kui argipäevasele põh- 
juse-tagajärje toimele. Karneval pidi ini- 
mese vabastama kõigest, isegi kausaal- 
suse mõjuvõimust ning aja ühes suunas 
kulgemise piinast. 

Karnevali ajal vahetati poolusi — 
tõest pidi saama väljamõeldis ja välja- 
mõeldisest reaalsus, lõhuti piir illusioo- 
ni ja tegelikkuse, peegelduva ja peegel- 
datava vahel. Godard'i , Weekendis” 
ilmuvad meile kõrvalepõigetes ootama- 
tult, otsekui maa alt, tuntud muinasjutu- 
tegelased ning loevad ette pikki tsitaate 
teostest, kust nad on pärit. Näeme katset 
vahetada illusiooni ja tegelikkust. 

Weekend” ei üritagi luua illusiooni, 
et niimoodi oli, on, võiks olla või saab 
kunagi olema. Godard ei tahagi vaatajat 
veenda, et ta matkib tegelikkust, mis 
üldjuhul on filmiautorite ülesanne num- 
ber üks. Seda tehakse ulme- ja kauge 
möödaniku teemalistes filmideski, siis 
küll inimlikke, meile tuttavaid ja arusaa- 
davaid karaktereid luues. 

Godard'ist veelgi revolutsioonilise- 
mad on Bužuel ja Salvador Dali, nende 
manifestfilmides , Andaluusia koer” 
(Un chien andalou, 1928, sts Luis Buuel 
ja Salvador Dali) ja , Kuldajastu” (L'Äge 
d'or, 1930, sts Luis Bufiuel ja Salvador 
Dali) on lähtutud juba puhtalt karneva- 
liesteetikast, võiks öelda, et neis ei ole 
tegelikkuse jäljendamisega enam mingit 
pistmist. Või vastupidi? Te võite kum- 
maski filmis alguse, keskpaiga ja lõpu 
ära vahetada, sellest, nagu teistegi epi- 
soodide ümbertõstmisest, ei johtu õigu- 
poolest midagi, lood on üsna tabamatud 
just kausaalsuse ja kronoloogilisuse 


printsiibi olematuse tõttu. Ma küsin, kas 
Andaluusia koeras” on peidus üks või 
mitu lugu? Vastust ei olegi, nagu ei ole 
vastust küsimusele, kas inimese elus on 
üks või mitu lugu. 

Bužuel ja Dali jäljendavad Sergei 
Eisensteini ja Vsevolod Pudovkini 
kinojazõk'i abil reaalsust enda meelest 
ülima adekvaatsusega (surrealisme on 
prantsuse keeles ülireaalsus), edastavad 
spontaanset, autori(te) kaalutlemistest 
(mida võtta, mida jätta, kas see detail 
sobib?) rikkumata tõde. 

Meie käsitlesime Francis Ford Cop- 
pola , Ristiisa” (The Godfather, 1972, sts 
Francis Ford Coppola ja Mario Puzo) 
kui Hollywoodi klassikalise jutustamis- 
tehnika ideaali, seal on peaaegu kogu 
tegevustiku areng kausaalses seoses, ka 
aeg jookseb enne-nüüd-pärast-ketis mi- 
nevikust olevikku, viimane liigub kogu 
aeg edasi, täpselt nõnda, nagu me enda 
teada tajume looduses ja elus erinevat, 
täpselt nõnda, nagu formuleeris selle 
korrapära Platon (Platon, 1k 109), täpselt 
nõnda, nagu soovitavad Hollywoodi 
produtsendid, kelle nõudmised põhine- 
vad europotsentristliku maailmamudeli 
kahel suurimal vaalal — Platonil ja Aris- 
totelesel. 

Põhjuste ahelas põhjustab iga selle lii- 
ge järgmise liikme toimumise, ja see kir- 
jeldab üldjuhul meile harjunult lineaar- 
set rida — näiteks, komistamine põhjus- 
tab kukkumise, kukkumine põhjustab 
luumurru, luumurd viib haiglasse jne. 

Kummatigi on juba antiikaja skepti- 
kud Pyrrhon, Ainesidemos jt väitnud, 
et põhjuslik side ei saa olla tegelikult ta- 
jutav, me näeme, et juhtumid järgnevad 
üksteisele, kuid iialgi ei tea me seda ette, 
kuidas rida kulgema hakkab. 

Just siin paikneb ennustamatuse 
hetk, millest räägib Juri Lotman oma 
teoses , Kultuur ja plahvatus”, kui kirjel- 
dab episoodi , Jevgeni Oneginis”, kus 
Onegin ja Lenski kahevõitluseks püsto- 
leid laevad. Milline kausaalsusanalüüs 


suudaks selgitada kuuli lennu trajek- 
toori? Kumb duellantidest hukkub? 
(Lotman, Ik 143.) 

Nüüd küsime, kumb on mimeetili- 
sem, kas hollywoodlikult ,, korralikult” 
arenev , Ristiisa” või, Andaluusia koer”, 
mis ei ,arene” üldsegi? 

Aga mis on üldse areng? Uku Ma- 
sing peab arengumüüti suureks välja- 
mõeldiseks ning nimetab selle propa- 
geerimist ei rohkemaks ega vähemaks 
kui rassismiks; see on üksnes indo- 
euroopalik nähtus, seda usuvad kõik 
Euroopa kultuuri osalised, olgu nad 
teadlased või lihtsurelikud, uskmatud 
või usklikud (Masing, Ik 60). 

Peatükis , Mis on dramaturgia?“ kä- 
sitlen Georges Polti 36 draamasituat- 
siooni ja väidan, et hoolimata sellest, et 
draamaõpikuis heidetakse nalja ja las- 
takse tudengitel otsida 37. draamasi- 
tuatsiooni, mida nagu ei oleks olemaski, 
leian selle. 

On tulnud aeg lubadus täita. Palun, 
siin on neid rohkemgi kui üks: 

1. Laps sooritab kuriteo ja ta hüljatakse. 
Millise kuriteo laps sooritab? 

a) selle asemel et lõhet püüda, toidab 
poiss kotkaid; b) ta sööb pidusöögilt ko- 
ju saadetud toitu; c) ta on laisk; d) tüd- 
ruk varastab merimune; e) poiss on ab- 
las ja kerjab toitu; f) poiss sööb üleloo- 
muliku väe harjutamise ajal; g) tüdruk 
abiellub koeraga; h) tüdrukul on tead- 
mata isaga laps. 

2. Loomad või üleloomulikud olendid 
aitavad hüljatut last. 

a) poiss leiab seedripuu alt toitu; b) poiss 
parandab haigru noka ja haigur aitab te- 
da; c) tüdruk püüab kalakorviga vete- 
vaimu; e) koera lapsed aitavad oma 
ema; f) poiss saab abi nägemuse kaudu; 
g) päike aitab lapsi; h) hüljatud tüdruku 
lapse isa aitab teda. 

3. Lind viib toitu hüljatud laste sugulas- 
tele. 

4. Avastatakse hüljatud laste hüva käe- 
käik. 

a) orja laps, keda salaja toidetakse, läm- 
bub, ja nõnda avastatakse hüljatud lapse 
jõukus; b) vanainimene, kes on hüljatud 
poissi salaja külastanud, avastatakse sa- 
laja söömas talle antud toitu. 

5. Inimeste tagasitulek. 

a) inimesed riietavad oma tütred uhkelt, 
soovides, et poiss nendega abielluks; mõ- 
ned neist on nii näljas, et korjavad veest 
rämpsu, need lükatakse tagasi; b) noo- 
ruk abiellub tüdrukuga, kes on tema 
vastu lahke olnud; c) inimesed tapetak- 
se ja muudetakse kivideks; d) vaal tapab 
inimesed; e) kõigile inimestele antakse 
süüa, välja arvatud nooruki vanematele; 
f) inimestele antud toit ei lõpe otsa. (Ma- 
sing, Ik 126 —127.) 

Need lood on üles kirjutatud Amee- 
rika indiaanlastelt ja Siberi põhjarahvas- 
telt, need ei ole klapitatavad Polti draa- 
masituatsioonide klassifikatsiooni. 

Bužuel, Godard, Andy Warhol ja tei- 
sed mässasid oma revolutsioonilises 
loolammutamistuhinas mis kole, ent 
kõigi nende teoste struktuurid olid am- 
mu olemas, tuleb välja, et aborigeenid 
on olnud avangardistidest hulga suure- 
mad avangardistid. 


(Järgneb) 

Algus Ik 3 


Teiseks igikestvaks sõlmküsimuseks on tootja- või autorikeskse kinomudeli dilemma. 
Viimastel aastatel on pendel liikunud liiga ühte serva ja esimesed tagasilöögid on juba 
toimunud. Kord on usaldatud üleliia noore produtsendi vaistu meeskonna komplekteeri- 
misel ja idee arendamisel, mis aga päädis eesti filmiajaloo ühe piinlikuma juhtumiga. Teisal 
on arrogantsed über-produtsendid osanud filmiprojekti menetleda sellise jõulisusega, et 
kogu loominguline meeskond on kas vallandatud, ise ära põgenenud või viidud närviataki 
äärele. Nii edasi minnes levib filmitootmisse klassivõitlus, kus režissöörid ja stsenaristid 
organiseeruvad ametiühinguisse loovisikute kuritarvitamise vastu. Sest olgem ausad — 
ameerikalik produtsendikeskne süsteem, kus produtsent on see jupijumal, kes poob ja laseb, 
palkab loojaid ja laseb neid oma suva järgi lahti, on meie oludes mitte ainult toores, vaid ka 
ebaaus. Siin ei pane produtsent likku oma raha, vaid kogu mäng käib maksumaksja ja 
Euroopa fondide papi eest. Kunstilise tulemuse eest kannavad vastutust ikkagi režissöör 
ja stsenarist, mitte see, kes liigutab raha. Produtsent tõttab ka läbikukkunud filmi juurest 
süüdimatult uusi projekte läbi suruma. Loomulikult kostab filmiloojale suuremate õiguste 
andmise peale hüsteerilisi karjatusi tootjate poolelt, aga keegi polegi öelnud, et filmitootmine 
peaks olema sama lihtne nagu eesli ostmine. 

Veel on üks teema, mis vajab lahti rääkimist. See on küsimus sellest, milliseid filme me 
vajame (ja sedakaudu ka milliseid filmitegijaid me vajame). Kas eelistada rahastamisel 
suure eelarvega ja kindla peale tehtud mängufilme, mida saab aastas lubada vaid mõne 
üksiku ühiku? Teha vähem, aga teha ,professionaalselt”, nagu soovitavad meile välis- 
eksperdid? Või hoopis riskida ja jagada osa raha noorte režissööride madalaeelarveliste, 
ent vabameelsemate projektide peale? Nii saame kilomeetrite kaupa rohkem filmi, avastame 
uusi andeid ja anname proffidele rohkem tööd, aga see ei garanteeri kindlasti ihaldatud 
massiauditooriumi. 

Küllap leidub mõlemale variandile rohkem kriitikuid kui toetajaid. Aga kitsastes oludes 
kipuvadki kõik kõiki taga rääkima. Nii et kokkuvõttes võib öelda, et olukord eesti filmis on 
suurepärane, ent mitte lootusetu. 


ANDRES MAIMIK 


3. mai 
JÜRI KRUUS 


inspitsient ja helirežissöör — 60 


5. mai 


TIIT ARUVEE 
laulja — 50 


5. mai 

PRIIT KUULBERG 
kontrabassimängija, basskitarrist ning 
helirežissöör — 50 


10. mai 
HELGI ANNAST 
näitleja — 60 


13. mai 
ELDOR RENTER 
teatrikunstnik — 80 


13. mai 
JURI MILLISTFER 
klarnetist — 50 


18. mai 


PEETER VÄHI 
helilooja — 50 


22. mai 


ALO PÕLDMÄE 
helilooja — 60 


23. mai 
INES RANNAP 


viiuldaja ja muusikakriitik — 75 


24. mai 
KERSTI NEEM 
näitleja — 60 


25. mai 
HANS MIILBERG 


ooperi- ja operetisolist — 60 


27. mai 


EINO TAMBERG 
helilooja — 75 


28. mai 

VITALI GORBUNOV 
dokumentaalfilmide režissöör ja 
operaator — 85 


31. mai 
UNO LOOP 
estraadilaulja — 75 


31. mai 
ANDRELUSTINOV 
balletitantsija — 50 


KASPAR JANCIS 


Töömesilane Weitzenbergi tänavalt 


Taram-tara, taram-tara, Maestro palun 
muusikat! 

Trrr-rr, zzahh õhhh, rrrrrr......oooh, 
mmmmnm.. Piiks, piiks. 

Trallallla la-lala, la-lala, shahh-ahhh. 
Hmnm.....00000, kraaks, kraaks — LÕPP! 

Umbes sedamoodi nägi välja Kaspar 
Jancise filmi ,Weitzenbergi tänav” li- 
nastus kinos ,,Sõprus” aprillikuisel ,, Ma- 
nifesti“ filminädalal. Põhjuseks lihtne 
helitehniline rike, aga ega film seepärast 
ära saa jääda, 00 ei! Koos Mikk Ranna 
ja Ülo Pikkoviga antud live's etteaste 
oma ettearvamatus koomilisuses ja 
krutskitega võlus publiku jäägitult. Ning 
veenis taas kord, kui mängulise tüübiga 
on Kaspari puhul tegu. 

Peagi kolmekümneseks saav Kaspar 
(sünd. 8. V 1975) alustas oma kunstniku- 
karjääri koomiksite joonistamisest ning 
lugude kirjutamisest, millele tegi ka ise 
illustratsioonid. Esimesed liikuvad pil- 
did sündisid koolivihikute nurkadesse 
ja tagumistele kaantele. 

Pärast keskkooli järgnes kaheaasta- 
ne töölisnoore periood, mis oli eelkõige 
eluliselt” hariv. Samasse aega jäävad 
ka esimesed muusikalised ettevõtmi- 
sed, mis tänases päevas leiavad väljundi 
ansamblis , Kriminaalne Elevant“, mil- 
le kõige tuntum projekt on ehk tummtfil- 
mi , Nosferatu — õuduse sümfoonia” 
esitlus elava muusikaga. 

1996. aastal astus Kaspar pedasse, 
kus valmisid tummfilm ,, Dr. Maisarve 
ja Matshalka juhtum” ning lamenukk- 
film , Väikese valge helikopteri lend”. 
Pedagoogikaülikoolist siirdus ta aasta 


hiljem Soome Turu kunsti- ja meedia- 
kooli Priit Pärna juhendamisel animat- 
siooni õppima. 


Priit Pärn: Kaspar Jancis valmistas esimese 
üllatuse juba Turu Kunstiakadeemia sisse- 
astumiseksamitel, hiljem järgnes neid rida- 
misi. Kaspar ilmus kohale mesilase kostüü- 
mis. Esmane reaktsioon — ,no mis see nüüd 
olgu!” — asendus peagi üldise sumisemise- 
ga ja Kaspar oligi sees. Omadega sees. Koo- 
lis. Sealt pärineb ka nimi, mille järgi Kaspa- 
ritanimatsioonimaailmas tuntakse — Usin 
Töömesilane. 

Turu erineb teistest Soome linnadest 
erakordse jalgrattalembusega. Mehed, nai- 
sed, tuletõrjujad, pangaametnikud, sotsiaal- 
töötajad jne pedaalivad nii suvel kui ka tal- 
vel. Ja igale kunstiakadeemiasse sissesaanule 
on esimene asi muretseda endale vana jalg- 
rattaloks. Hõlmade lehvides väntavad nad 
hommikuti kooli ning kui õhtul kodutee õlle- 
ka kaudu kulgeb — on ju soomlased hoolas 
õllerahvas —, pakub roostes liiklusvahend 
vankuvale sammule turvalist tuge. 

Kaspar oli ainus, kes endale jalgratast ei 
hankinud. Kust ja kuidas, olen üritanud se- 
da uurida, aga ei tea siiani, soetas Kaspar 
endale vana klaveri, mida ta siis hommikuti 
enda ees kooli lükkas, ja õhtuti tagasi. Peab 
tunnistama, et tihti olid õhtused teed pikad 
ja keerulised, sest vaevalt et Kaspar kolleegi- 
dest maha tahtis jääda. Kui nüüd nende 
aegade peale tagasi mõelda, siis peab tõdema, 
et ega Kasparil kerge olnud, eriti talvel. 
Soomlased puistavad oma libedatele kõnni- 
teedele peent graniitkillustikku ning võite 
kujutada, millist jõupingutust nõudis Kas- 

parilt klaveri lükkamine, kui kõik selle neli 
ratast olid kivikildudega kinni kiilutud. Ehk 
oli see ka põhjus, et kohati nähti Kasparit 
klaverit püksirihmaga enda järel vedavat. 

Kaspari elu ei olnud muidugi meelakku- 
mine. Kuulu järgi elas ta kolleeg Hanna pöö- 
ningul ning toitus peamiselt seentest ja 
marjadest. 

Mäletan, et minul ja Kasparil oli kooli 
ajal ka animafilmist juttu. See oli neljandal 
kursusel. Kaspar oli kahevahel, kas teha al- 
gul, Weitzenbergi tänav” ja siis, Romanss” 
või vastupidi. Ütlesin otse, võib-olla isegi 
liiga otse: algul ,, Romanss” ja siis,,Weitzen- 
bergi tänav”. Sest nii see asi käib. Kaspar 
aktsepteeris vanema kolleegi nõuannet ning 
edaspidine edu oli garanteeritud. 


Aastal 1999 valmis Turus viieminuti- 
ne segatehnikas debüütfilm ,Ro- 
manss”, mis on korjanud nii mitmeidki 
festivaliauhindu. Nagu ka Kaspari järg- 
mine teos ,,Weitzenbergi tänav“ (2002), 
mis on tunnustust kogunud anima- ja 
lühifilmide festivalil Dresdenis (2002) ja 
tunnistatud parimaks filmiks 5. Dervio 
animafilmifestivalil Itaalias (2003). 

Viimane film ,Frank ja Wendy” 
(kaasautorid Priit Pärn, Ülo Pikkov, 
Priit Tender) noppis eelmise aasta kop- 
sakamad eestimaised kultuuripreemiad. 

Ovatsioonidest küllastunud on ka Kas- 
pari teatrialased ettevõtmised. ,, Vane- 
muises“” etendunud ja tema ema Mai 
Murdmaa lavastatud tantsuetenduse 
» Alice Imedemaal“ lavakujundust ja kos- 
tüüme peeti Eesti teatri aastaauhindade 
jagamisel debüüdiauhinna vääriliseks. 


Mis sind käivitab ja sunnib üldse hom- 
mikul ärkama? 

Hommikuse ärkamisega ei ole küll 
mingit üldist seaduspära täheldanud, 
see sõltub tavaliselt järgneva päeva ise- 
loomust ja sündmustest. 


Sinu kaootiline surra-murra elustiil tun- 
dub kõrvalseisjale justkui kaasasündinud. 


Kas sa tundsid lapsepõlves mõnikord ka 
igavust? 

Eks ikka vahel tundsin. Näiteks kui 
vanemad mind tööle kaasa võtsid. Isa 
proov mõne laulja või viiuldajaga Riia 
konservatooriumis oli ikka väga igav 
teinekord. Või mõni klassikalise balleti 
võistlusprogramm, kuhu ema mind 
kaasa taris. Veel meenuvad arstikabine- 
ti ootesaal, Hiiumaa praam ja tarkade, 
keerulise väljenduslaadiga täiskasvanu- 
te laudkonnad. 


Idee ja vormi terviklikkus sinu puhul on 
tähelepanuväärne. Tegutsed teatris, muusi- 
kas, kinos... Kas mõni neist valdkondadest 
on olulisem kui teine? 

Erinevaid kunstiliike on raske oma- 
vahel võrrelda. See, millega parasjagu te- 
gelen, ongi kõige olulisem. Mõtete kuul- 
davaks tegemine ei sobi eriti hästi minu 
loomingulise püüde kirjelduseks, pigem 
on selleks ülesanne, mis ootab lahen- 
dust. Loodan, et erinevate valdkondade 
tundmine tuleb mulle tulevikus kasuks. 


Kas sa ehitad lapsemeelseid õhulosse 
teadlikult või sellepärast, et teistmoodi ei saa 
ega taha? 

Enda meelest ei ehita ma mingisugu- 
seid õhulosse, elan lihtsalt vaheldusri- 
kast elu ja üritan olla avatud. Ma ei kan- 
nata rutiini ja üheülbalisust. Trafaretne 
suhtumine elusse on mulle vastukarva, 
võib-olla tunduvadki , normaalset” elu 
elavatele inimestele mu tegemised õhu- 
lossidena, ise näen neid asju väga reaal- 
setena. 


Sinu filmide isevärki koomiline melan- 
hoolia ja romantikahõnguline nostalgia — 
kust on see pärit? 

Tragikoomika on paelunud mind ju- 
ba ammu, igas heas komöödias peab 
olema kindlasti midagi traagilist, nagu 
ka igas tragöödias ei pääse koomikast. 
Paljas nali ei ole naljakas. 

Huumor tundub olevat su pärisosa. Kas 
oma tegemisi kavandades on see eesmärk 
omaette? 

Ei oska, jah, ennast ette kujutada il- 
ma huumorita, vahel olen seadnud sel- 
le endale ka omaette eesmärgiks. Kuid 
olen aru saanud, etsee ei too alati tule- 
must, mida endalt ootan. 


Kas naljakas film on alati hea film? 

Jah, kui film on tõesti nii naljakas, et 
naerma ajab, on ta kahtlemata väga hea, 
sest naljategemine on tõsine töö. Paraku, 
kui naljale naer ei järgne, on lugu kehv. 
Kuid siis ei ole tegemist ka naljaka filmiga. 


Sina ja tsirkus? Miks elevant ja miks 
kriminaalne? 

Mul ei ole tsirkusega midagi muud 
ühist, kui et mulle meeldib teatud liiki 
tsirkus, mis on küllaltki uus ja mida kut- 
sutakse ,,uueks tsirkuseks“”. See on pigem 
tsirkusetehnikat kasutav teatrivorm. 
Veel on mulle sümpaatne vanamoodne, 
Fellini filmides kajastunud tsirkus, aga 
seda ei eksisteeri enam ammu. 

Nimi ansamblile , Kriminaalne Ele- 
vant“ on puhtalt meie trummari Eno 
Kollomi lingvistiline kalambuur, mis 
turgatas talle pähe ühel hommikul enne 
teleesinemist. 


Priit Tender: Kaspar saabus Jaapanisse 
viimasel minutil otse Ukrainast tsirkuse- 
etenduselt. Hiroshima festival oli lõpusirgel 
ning hr Jancis jõudis talleomase elegantsiga 
saali täpselt viis minutit enne oma filmi al- 
gust. Kahenädalane reis mööda Dneprit oli 
temast viimasedki elumahlad välja pigista- 
nud, nii et Kioto ekskursioon möödus tal 
peamiselt bussis magades. (Erandina mee- 
nub vaid seik, kui ta Hõbetemplisse tasuta 
sisse hiilis ning sellest kohutav skandaal 
tuli.) Eluvaim tuli Jancisesse tagasi alles õh- 
tu eel sakeleti taga. Uskumatu asjaoluna on 
Jaapanis kakskümmend neli tundi sakepoed 
avatud just iidsete parkide lähedal ning mis 
veel uskumatum — üheski pargis ei ole üh- 

tegi jaapanlast, kes sellest rõõmu tunneks, 
ega ühtegi politseinikku, kes neid ahistaks. 
Seega õnnestus meil veeta tõeliselt meelde- 
jääv öö sake seltsis keset tuhandeaastaseid 
templeid, täiskuu taevas säramas ning val- 
ged pardid (kellel kõigil olid nimed) tiigis 
ujumas. Seal kirjutaski Kaspar oma esime- 
sed haikud, millest tal on plaanis varsti ka 
luulekogu välja anda. 


Täna siin, homme seal. Kas tunned, et 
kuskil on ka see päris oma koht? On sel üldse 
tähtsust? 

Ega ma nüüd nii väga mustlane ka 
ole. Olen ikka suhteliselt paikne — mul 
on Kadriorus pööningukorter ja Hiiu- 
maal suvekodu. Mõlema puhul võib 
rääkida omast kohast heas mõttes. Ise- 
enesest on vedanud, et ei pea Musta- 
mäel elama ja Muugal suvitama. Reisul 
olla on ka muidugi põnev. Olen palju 
mööda ilma hulkumas käinud, vahel 
isegi unistan sellisest ratastel elust. Kuid 
kohati tundub, et see on unistustes palju 
ahvatlevam kui tegelikkuses. 


On sul aimu, mis suunas edasi liigud? 

Ei aima ma ühti, kuigi vahel mõtlen, 
et aiman. Näiteks, kes oleks võinud ette 
näha, et ma tuterdan kord vanamehe kos- 
tüümis, kord kepslen poisikesena mööda 
pisikest teatrilava ja mind põrnitsevad 
huviga teatrisse kogunenud inimesed. 
Tõsi küll, mõned latid on tulevikku val- 
mis pandud, et ole mees ja hüppa üle, 
aga stardipauk ei ole veel kõlanud. 


Joonista üks ilus lõpp. 

See on minu meelest tobe ettepanek. 
Umbes sama tobe, kui vesiste silmadega 
tütarlaps sulle jalutuskäigul otsa vaatab 
ja nõuab, et sa talle midagi ilusat ütlek- 
sid, kuigi sul endal on pool päeva kin- 
gad hõõrunud. 

Vtlk 84 ja 88. 

